**17/MT**

**WP251rev.01**

**Linji gwida dwar it-Teħid ta’ deċiżjonijiet individwali awtomatizzati u t-Tfassil ta’ profili  
għall-finijiet tar-Regolament 2016/679**

**Adottati fit-3 ta’ Ottubru 2017**

**Kif Riveduti u Adottati fis-6 ta’ Frar 2018**

**IL-GRUPP TA’ ĦIDMA DWAR IL-PROTEZZJONI TA’ INDIVIDWI FIR-RIGWARD**

**TAL-IPPROĊESSAR TA’ *DATA* PERSONALI**

stabbilit bid-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995,

wara li kkunsidra l-Artikoli 29 u 30 tagħha,

wara li kkunsidra r-Regoli ta’ Proċedura tiegħu,

**ADOTTA DAWN IL-LINJI GWIDA:**

Werrej

[I. Introduzzjoni 5](#_Toc521684732)

[II. Definizzjonijiet 6](#_Toc521684733)

[A. Tfassil ta’ profili 6](#_Toc521684734)

[B. Teħid ta’ deċiżjonijiet awtomatizzati 8](#_Toc521684735)

[C. Kif il-GDPR jindirizza dawn il-kunċetti 9](#_Toc521684736)

[III. Dispożizzjonijiet ġenerali dwar it-tfassil ta’ profili u t-teħid ta’ deċiżjonijiet awtomatizzati 9](#_Toc521684737)

[A. Prinċipji ta’ protezzjoni tad-*data* 9](#_Toc521684738)

[1. L-Artikolu 5(1)(a) – Legali, ġust u trasparenti 10](#_Toc521684739)

[2. L-Artikolu 5(1)(b) – Ipproċessar ulterjuri u limitazzjoni tal-fini 11](#_Toc521684740)

[3. L-Artikolu 5(1)(c) – Minimizzazzjoni tad-data 12](#_Toc521684741)

[4. L-Artikolu 5(1)(d) – Preċiżjoni 12](#_Toc521684742)

[5. L-Artikolu 5(1)(e) – Limitazzjoni tal-ħażna 13](#_Toc521684743)

[B. Bażijiet legali għall-ipproċessar 13](#_Toc521684744)

[1. L-Artikolu 6(1)(a) – Kunsens 13](#_Toc521684745)

[2. L-Artiikolu 6(1)(b) – meħtieġ għat-twettiq ta’ kuntratt 14](#_Toc521684746)

[3. L-Artikolu 6(1)(c) – meħtieġ għall-konformità ma’ obbligu legali 14](#_Toc521684747)

[4. L-Artikolu 6(1)(d) – meħtieġ sabiex ikunu protetti l-interessi vitali 14](#_Toc521684748)

[5. L-Artikolu 6(1)(e) – meħtieġ għat-twettiq ta’ kompitu li jsir fl-interess pubbliku jew fl-eżerċizzju ta’ awtorità uffiċjali 15](#_Toc521684749)

[6. L-Artikolu 6(1)(f) – meħtieġ għall-interessi leġittimi segwiti mill-kontrollur jew minn parti terza 15](#_Toc521684750)

[C. L-Artikolu 9 – Kategoriji speċjali ta’ *data* 16](#_Toc521684751)

[D. Drittijiet tas-suġġett tad-*data* 16](#_Toc521684752)

[1. L-Artikoli 13 u 14 – Dritt ta’ informazzjoni 17](#_Toc521684753)

[2. L-Artikolu 15 – Dritt ta’ aċċess 18](#_Toc521684754)

[3. L-Artikolu 16 - Dritt għar-rettifika, l-Artikolu 17 - Dritt għal tħassir, u l-Artikolu 18 - Dritt għal restrizzjoni tal-ipproċessar 18](#_Toc521684755)

[4. L-Artikolu 21 – Dritt ta’ oġġezzjoni 19](#_Toc521684756)

[IV. Dispożizzjonijiet speċifiċi dwar it-teħid ta’ deċiżjonijiet ibbażat unikament fuq ipproċessar awtomatizzat, kif iddefinit fl-Artikolu 22 20](#_Toc521684757)

[A. “Deċiżjoni bbażata unikament fuq ipproċessar awtomatizzat” 22](#_Toc521684758)

[B. Effetti “legali” jew “ugwalment sinifikanti” 22](#_Toc521684759)

[C. Eċċezzjonijiet mill-projbizzjoni 24](#_Toc521684760)

[1. Twettiq ta’ kuntratt 24](#_Toc521684761)

[2. Awtorizzat mil-liġi tal-Unjoni jew ta’ Stat Membru 25](#_Toc521684762)

[3. Kunsens espliċitu 25](#_Toc521684763)

[D. Kategoriji speċjali ta’ *data* personali – l-Artikolu 22(4) 26](#_Toc521684764)

[E. Drittijiet tas-suġġett tad-*data* 26](#_Toc521684765)

[1. L-Artikoli 13(2)(f) u 14(2)(g) - Dritt ta’ informazzjoni 26](#_Toc521684766)

[2. L-Artikolu 15(1)(h) - Dritt ta’ aċċess 28](#_Toc521684767)

[F. Stabbiliment ta’ salvagwardji xierqa 29](#_Toc521684768)

[V. Il-minorenni u t-tfassil ta’ profili 30](#_Toc521684769)

[VI. Valutazzjonijiet tal-impatt fuq il-protezzjoni tad-*data* (DPIA) u l-Uffiċjal tal-Protezzjoni tad-*Data* (UPD) 31](#_Toc521684770)

[ANNESS 1 - Rakkomandazzjonijiet għall-aħjar prattika 33](#_Toc521684771)

[ANNESS 2 – Dispożizzjonijiet ewlenin tal-GDPR 35](#_Toc521684772)

[Dispożizzjonijiet ewlenin tal-GDPR li jirreferu għat-tfassil ta’ profili ġenerali u għat-teħid ta’ deċiżjonijiet awtomatizzati 35](#_Toc521684773)

[Dispożizzjonijiet ewlenin tal-GDPR li jirreferu għat-teħid ta’ deċiżjonijiet awtomatizzati kif iddefinit fl-Artikolu 22 36](#_Toc521684774)

[ANNESS 3 - Qari addizzjonali 38](#_Toc521684775)

# Introduzzjoni

Ir-Regolament Ġenerali dwar il-Protezzjoni tad-*Data* (il-GDPR) jindirizza b’mod speċifiku t-tfassil ta’ profili u t-teħid ta’ deċiżjonijiet individwali awtomatizzati, inkluż it-tfassil ta’ profili[[1]](#footnote-2).

It-tfassil ta’ profili u t-teħid ta’ deċiżjonijiet awtomatizzati jintuża f’għadd dejjem akbar ta’ setturi, kemm privati kif ukoll pubbliċi. L-ibbankjar u l-finanzi, il-kura tas-saħħa, it-tassazzjoni, l-assigurazzjoni, il-kummerċjalizzazzjoni u r-reklamar huma biss ftit eżempji tal-oqsma li fihom it-tfassil ta’ profili qed jitwettaq b’mod aktar regolari biex jgħin fit-teħid ta’ deċiżjonijiet.

L-avvanzi fit-teknoloġija u l-kapaċitajiet tal-analitika tal-big *data*, l-intelliġenza artifiċjali u t-tagħlim awtomatiku għamluha aktar faċli biex jinħolqu profili u jittieħdu deċiżjonijiet awtomatizzati bil-potenzjal ta’ impatt sinifikanti fuq id-drittijiet u l-libertajiet tal-individwi.

Id-disponibbiltà wiesgħa tad-*data* personali fuq l-internet u mill-apparati tal-Internet tal-Oġġetti (IoT), u l-kapaċità biex jinstabu korrelazzjonijiet u jinħoloq irbit, jistgħu jippermettu li jiġu ddeterminati, analizzati u previsti ċerti aspetti tal-personalità jew l-imġiba, l-interessi u d-drawwiet ta’ individwu.

It-tfassil ta’ profili u t-teħid ta’ deċiżjonijiet awtomatizzati jista’ jkun utli għal individwi u organizzazzjonijiet, u jipprovdi benefiċċji bħal:

* aktar effiċjenza; u
* ffrankar ta’ riżorsi.

Dawn għandhom ħafna applikazzjonijiet kummerċjali, pereżempju jistgħu jintużaw biex is-swieq jiġu ssegmentati aħjar u biex is-servizzi u l-prodotti jiġu allinjati mal-ħtiġijiet individwali. Il-mediċina, l-edukazzjoni, il-kura tas-saħħa u t-trasport ukoll jistgħu jibbenefikaw minn dawn il-proċessi.

Madankollu, it-tfassil ta’ profili u t-teħid ta’ deċiżjonijiet awtomatizzati jista’ jippreżenta riskji sinifikanti għad-drittijiet u l-libertajiet ta’ individwi li jeħtieġu salvagwardji xierqa.

Jista’ jkun li dawn il-proċessi ma jkunux ċari. L-individwi jistgħu ma jkunux jafu li qed jitfassal profil għalihom, jew jifhmu dan x’jinvolvi.

It-tfassil ta’ profili jista’ jipperpetwa sterjotipi eżistenti u segregazzjoni soċjali. Dan jista’ jsakkar ukoll lil persuna f’kategorija speċifika u jirrestrinġiha għall-preferenzi ssuġġeriti tagħha. Pereżempju, dan jista’ jimmina l-għażla tagħhom li jagħżlu ċerti prodotti jew servizzi bħal kotba, mużika jew aħbarijiet. F’xi każijiet, it-tfassil ta’ profili jista’ jwassal għal tbassir mhux preċiż. F’każijiet oħra, dan jista’ jwassal għal ċaħda tas-servizzi u tal-oġġetti, u għal diskriminazzjoni mhux iġġustifikata.

Il-GDPR jintroduċi dispożizzjonijiet ġodda biex jindirizza r-riskji li jirriżultaw mit-tfassil ta’ profili u t-teħid ta’ deċiżjonijiet awtomatizzati, b’mod notevoli l-privatezza, iżda mhux biss. Il-fini ta’ dawn il-linji gwida huwa li jiċċaraw dawk id-dispożizzjonijiet.

Dan id-dokument ikopri:

* Definizzjonijiet ta’ tfassil ta’ profili u ta’ teħid ta’ deċiżjonijiet awtomatizzati, u l-approċċ ġenerali tal-GDPR għal dawn – [Kapitolu II](#_Definitions)
* Dispożizzjonijiet ġenerali dwar it-tfassil ta’ profili u t-teħid ta’ deċiżjonijiet awtomatizzati – [Kapitolu III](#_Article_22_and)
* Dispożizzjonijiet speċifiċi dwar it-teħid ta’ deċiżjonijiet ibbażat unikament fuq ipproċessar awtomatizzat, iddefinit fl-Artikolu 22 – [Kapitolu IV](#_Specific_provisions_on_1)
* It-tfal u t-tfassil ta’ profili – [Kapitolu V](#_Children_and_profiling)
* Valutazzjonijiet tal-impatt fuq il-protezzjoni tad-*data* u uffiċjali tal-protezzjoni tad-*data* –[Kapitolu VI](#_Data_protection_impact)

L-Annessi jipprovdu rakkomandazzjonijiet għall-aħjar prattika, fejn ikomplu jibnu fuq l-esperjenza miksuba fl-Istati Membri tal-UE.

Il-Grupp ta’ Ħidma dwar il-Protezzjoni tad-*Data* tal-Artikolu 29 (WP29) se jimmonitorja l-implimentazzjoni ta’ dawn il-linji gwida u jista’ jikkomplementahom b’aktar dettalji kif xieraq.

# Definizzjonijiet

Il-GDPR jintroduċi dispożizzjonijiet biex jiżgura li t-tfassil ta’ profili u t-teħid ta’ deċiżjonijiet individwali awtomatizzati (irrispettivament minn jekk dan ikunx jinkludi t-tfassil ta’ profili) ma jintużawx b’modi li jkollhom impatt mhux iġġustifikat fuq id-drittijiet tal-individwi; pereżempju:

* rekwiżiti speċifiċi ta’ trasparenza u ġustizzja;
* obbligi ta’ responsabbiltà akbar;
* bażijiet legali speċifikati għall-ipproċessar;
* drittijiet għal individwi li jopponu t-tfassil ta’ profili, u b’mod speċifiku t-tfassil ta’ profili għall-kummerċjalizzazzjoni; u
* jekk jiġu ssodisfati ċerti kundizzjonijiet, il-ħtieġa li titwettaq valutazzjoni tal-impatt fuq il-protezzjoni tad-*data*.

Il-GDPR ma jiffukax biss fuq id-deċiżjonijiet li jittieħdu b’riżultat tal-ipproċessar awtomatizzat jew tat-tfassil ta’ profili. Dan japplika għall-ġbir ta’ *data* għall-ħolqien ta’ profili, kif ukoll l-applikazzjoni ta’ dawk il-profili għall-individwi.

## Tfassil ta’ profili

Fl-Artikolu 4(4), il-GDPR jiddefinixxi t-tfassil tal-profil bħala:

kwalunkwe forma ta’ pproċessar awtomatizzat ta’ *data* personali li jikkonsisti fl-użu ta’ *data* personali biex jiġu evalwati ċerti aspetti personali relatati ma’ persuna fiżika, b’mod partikolari biex jiġu analizzati jew imbassra aspetti rigward il-prestazzjoni fuq ix-xogħol, is-sitwazzjoni ekonomika, is-saħħa, il-preferenzi personali, l-interessi, l-affidabbiltà, l-imġiba, il-lokalizzazzjoni jew il-movimenti ta’ dik il-persuna fiżika;

It-tfassil ta’ profili huwa magħmul minn tliet elementi:

* irid ikun forma *awtomatizzata* ta’ pproċessar;
* irid jitwettaq *fuq data personali*; u
* l-objettiv tat-tfassil ta’ profili jrid ikun li *jiġu evalwati aspetti personali* ta’ persuna fiżika.

L-Artikolu 4(4) jirreferi għal “kwalunkwe forma ta’ pproċessar awtomatizzat” aktar milli pproċessar “unikament” awtomatizzat (li jissemma fl-Artikolu 22). It-tfassil ta’ profili jrid jinvolvi xi forma ta’ pproċessar awtomatizzat – għalkemm l-involviment uman mhux bilfors jiskwalifika l-attività mid-definizzjoni.

It-tfassil ta’ profili huwa proċedura li tista’ tinvolvi sensiela ta’ deduzzjonijiet statistiċi. Spiss jintuża biex isir tbassir dwar xi nies, bl-użu ta’ diversi sorsi biex tiġi inferita xi ħaġa dwar individwu, abbażi tal-kwalitajiet ta’ oħrajn li jidhru statistikament simili.

Il-GDPR jgħid li t-tfassil ta’ profili huwa l-ipproċessar awtomatizzat ta’ *data* personali biex jiġu evalwati aspetti personali, b’mod partikolari biex jiġu analizzati *jew* biex isir tbassir dwar individwi. L-użu tal-kelma “evalwata” jissuġġerixxi li t-tfassil ta’ profili jinvolvi xi forma ta’ valutazzjoni jew ġudizzju dwar persuna.

Klassifika sempliċi ta’ individwi bbażata fuq karatteristiki magħrufa, bħall-età, is-sess, u t-tul tagħhom, mhux bilfors twassal għat-tfassil ta’ profili. Dan ikun jiddependi mill-fini tal-klassifika.

Pereżempju, negozju jista’ jkun jixtieq jikklassifika l-klijenti tiegħu skont l-età jew is-sess tagħhom, għal finijiet tal-istatistika, u li jikseb stampa ġenerali aggregata tal-klijenti tiegħu mingħajr ma jagħmel xi tbassir jew jasal għal xi konklużjoni dwar xi individwu. F’dan il-każ, il-fini mhuwiex il-valutazzjoni ta’ karatteristiki individwali, u għalhekk mhuwiex tfassil ta’ profili.

Il-GDPR huwa ispirat minn iżda mhuwiex identiku għad-definizzjoni tat-tfassil ta’ profili fir-Rakkomandazzjoni CM/Rec (2010)13[[2]](#footnote-3) (ir-Rakkomandazzjoni) tal-Kunsill tal-Ewropa, billi r-Rakkomandazzjoni *teskludi* l-ipproċessar li ma jinkludix inferenza. Minkejja dan, ir-Rakkomandazzjoni tispjega b’mod utli li t-tfassil ta’ profili jista’ jinvolvi tliet stadji distinti:

* il-ġbir ta’ *data*;
* analiżi awtomatizzata biex jiġu identifikati xi korrelazzjonijiet;
* l-applikazzjoni tal-korrelazzjoni għal individwu biex jiġu identifikati karatteristiki tal-imġiba fil-preżent jew fil-ġejjieni.

Il-kontrolluri li jwettqu t-tfassil ta’ profili jridu jiżguraw li huma jissodisfaw ir-rekwiżiti tal-GDPR fir-rigward tal-istadji kollha ta’ hawn fuq.

B’mod wiesa’, it-tfassil ta’ profili jfisser il-ġbir ta’ informazzjoni dwar individwu (jew grupp ta’ individwi) u l-evalwazzjoni tal-karatteristiki jew ix-xejriet tal-imġiba tagħhom sabiex jitqiegħdu f’ċertu kategorija jew grupp, b’mod partikolari biex pereżempju jiġu analizzati u/jew isir tbassir dwar:

* il-kapaċità tagħhom li jwettqu kompitu;
* l-interessi tagħhom; jew
* l-imġiba probabbli tagħhom.

**Eżempju**

Sensar tad-*data* jiġbor *data* minn diversi sorsi pubbliċi u privati, jew f’isem il-klijenti tiegħu jew għall-finijiet tiegħu stess. Is-sensar tad-*data* jikkompila d-*data* biex jiżviluppa profili dwar l-individwi, u jqiegħdom f’segmenti. Huwa jbigħ din l-informazzjoni lil kumpaniji li jixtiequ jtejbu l-immirar tal-prodotti u s-servizzi tagħhom. Is-sensar tad-*data* jwettaq tfassil ta’ profili billi jqiegħed lil persuna f’ċertu kategorija skont l-interessi tagħha.

Jekk ikunx sar teħid ta’ deċiżjonijiet awtomatizzati kif iddefinit fl-Artikolu 22(1) ikun jiddependi fuq iċ-ċirkustanzi.

## Teħid ta’ deċiżjonijiet awtomatizzati

It-teħid ta’ deċiżjonijiet awtomatizzati għandu kamp ta’ applikazzjoni differenti u jista’ jirkeb parzjalment fuq it-tfassil ta’ profili, jew inkella jirriżulta minnu. It-teħid ta’ deċiżjonijiet ibbażat unikament fuq ipproċessar awtomatizzat huwa l-kapaċità li jittieħdu deċiżjonijiet permezz ta’ mezzi teknoloġiċi mingħajr involviment uman. Deċiżjonijiet awtomatizzati jistgħu jkunu bbażati fuq kwalunkwe tip ta’ *data*, pereżempju:

* *data* pprovduta direttament mill-individwi kkonċernati (bħal tweġibiet għal kwestjonarju);
* *data* osservata dwar l-individwi (bħal *data* ta’ lokalizzazzjoni miġbura permezz ta’ applikazzjoni);
* *data* dderivata jew inferita, bħall-profil tal-individwu li jkun diġà nħoloq (eż. evalwazzjoni ta’ kreditu).

Deċiżjonijiet awtomatizzati jistgħu jsiru kemm bit-tfassil ta’ profili kif ukoll mingħajru; it-tfassil ta’ profili jista’ jseħħ mingħajr ma jittieħdu deċiżjonijiet awtomatizzati. Madankollu, it-tfassil ta’ profili u t-teħid ta’ deċiżjonijiet awtomatizzati mhumiex neċessarjament attivitajiet separati. Xi ħaġa li tibda bħala proċess sempliċi ta’ teħid ta’ deċiżjonijiet awtomatizzati tista’ ssir proċess ibbażat fuq it-tfassil ta’ profili, skont kif tintuża d-*data*.

**Eżempju**

L-impożizzjoni ta’ multi għal veloċità żejda abbażi tal-evidenza minn kameras li jaqbdu l-veloċità hija proċess ta’ teħid ta’ deċiżjonijiet awtomatizzati li mhux neċessarjament tinvolvi t-tfassil ta’ profili.

Madankollu, din issir deċiżjoni bbażata fuq it-tfassil ta’ profili jekk id-drawwiet tas-sewqan tal-individwu jiġu mmonitorjati matul iż-żmien, u jekk pereżempju l-ammont tal-multa imposta jkun l-eżitu ta’ valutazzjoni li tinvolvi fatturi oħra, bħal jekk il-veloċità eċċessiva tkunx reat reċidiv jew jekk is-sewwieq kienx kellu ksur reċenti ieħor tar-regoli tat-traffiku.

Deċiżjonijiet li ma jkunux ibbażati unikament fuq ipproċessar awtomatizzat jistgħu jinkludu t-tfassil ta’ profili wkoll. Pereżempju, qabel jagħti ipoteka, bank jista’ jqis l-evalwazzjoni ta’ kreditu tal-mutwatarju, b’intervent sinifikattiv addizzjonali mwettaq minn persuni fiżiċi qabel tittieħed deċiżjoni dwar xi individwu.

## Kif il-GDPR jindirizza dawn il-kunċetti

Potenzjalment, jeżistu tliet modi li bihom jista’ jintuża t-tfassil ta’ profili:

(i) it-tfassil ġenerali ta’ profili;

(ii) it-teħid ta’ deċiżjonijiet ibbażat fuq it-tfassil ta’ profili; u

(iii) it-teħid ta’ deċiżjonijiet ibbażat *unikament* fuq ipproċessar awtomatizzat, inkluż it-tfassil ta’ profili, li jipproduċi effetti legali jew ugwalment sinifikanti fuq is-suġġett tad-*data* (l-Artikolu 22[1]).

Id-differenza bejn (ii) u (iii) hija ddimostrata l-aħjar miż-żewġ eżempji li ġejjin fejn individwu japplika għal self online:

* bniedem jiddeċiedi jekk jaqbilx mas-self, ibbażat fuq profil prodott b’mezzi purament awtomatizzati (ii);
* algoritmu jiddeċiedi jekk jaqbilx mas-self, u d-deċiżjoni titwassal awtomatikament lill-individwu, mingħajr valutazzjoni preċedenti u sinifikattiva minn bniedem (iii).

Il-kontrolluri jistgħu jwettqu tfassil ta’ profili u teħid ta’ deċiżjonijiet awtomatizzati dment li jkunu jistgħu jissodisfaw il-prinċipji kollha u jkollhom bażi legali għall-ipproċessar. Fil-każ ta’ teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, kif iddefinit fl-Artikolu 22(1), japplikaw salvagwardji u restrizzjonijiet addizzjonali.

Il-Kapitolu III ta’ dawn il-linji gwida jispjega d-dispożizzjonijiet tal-GDPR għall-każijiet *kollha* ta’ tfassil ta’ profili u ta’ teħid ta’ deċiżjonijiet individwali awtomatizzati. Dan jinkludi proċessi ta’ teħid ta’ deċiżjonijiet li *mhumiex* ibbażati unikament fuq ipproċessar awtomatizzat.

Il-Kapitolu IV ta’ dawn il-linji gwida jispjega d-dispożizzjonijiet speċifiċi li japplikaw *biss* għat-teħid ta’ deċiżjonijiet individwali bbażat unikament fuq ipproċessar awtomatizzat, inkluż it-tfassil ta’ profili[[3]](#footnote-4). Projbizzjoni ġenerali fuq dan it-tip ta’ pproċessar teżisti biex tirrifletti r-riskji potenzjali għad-drittijiet u l-libertajiet tal-individwi.

# Dispożizzjonijiet ġenerali dwar it-tfassil ta’ profili u t-teħid ta’ deċiżjonijiet awtomatizzati

Din il-ħarsa ġenerali lejn id-dispożizzjonijiet tapplika għall-każijiet kollha ta’ tfassil ta’ profili u ta’ teħid ta’ deċiżjonijiet awtomatizzati. Jekk l-ipproċessar jissodisfa d-definizzjoni fl-Artikolu 22(1), japplikaw id-dispożizzjonijiet speċifiċi addizzjonali stipulati fil-Kapitolu IV.

## Prinċipji ta’ protezzjoni tad-*data*

Il-prinċipji huma rilevanti għall-każijiet kollha ta’ tfassil ta’ profili u ta’ teħid ta’ deċiżjonijiet awtomatizzati li jinvolvu d-*data* personali[[4]](#footnote-5). Biex jgħinu fil-konformità, il-kontrolluri għandhom iqisu l-oqsma ewlenin li ġejjin:

### L-Artikolu 5(1)(a) – Legali, ġust u trasparenti

It-trasparenza tal-ipproċessar[[5]](#footnote-6) hija rekwiżit fundamentali tal-GDPR.

Il-proċess tat-tfassil ta’ profili spiss ikun inviżibbli għas-suġġett tad-*data*. Dan jaħdem billi tinħoloq *data* dderivata jew inferita dwar individwi – *data* personali “ġdida” li ma tkunx ġiet ipprovduta direttament mis-suġġetti tad-*data* nfushom. Individwi għandhom livelli differenti ta’ komprensjoni u jistgħu jsibuha diffiċli biex jifhmu t-tekniki kumplessi involuti fit-tfassil ta’ profili u fil-proċessi ta’ teħid ta’ deċiżjonijiet awtomatizzati.

Skont l-Artikolu 12.1, il-kontrollur irid jipprovdi lis-suġġetti tad-*data* b’informazzjoni konċiża, trasparenti, li tinftiehem u faċilment aċċessibbli dwar l-ipproċessar tad-*data* personali tagħhom[[6]](#footnote-7).

Għad-*data* miġbura direttament mis-suġġett tad-*data*, din għandha tiġi pprovduta fi żmien il-ġbir (l-Artikolu 13); għal *data* miġbura indirettament, l-informazzjoni għandha tiġi pprovduta fiż-żmien stipulat fl-Artikolu 14(3).

**Eżempju**

Xi assiguraturi joffru rati u servizzi ta’ assigurazzjoni bbażat fuq l-imġiba ta’ individwu fis-sewqan. L-elementi li jittieħdu inkunsiderazzjoni f’dawn il-każijiet jistgħu jinkludu d-distanza vvjaġġata, il-ħin tas-sewqan u l-vjaġġ innifsu, kif ukoll tbassir ibbażat fuq *data* oħra miġbura mis-sensuri f’karożża (intelliġenti). Id-*data* miġbura tintuża għat-tfassil ta’ profili biex tiġi identifikata mġiba ħażina fis-sewqan (bħal aċċellerazzjoni veloċi, ibbrejkjar f’daqqa u veloċità żejda). Din l-informazzjoni tista’ tiġi kontroreferenzjata ma’ sorsi oħra (pereżempju t-temp, it-traffiku, it-tip ta’ triq) biex tiġi mifhuma aħjar l-imġiba tas-sewwieq.

Il-kontrollur irid jiżgura li huwa jkollu bażi legali għal dan it-tip ta’ pproċessar. Il-kontrollur irid jipprovdi wkoll informazzjoni dwar id-*data* miġbura lis-suġġett tad-*data*, u jekk ikun xieraq, dwar l-eżistenza tat-teħid ta’ deċiżjonijiet awtomatizzati msemmi fl-Artikolu 22(1) u (4), dwar il-loġika involuta, u dwar is-sinifikat u l-konsegwenzi previsti ta’ dan l-ipproċessar.

Ir-rekwiżiti speċifiċi ta’ dwar l-informazzjoni u l-aċċess għad-*data* personali huma diskussi fil-Kapitoli III (Taqsima D) u IV (Taqsima E).

L-ipproċessar irid ikun trasparenti u ġust.

It-tfassil ta’ profili jista’ jkun inġust u joħloq diskriminazzjoni, pereżempju billi jipprojbixxi l-aċċess għal opportunitajiet ta’ xogħol, kreditu jew assigurazzjoni lil ċerti persuni, jew billi jpoġġihom fil-mira ta’ ċerti prodotti finanzjarji riskjużi jew għaljin iżżejjed. L-eżempju li ġej, li ma jkunx jissodisfa r-rekwiżiti tal-Artikolu 5(1)(a), juri kif it-tfassil inġust ta’ profili jista’ jwassal għal li xi konsumaturi jiġu offruti opportunitajiet ta’ negozju inqas attraenti minn oħrajn.

**Eżempju**

Sensar tad-*data* jbigħ profili ta’ konsumaturi lil kumpaniji finanzjarji mingħajr il-permess tal-konsumaturi jew l-għarfien tagħhom tad-*data* sottostanti. Il-profili jiddefinixxu l-konsumaturi f’kategoriji (li jkollhom titoli bħal “Rurali u Bilkemm Għandhom b’Xiex Jgħaddu,” “Persuni Etniċi Li Jkampaw b’Diffikultà fit-Tieni Belt,” “Bidu Diffiċli: Ġenituri Żgħażagħ Waħidhom,”) jew “jagħtuhom punteġġ”, b’fokus fuq il-vulnerabbiltà finanzjarja tal-konsumaturi. Il-kumpaniji finanzjarji joffru lil dawn il-konsumaturi self fuq terminu qasir u mhux assigurati, kif ukoll servizzi finanzjarji “mhux tradizzjonali” (self bi spejjeż għoljin u prodotti oħra finanzjarjament riskjużi)[[7]](#footnote-8).

### L-Artikolu 5(1)(b) – Ipproċessar ulterjuri u limitazzjoni tal-fini

It-tfassil ta’ profili jista’ jinvolvi l-użu ta’ *data* personali li oriġinarjament kienet inġabret għal fini oħra.

**Eżempju**

Xi applikazzjonijiet għall-apparati mobbli jipprovdu servizzi ta’ lokazzjoni li jippermettu li l-utent isib ristoranti fil-viċin li joffru skontijiet. Madankollu, id-*data* miġbura tintuża wkoll biex jinbena profil dwar is-suġġett tad-*data* għall-finijiet ta’ kummerċjalizzazzjoni - biex jiġu identifikati l-preferenzi alimentari tiegħu, jew l-istil ta’ ħajja tiegħu inġenerali. Is-suġġett tad-*data* jistenna li d-*data* tiegħu se tintuża biex jinsabu r-ristoranti, iżda mhux biex jirċievi reklami għall-konsenja ta’ pizez sempliċiment għax l-applikazzjoni tkun identifikat li huwa jasal id-dar tard. Dan l-użu ulterjuri tad-*data* ta’ lokalizzazzjoni jista’ ma jkunx kumpatibbli mal-finijiet li għalih tkun inġabret inizjalment, u għalhekk jista’ jkun jeħtieġ il-kunsens tal-individwu kkonċernat[[8]](#footnote-9).

Jekk dan l-ipproċessar ulterjuri jkunx kumpatibbli mal-finijiet oriġinali li għalihom tkun inġabret id-*data* jkun jiddependi fuq diversi fatturi[[9]](#footnote-10), inkluż x’informazzjoni l-kontrollur ikun ipprovda lis-suġġett tad-*data*. Dawn il-fatturi huma riflessi fil-GDPR[[10]](#footnote-11) u jingħataw fil-qosor hawn taħt:

* ir-relazzjoni bejn il-finijiet li għalihom inġabret id-*data* u l-finijiet ta’ pproċessar ulterjuri;
* il-kuntest li fih tkun inġabret id-*data* u l-aspettattivi raġonevoli tas-suġġetti tad-*data* rigward l-użu ulterjuri tagħha;
* in-natura tad-*data*;
* l-impatt tal-ipproċessar ulterjuri fuq is-suġġetti tad-*data*; u
* s-salvagwardji applikati mill-kontrollur biex jiżgura pproċessar ġust u biex jipprevieni kull impatt mhux dovut fuq is-suġġetti tad-*data*.

### L-Artikolu 5(1)(c) – Minimizzazzjoni tad-*data*

L-opportunitajiet ta’ negozju li jinħolqu mit-tfassil ta’ profili, inqas spejjeż tal-ħżin u l-kapaċità li jiġu pproċessati ammonti kbar ta’ informazzjoni, jistgħu jħeġġu lil xi organizzazzjonijiet biex jiġbru aktar *data* personali milli jeħtieġu, f’każ li tkun utli fil-ġejjieni. Il-kontrolluri jridu jiżguraw li jkunu qed jikkonformaw mal-prinċipju tal-minimizzazzjoni tad-*data*, kif ukoll mar-rekwiżiti tal-prinċipju tal-limitazzjoni tal-fini u l-prinċipju tal-limitazzjoni tal-ħażna.

Il-kontrolluri għandhom ikunu jistgħu jispjegaw u jiġġustifikaw b’mod ċar il-ħtieġa li jiġbru u jżommu d-*data* personali, jew inkella jikkunsidraw li jużaw *data* aggregata, anonimizzata jew (meta din tipprovdi biżżejjed protezzjoni) psewdonimizzata.

### L-Artikolu 5(1)(d) – Preċiżjoni

Il-kontrolluri għandhom iqisu l-preċiżjoni fl-istadji kollha tal-proċess ta’ tfassil ta’ profili, speċifikament meta:

* jiġbru d-*data*;
* janalizzaw id-*data*;
* jibnu profil għal individwu; jew
* japplikaw profil biex jieħdu deċiżjoni li taffettwa lill-individwu.

Jekk id-*data* li tintuża fi proċess ta’ teħid ta’ deċiżjonijiet awtomatizzati jew fi proċess ta’ tfassil ta’ profili tkun impreċiża, kull deċiżjoni jew profil li jirriżulta jkunu difettużi. Jistgħu jittieħdu deċiżjonijiet abbażi ta’ *data* skaduta jew tal-interpretazzjoni skorretta ta’ *data* esterna. L-ineżattezzi jistgħu jwasslu għal tbassir jew dikjarazzjonijiet mhux xierqa dwar, pereżempju, is-saħħa, il-kreditu jew ir-riskju tal-assigurazzjoni ta’ xi ħadd.

Anke jekk id-*data* mhux ipproċessata tiġi rreġistrata b’mod preċiż, is-sett ta’ *data* jista’ ma jkunx rappreżentattiv bis-sħiħ, jew l-analitika jista’ jkun fiha preġudizzju moħbi.

Il-kontrolluri jridu jintroduċu miżuri robusti biex jivverifikaw u jiżguraw, fuq bażi kontinwa, li d-*data* użata mill-ġdid jew miksuba b’mod indirett tkun preċiża u aġġornata. Dan jirrinforza l-importanza li tingħata informazzjoni ċara dwar id-*data* personali li tkun qed tiġi pproċessata, biex is-suġġett tad-*data* jkun jista’ jikkoreġi kwalunkwe ineżattezza u jtejjeb il-kwalità tad-*data*.

### L-Artikolu 5(1)(e) – Limitazzjoni tal-ħażna

Algoritmi ta’ tagħlim awtomatiku huma mfassla biex jipproċessaw volumi kbar ta’ informazzjoni u biex jibnu korrelazzjonijiet li jippermettu li l-organizzazzjonijiet joħolqu profili komprensivi u intimi ħafna dwar individwi. Filwaqt li jista’ jkun hemm vantaġġi meta tinżamm id-*data* fil-każ tat-tfassil ta’ profili, billi jkun hemm aktar *data* li minnha jista’ jitgħallem l-algoritmu, il-kontrolluri jridu jikkonformaw mal-prinċipju tal-minimizzazzjoni tad-*data* meta jiġbru d-*data* personali u jiżguraw li ma jżommux dik id-*data* personali għal aktar żmien milli jkun meħtieġ u proporzjonali għall-finijiet li għalihom id-*data* personali tiġi pproċessata.

Il-politika ta’ żamma tal-kontrollur għandha tieħu kont tad-drittijiet u l-libertajiet ta’ individwi, f’konformità mar-rekwiżiti tal-Artikolu 5(1)(e).

Il-kontrollur għandu jiżgura li d-*data* tibqa’ aġġornata matul il-perjodu ta’ żamma, sabiex jitnaqqas ir-riskju ta’ ineżattezzi[[11]](#footnote-12).

## Bażijiet legali għall-ipproċessar

It-teħid ta’ deċiżjonijiet awtomatizzati ddefinit fl-Artikolu 22(1) huwa permess biss jekk tkun tapplika waħda mill-eċċezzjonijiet deskritti fil-Kapitolu IV (it-Taqsimiet C u D). Il-bażijiet legali li ġejjin għall-ipproċessar huma rilevanti għall-każijiet l-oħra kollha ta’ teħid ta’ deċiżjonijiet individwali awtomatizzati u ta’ tfassil ta’ profili.

### L-Artikolu 6(1)(a) – Kunsens

Il-kunsens bħala bażi għall-ipproċessar ġeneralment huwa indirizzat fil-Linji gwida tal-WP29 dwar il-kunsens[[12]](#footnote-13). Il-kunsens espliċitu huwa wieħed mill-eċċezzjonijiet mill-projbizzjoni fuq it-teħid ta’ deċiżjonijiet awtomatizzati u t-tfassil ta’ profili ddefiniti fl-Artikolu 22(1).

It-tfassil ta’ profili jista’ ma jkunx trasparenti. Spiss dan jiddependi fuq *data* li hija dderivata jew inferita minn *data* oħra, minflok minn *data* pprovduta direttament mis-suġġett tad-*data*.

Kontrolluri li jfittxu li joqogħdu fuq il-kunsens bħala bażi għat-tfassil ta’ profili jridu juru li s-suġġetti tad-*data* jifhmu eżattament għal xiex ikunu qed jagħtu l-kunsens tagħhom, u jiftakru li l-kunsens mhuwiex dejjem bażi xierqa għall-ipproċessar[[13]](#footnote-14). Fil-każijiet kollha, is-suġġetti tad-*data* għandu jkollhom biżżejjed informazzjoni rilevanti dwar l-użu previst u l-konsegwenzi tal-ipproċessar, biex jiġi żgurat li kull kunsens li huma jipprovdu jkun jirrappreżenta għażla infurmata.

### L-Artiikolu 6(1)(b) – meħtieġ għat-twettiq ta’ kuntratt

Il-kontrolluri jistgħu jixtiequ jużaw it-tfassil ta’ profili u proċessi ta’ teħid ta’ deċiżjonijiet awtomatizzati, minħabba li dawn:

* potenzjalment jippermettu konsistenza jew ġustizzja akbar fil-proċess tat-teħid ta’ deċiżjonijiet (eż. billi jnaqqsu l-potenzjal għall-iżball uman, id-diskriminazzjoni u l-abbuż tal-poter);
* inaqqsu r-riskju li l-konsumaturi ma jirnexxilhomx iħallsu għall-prodotti u s-servizzi (pereżempju billi jużaw referenzjar tal-kreditu); jew
* jippermettulhom jieħdu deċiżjonijiet f’inqas ħin u jtejbu l-effiċjenza.

Irrispettivament minn dan ta’ hawn fuq, dawn il-kunsiderazzjonijiet waħidhom mhumiex biżżejjed biex juru li dan it-tip ta’ pproċessar huwa *neċessarju* għat-twettiq ta’ kuntratt skont l-Artikolu 6(1)(b). Kif inhu deskritt fl-Opinjoni tal-WP29 dwar l-interess leġittimu[[14]](#footnote-15), in-neċessità għandha tiġi interpretata b’mod strett.

Dan li ġej huwa eżempju ta’ tfassil ta’ profili li ma jkunx jissodisfa l-bażi tal-Artikolu 6(1)(b) għall-ipproċessar.

**Eżempju**

Utent jixtri xi oġġetti mingħand bejjiegħ bl-imnut online. Sabiex jissodisfa l-kuntratt, il-bejjiegħ bl-imnut irid jipproċessa l-informazzjoni tal-karta tal-kreditu tal-utent għal finijiet ta’ ħlas, kif ukoll l-indirizz tal-utent biex jikkonsenja l-prodotti. Il-kompletezza tal-kuntratt ma tiddependix fuq il-bini ta’ profil tal-gosti u l-għażliet tal-istil ta’ ħajja tal-utent, ibbażat fuq iż-żjarat tiegħu fuq is-sit web. Anke jekk it-tfassil ta’ profili jissemma speċifikament fit-tipa żgħira tal-kuntratt, dan il-fatt waħdu ma jagħmlux “neċessarju” għat-twettiq tal-kuntratt.

### L-Artikolu 6(1)(c) – meħtieġ għall-konformità ma’ obbligu legali

Jista’ jkun hemm istanzi fejn ikun hemm obbligu legali[[15]](#footnote-16) li jitwettaq tfassil ta’ profili – pereżempju f’konnessjoni mal-prevenzjoni tal-frodi jew mal-ħasil tal-flus. L-Opinjoni tad-WP29 dwar l-interessi leġittimi[[16]](#footnote-17) tipprovdi informazzjoni utli dwar din il-bażi għall-ipproċessar, inklużi s-salvagwardji li jridu jiġu applikati.

### L-Artikolu 6(1)(d) – meħtieġ sabiex ikunu protetti l-interessi vitali

Dan ikopri sitwazzjonijiet fejn l-ipproċessar ikun meħtieġ biex jiġi protett interess li jkun essenzjali għall-ħajja ta’ suġġett tad-*data* jew ta’ persuna fiżika oħra.

Ċertu tip ta’ pproċessar jista’ jkollu interess pubbliku importanti, kif ukoll jaqdi l-interessi vitali tas-suġġett tad-*data*. Xi eżempji ta’ dan jistgħu jinkludu t-tfassil ta’ profili neċessarju biex jiġu żviluppati mudelli li jbassru l-firxa ta’ mard li jipperikola l-ħajja jew f’sitwazzjonijiet ta’ emerġenzi umanitarji. Madankollu, f’dawn il-każijiet u fil-prinċipju, il-kontrollur jista’ joqgħod biss fuq bażi ta’ interessi vitali, jekk ma tkun disponibbli ebda bażi legali oħra għall-ipproċessar[[17]](#footnote-18). Jekk l-ipproċessar ikun jinvolvi *data* personali ta’ kategorija speċjali, il-kontrollur ikun irid jiżgura wkoll li din tissodisfa r-rekwiżiti tal-Artikolu 9(2)(c).

### L-Artikolu 6(1)(e) – meħtieġ għat-twettiq ta’ kompitu li jsir fl-interess pubbliku jew fl-eżerċizzju ta’ awtorità uffiċjali

F’ċerti ċirkustanzi, l-Artikolu 6(1)(e) jista’ jkun bażi xierqa għat-tfassil ta’ profili fis-settur pubbliku. Il-kompitu jew il-funzjoni jrid ikollha bażi legali ċara.

### L-Artikolu 6(1)(f) – meħtieġ għall-interessi leġittimi[[18]](#footnote-19) segwiti mill-kontrollur jew minn parti terza

It-tfassil ta’ profili huwa permess jekk ikun meħtieġ għall-finijiet tal-interessi leġittimi[[19]](#footnote-20) tal-kontrollur jew ta’ parti terza. Madankollu, l-Artikolu 6(1)(f) ma japplikax awtomatikament sempliċiment minħabba li l-kontrollur jew parti terza jkollhom interess leġittimu. Il-kontrollur irid iwettaq eżerċizzju ta’ bbilanċjar biex jivvaluta jekk l-interessi tiegħu humiex inqas minn dawk tas-suġġett tad-*data*, jew mid-drittijiet u l-libertajiet fundamentali ta’ dan tal-aħħar.

Dan li ġej huwa ta’ rilevanza partikolari:

* il-livell ta’ dettall tal-profil (profil ta’ suġġett tad-*data* mqiegħed fi ħdan koorti deskritta b’mod wiesgħa bħala “persuni b’interess fil-letteratura Ingliża”, jew segmentat u mmirat fuq livell granuluż);
* kemm huwa komprensiv il-profil (jekk il-profil jiddeskrivix biss aspett żgħir mis-suġġett tad-*data*, jew inkella jagħtix stampa aktar komprensiva);
* l-impatt tat-tfassil ta’ profili (l-effetti fuq is-suġġett tad-*data*); u
* is-salvagwardji mmirati lejn l-iżgurar tal-ġustizzja, in-nondiskriminazzjoni u l-preċiżjoni fil-proċess tat-tfassil ta’ profili.

Għalkemm l-opinjoni tad-WP29 dwar l-interessi leġittimi[[20]](#footnote-21) hija bbażata fuq l-Artikolu 7 tad-Direttiva 95/46/KE dwar il-protezzjoni tad-*data* (id-Direttiva), din tinkludi eżempji li għadhom utli u rilevanti biex il-kontrolluri jwettqu tfassil ta’ profili. Din tissuġġerixxi wkoll li jkun diffiċli biex il-kontrolluri jiġġustifikaw l-użu tal-interessi leġittimi bħala bażi legali għat-tfassil intrużiv ta’ profili u għall-prattiki ta’ traċċar għall-finijiet ta’ kummerċjalizzazzjoni jew reklamar, pereżempju dawk li jinvolvu t-traċċar ta’ individwi fuq diversi siti web, lokazzjonijiet, apparati u servizzi, jew is-sensjar tad-*data*.

Meta jkun qed jivvaluta l-validità tal-ipproċessar skont l-Artikolu 6(1)(f), il-kontrollur għandu jqis ukoll l-użu fil-ġejjieni jew il-kombinament ta’ profili.

## L-Artikolu 9 – Kategoriji speċjali ta’ *data*

Il-kontrolluri jistgħu jipproċessaw kategorija speċjali ta’ *data* personali biss jekk ikunu jistgħu jissodisfaw waħda mill-kundizzjonijiet stipulati fl-Artikolu 9(2), kif ukoll kundizzjoni mill-Artikolu 6. Dan jinkludi *data* ta’ kategorija speċjali dderivata jew inferita mill-attività ta’ tfassil ta’ profili.

It-tfassil ta’ profili jista’ joħloq kategoriji speċjali ta’ *data* permezz ta’ inferenza minn *data* li ma tkunx f’kategorija speċjali hija nfisha, iżda ssir hekk meta tiġi kkombinata ma’ *data* oħra. Pereżempju, jista’ jkun possibbli li jiġi inferit l-istat tas-saħħa ta’ xi ħadd mir-rekords tax-xirjiet tal-ikel tagħhom ikkombinati ma’ *data* dwar il-kwalità u l-kontenut enerġetiku tal-ikel.

Jistgħu jinstabu korrelazzjonijiet li jindikaw xi ħaġa dwar is-saħħa, it-twemmin politiku, it-twemmin reliġjuż jew l-orjentazzjoni sesswali ta’ xi ħadd, kif iddimostrat mill-eżempju li ġej:

**Eżempju**

Studju partikolari[[21]](#footnote-22) kkombina l-“likes” fuq Facebook ma’ informazzjoni limitata minn stħarriġ, u sab li r-riċerkaturi bassru b’mod preċiż l-orjentazzjoni sesswali ta’ utenti maskili fi 88 % mill-każijiet; l-oriġini etnika ta’ utent f’95 % tal-każijiet; u jekk utent kienx Kristjan jew Musulman fi 82 % tal-każijiet.

Jekk preferenzi u karatteristiki sensittivi jiġu inferiti mit-tfassil ta’ profili, il-kontrollur għandu jiżgura li:

* l-ipproċessar ma jkunx inkumpatibbli mal-fini oriġinali;
* huwa jkun identifika bażi legali għall-ipproċessar tal-kategorija speċjali ta’ *data*; u
* huwa jinforma lis-suġġett tad-*data* dwar l-ipproċessar.

It-teħid ta’ deċiżjonijiet awtomatizzati kif iddefinit fl-Artikolu 22(1) li jkun ibbażat fuq kategoriji speċjali ta’ *data* huwa kopert fil-Kapitolu IV (it-Taqsima D).

## Drittijiet tas-suġġett tad-*data*[[22]](#footnote-23)

Il-GDPR jintroduċi drittijiet aktar b’saħħithom għas-suġġetti tad-*data* u joħloq obbligi ġodda għall-kontrolluri.

Fil-kuntest tat-tfassil ta’ profili, dawn id-drittijiet huma azzjonabbli kontra l-kontrollur li joħloq il-profil u l-kontrollur li jieħu deċiżjoni awtomatizzata dwar suġġett tad-*data* (kemm b’intervent uman kif ukoll mingħajru), jekk dawn l-entitajiet ma jkunux l-istess.

**Eżempju**

Sensar tad-*data* jwettaq tfassil ta’ profili ta’ *data* personali. F’konformità mal-obbligi tiegħu skont l-Artikoli 13 u 14, is-sensar tad-*data* għandu jinforma lill-individwu dwar l-ipproċessar, inkluż dwar jekk huwiex biħsiebu jikkondividi l-profil ma’ organizzazzjonijiet oħra. Is-sensar tad-*data* għandu jippreżenta wkoll dettalji separati dwar id-dritt ta’ oġġezzjoni skont l-Artikolu 21(1).

Is-sensar tad-*data* jikkondividi l-profil ma’ kumpanija oħra. Il-kumpanija tuża l-profil biex tibgħat kummerċjalizzazzjoni diretta lill-individwu.

Il-kumpanija għandha tinforma lill-individwu (l-Artikolu 14(1)(c)) dwar il-finijiet li għalihom jintuża dan il-profil, u minn liema sors hija tkun kisbet l-informazzjoni (14(2)(f)). Il-kumpanija trid tavża wkoll lis-suġġett tad-*data* dwar id-dritt tiegħu li joġġezzjona għall-ipproċessar, inkluż it-tfassil ta’ profili, għall-finijiet ta’ kummerċjalizzazzjoni (l-Artikolu 21(2)).

Is-sensar tad-*data* u l-kumpanija għandhom jippermettu lis-suġġett tad-*data* jaċċessa l-informazzjoni użata (l-Artikolu 15) biex jikkoreġi kull informazzjoni żbaljata (l-Artikolu 16), u f’ċerti ċirkustanzi jħassar il-profil jew id-*data* personali użata biex inħoloq (l-Artikolu 17). Is-suġġett tad-*data* għandu jingħata wkoll informazzjoni dwar il-profil tiegħu, pereżempju f’liema “segmenti” jew “kategoriji” huwa jkun tqiegħed. [[23]](#footnote-24)

Jekk il-kumpanija tuża l-profil bħala parti minn proċess ta’ teħid ta’ deċiżjonijiet ibbażat unikament fuq ipproċessar awtomatizzat, b’effetti legali jew ugwalment sinifikanti fuq is-suġġett tad-*data*, il-kumpanija hija l-kontrollur li huwa suġġett għad-dispożizzjonijiet tal-Artikolu 22. (Dan ma jeskludix lis-sensar tad-*data* mill-Artikolu 22 jekk l-ipproċessar ikun jilħaq is-soll rilevanti.)

### L-Artikoli 13 u 14 – Dritt ta’ informazzjoni

Minħabba l-prinċipju ewlieni tat-trasparenza li fuqu huwa msejjes il-GDPR, il-kontrolluri jridu jiżguraw li huma jispjegaw lill-individwi, b’mod ċar u sempliċi, kif jaħdmu t-tfassil ta’ profili jew il-proċess ta’ teħid ta’ deċiżjonijiet awtomatizzati.

B’mod partikolari, fejn l-ipproċessar ikun jinvolvi t-teħid ta’ deċiżjonijiet ibbażat fuq it-tfassil ta’ profili (irrispettivament minn jekk ikunx kopert mid-dispożizzjonijiet tal-Artikolu 22), allura jrid ikun ċar għas-suġġett tad-*data* l-fatt li l-ipproċessar huwa għall-finijiet kemm ta’ (a) tfassil ta’ profili, kif ukoll ta’ (b) teħid ta’ deċiżjonijiet ibbażati fuq il-profil iġġenerat[[24]](#footnote-25).

Il-Premessa 60 tiddikjara li l-għoti ta’ informazzjoni dwar it-tfassil ta’ profili huwa parti mill-obbligi ta’ trasparenza tal-kontrollur skont l-Artikolu 5(1)(a). Is-suġġett tad-*data* għandu d-dritt *li jiġi infurmat* mill-kontrollur dwar it-“tfassil ta’ profili”, u f’ċerti cirkustanzi d-dritt *li joġġezzjona* għalih, *irrispettivament* minn jekk iseħħx teħid ta’ deċiżjonijiet individwali bbażat unikament fuq ipproċessar awtomatizzat li jkun ibbażat ukoll fuq it-tfassil ta’ profili.

Aktar gwida dwar it-trasparenza inġenerali hija disponibbli fil-Linji gwida tal-WP29 dwar it-trasparenza skont il-GDPR[[25]](#footnote-26).

### L-Artikolu 15 – Dritt ta’ aċċess

L-Artikolu 15 jagħti lis-suġġett tad-*data* d-dritt li jikseb dettalji ta’ kwalunkwe *data* personali użata għat-tfassil ta’ profili, inklużi l-kategoriji ta’ *data* użati biex jinbena profil.

Minbarra informazzjoni ġenerali dwar l-ipproċessar, skont l-Artikolu 15(3), il-kontrollur għandu d-dmir li jagħmel disponibbli d-*data* użata bħala input biex jinħoloq il-profil, kif ukoll aċċess għall-informazzjoni dwar il-profil u dettalji dwar f’liema segmenti jkun tqiegħed is-suġġett tad-*data*.

Dan huwa differenti mid-dritt għall-portabbiltà tad-*data* skont l-Artikolu 20, fejn il-kontrollur jeħtieġ biss jikkomunika d-*data* pprovduta mis-suġġett tad-*data* jew osservata mill-kontrollur, u mhux il-profil innifsu[[26]](#footnote-27).

Il-Premessa 63 tipprovdi xi protezzjoni għall-kontrolluri kkonċernati rigward l-iżvelar ta’ sigrieti kummerċjali jew proprjetà intellettwali, li jista’ jkun partikolarment rilevanti fir-rigward tat-tfassil ta’ profili. Hija tgħid li d-dritt ta’ aċċess “ma għandux jaffettwa negattivament id-drittijiet jew il-libertajiet ta’ persuni oħrajn, inklużi sigrieti tan-negozju jew proprjetà intellettwali u b’mod partikolari d-dritt tal-awtur li jipproteġi s-software”. Madankollu, il-kontrolluri ma jistgħux joqogħdu fuq il-protezzjoni tas-sigrieti kummerċjali tagħhom bħala skuża biex jirrifjutaw l-aċċess jew biex ma jagħtux informazzjoni lis-suġġett tad-*data*.

Il-Premessa 63 tispeċifika wkoll li “fejn possibbli, il-kontrollur għandu jkun jista’ jipprovdi aċċess mill-bogħod għal sistema sikura li tipprovdi lis-suġġett tad-*data* b’aċċess dirett għad-*data* personali tiegħu.”

### L-Artikolu 16 - Dritt għar-rettifika, l-Artikolu 17 - Dritt għal tħassir, u l-Artikolu 18 - Dritt għal restrizzjoni tal-ipproċessar

It-tfassil ta’ profili jista’ jinvolvi element ta’ previżjoni, li jżid ir-riskju ta’ impreċiżjoni. Id-*data* mdaħħla tista’ tkun impreċiża jew irrilevanti, jew tittieħed barra mill-kuntest. Għalhekk jista’ jkun hemm xi ħaġa ħażina bl-algoritmu użat biex jiġu identifikati l-korrelazzjonijiet.

Id-dritt għar-rettifika skont l-Artikolu 16 jista’ japplika fejn, pereżempju, individwu jitqiegħed f’kategorija li tgħid xi ħaġa dwar il-kapaċità tiegħu li jwettaq kompitu, u dak il-profil ikun ibbażat fuq informazzjoni skorretta. Xi individwi jistgħu jkunu jixtiequ jikkontestaw il-preċiżjoni tad-*data* użata, kif ukoll xi raggruppament jew kategorija li jkunu ġew applikati għalihom.

Id-drittijiet għar-rettifika u t-tħassir[[27]](#footnote-28) japplikaw kemm għad-“*data* personali ta’ input” (id-*data* personali użata biex jinħoloq il-profil) kif ukoll għad-“*data* ta’ output” (il-profil innifsu jew il-“punteġġ” assenjat lill-persuna).

L-Artikolu 16 jagħti wkoll dritt lis-suġġett tad-*data* biex jikkomplementa d-*data* personali b’informazzjoni addizzjonali.

**Eżempju**

Is-sistema tal-kompjuter ta’ ċentru tal-kirurġija lokali tqiegħed lil individwu fi grupp li għandu l-akbar probabbiltà ta’ mard tal-qalb. Dan il-“profil” mhux bilfors ikun impreċiż, anke jekk l-individwu qatt ma jbati minn mard tal-qalb.

Il-profil jiddikjara sempliċiment li dan għandu *probabbiltà akbar* li jaqbdu dan il-mard. Statistikament, dan jista’ jkun fattwalment korrett.

Minkejja dan, filwaqt li jieħu inkunsiderazzjoni l-fini tal-ipproċessar, is-suġġett tad-*data* għandu dritt li jipprovdi dikjarazzjoni supplimentari. Fix-xenarju ta’ hawn fuq, dan jista’ jkun ibbażat, pereżempju fuq sistema medika tal-kompjuter aktar avvanzata (u mudell statistiku) li tieħu inkunsiderazzjoni *data* addizzjonali u li twettaq aktar eżamijiet dettaljati minn dik fiċ-ċentru ta’ kirurġija lokali, li jkollha kapaċitajiet aktar limitati.

Id-dritt għal restrizzjoni tal-ipproċessar (l-Artikolu 18) se japplika għal kull stadju tal-proċess ta’ tfassil ta’ profili.

### L-Artikolu 21 – Dritt ta’ oġġezzjoni

Il-kontrollur irid jiġbed l-attenzjoni tas-suġġett tad-*data* *b’mod espliċitu* għad-dettalji tad-dritt ta’ oġġezzjoni skont l-Artikolu 21(1) u (2), u jippreżentahom b’mod ċar u separatament minn informazzjoni oħra (l-Artikolu 21(4)).

Skont l-Artikolu 21(1), is-suġġett tad-*data* jista’ joġġezzjona għall-ipproċessar (inkluż it-tfassil ta’ profili), għal raġunijiet relatati mas-sitwazzjoni partikolari tiegħu. Il-kontrolluri huma meħtieġa b’mod speċifiku biex jipprovdu dan id-dritt fil-każijiet kollha fejn l-ipproċessar ikun ibbażat fuq l-Artikolu 6(1)(e) jew (f).

Ladarba s-suġġett tad-*data* jeżerċita dan id-dritt, il-kontrollur irid jinterrompi[[28]](#footnote-29) (jew jevita li jibda) l-proċess ta’ tfassil ta’ profili, dment li ma jkunux jistgħu jiġu ddimostrati raġunijet leġittimi persważivi li jkunu prevalenti fuq l-interessi, id-drittijiet u l-libertajiet tas-suġġett tad-*data*. Jista’ jkun ukoll li l-kontrollur ikollu jħassar id-*data* personali rilevanti[[29]](#footnote-30).

Il-GDPR ma jagħtix spjegazzjoni ta’ xi jkun jitqies bħala raġunijiet leġittimi persważivi[[30]](#footnote-31). Pereżempju, jista’ jkun il-każ li t-tfassil ta’ profili jkun ta’ benefiċċju għas-soċjetà fl-intier tagħha (jew għall-komunità usa’), u mhux sempliċiment għall-interessi kummerċjali tal-kontrollur, bħat-tfassil ta’ profili biex tiġi prevista l-firxa ta’ mard li jittieħed.

Ikun meħtieġ li l-kontrollur:

* iqis l-importanza tat-tfassil ta’ profili għall-objettiv partikolari tiegħu;
* iqis l-impatt tat-tfassil ta’ profili fuq l-interess, id-drittijiet u l-libertajiet tas-suġġett tad-*data* – dan għandu jkun limitat għall-minimu neċessarju biex jintlaħaq l-objettiv; u
* iwettaq eżerċizzju ta’ bbilanċjar.

Dejjem irid ikun hemm eżerċizzju ta’ bbilanċjar bejn l-interessi kompetittivi tal-kontrollur u l-bażi għall-oġġezzjoni tas-suġġett tad-*data* (li tista’ tkun għal raġunijiet personali, soċjali jew professjonali). Għall-kuntarju tad-Direttiva 95/46/KE, l-oneru tal-provi biex jintwerew raġunijiet leġittimi persważivi huwa tal-kontrollur u mhux tas-suġġett tad-*data*.

Huwa ċar mill-formulazzjoni tal-Artikolu 21 li t-test ta’ bbilanċjar huwa differenti minn dak fl-Artikolu 6(1)(f). Fi kliem ieħor, mhuwiex biżżejjed li kontrollur sempliċiment jiddimostra li l-analiżi preċedenti tiegħu tal-interess leġittimu kienet korretta. Dan it-test ta’ bbilanċjar jeħtieġ li l-interess leġittimu jkun *persważiv*, li jimplika soll ogħla biex jieħu preċedenza fuq l-oġġezzjonijiet.

L-**Artikolu 21(2)** jagħti dritt *mhux kundizzjonat* lis-suġġett tad-*data* biex joġġezzjona għall-ipproċessar tad-*data* personali tiegħu għall-finijiet ta’ kummerċjalizzazzjoni diretta, inkluż it-tfassil ta’ profili, sa fejn dan ikun relatat ma’ din il-kummerċjalizzazzjoni diretta[[31]](#footnote-32). Dan ifisser li ma jkun hemm ebda ħtieġa għall-ibbilanċjar tal-interessi; il-kontrollur irid jirrispetta x-xewqat tal-individwu mingħajr ma jitlob spjegazzjoni għall-oġġezzjoni. Il-Premessa 70 tipprovdi kuntest addizzjonali għal dan id-dritt u tgħid li jista’ jiġi eżerċitat fi kwalunkwe ħin u mingħajr ħlas.

# Dispożizzjonijiet speċifiċi dwar it-teħid ta’ deċiżjonijiet ibbażat unikament fuq ipproċessar awtomatizzat, kif iddefinit fl-Artikolu 22

L-Artikolu 22(1) jgħid

|  |
| --- |
| Is-suġġett tad-*data* għandu jkollu d-dritt li ma jkunx suġġett għal deċiżjoni *bbażata unikament* fuq ipproċessar awtomatizzat, inkluż it-tfassil ta’ profili, li jipproduċi *effetti legali* li jikkonċernawh jew li *jaffettwawh b’mod ugwalment sinifikanti*. |

It-terminu “dritt” fid-dispożizzjoni ma jfissirx li l-Artikolu 22(1) japplika biss meta jkun invokat b’mod attiv mis-suġġett tad-*data*. L-Artikolu 22(1) jistabbilixxi projbizzjoni ġenerali għat-teħid ta’ deċiżjonijiet ibbażat unikament fuq ipproċessar awtomatizzat. Din il-projbizzjoni tapplika irrispettivament minn jekk is-suġġett tad-*data* jiħux azzjoni rigward l-ipproċessar tad-*data* personali tiegħu.

Fil-qosor, l-Artikolu 22 jipprovdi li:

(i) bħala regola, hemm projbizzjoni ġenerali fuq it-teħid ta’ deċiżjonijiet individwali kompletament awtomatizzati, inkluż it-tfassil ta’ profili, li jkollu effett legali jew effett ugwalment sinifikanti;

(ii) hemm eċċezzjonijiet għar-regola;

(iii) fejn tapplika waħda minn dawn l-eċċezzjonijiet, irid ikun hemm miżuri stabbiliti biex jissalvagwardjaw id-drittijiet, il-libertajiet u l-interessi leġittimi tas-suġġett tad-*data*[[32]](#footnote-33).

Din l-interpretazzjoni tirrinforza l-idea li s-suġġett tad-*data* jkollu kontroll fuq id-*data* personali tiegħu, li hija f’konformità mal-prinċipji fundamentali tal-GDPR. L-interpretazzjoni tal-Artikolu 22 bħala projbizzjoni aktar milli bħala dritt li jrid jiġi invokat tfisser li l-individwi huma awtomatikament protetti mill-effetti potenzjali li jista’ jkollu dan it-tip ta’ pproċessar. Il-formulazzjoni tal-Artikolu tissuġġerixxi li din hija l-intenzjoni u hija appoġġata mill-Premessa 71, li tgħid:

Madankollu, it-teħid ta' deċiżjonijiet ibbażat fuq tali pproċessar, inkluż it-tfassil ta’ profili, **għandu jkun permess** fejn dan ikun espressament awtorizzat mil-liġi tal-Unjoni jew ta’ Stat Membru......., jew meħtieġ biex wieħed jidħol f’kuntratt jew jeżegwixxi kuntratt......., jew meta s-suġġett tad-*data* jkun ta l-kunsens espliċitu tiegħu.

Dan jimplika li l-ipproċessar skont l-Artikolu 22(1) ġeneralment mhuwiex permess[[33]](#footnote-34).

Madankollu, il-projbizzjoni tal-Artikolu 22(1) tapplika *biss* f’ċirkustanzi speċifiċi fejn deċiżjoni li tkun ibbażata unikament fuq ipproċessar awtomatizzat, inkluż it-tfassil ta’ profili, ikollha effett legali jew ugwalment sinifikanti fuq xi ħadd, kif inhu spjegat ulterjurment fil-linji gwida. Anke f’dawn il-każijiet, hemm eċċezzjonijiet definiti li jippermettu li jsir dan it-tip ta’ pproċessar.

Il-miżuri ta’ salvagwardja meħtieġa, diskussi f’aktar dettall hawn taħt, jinkludu d-dritt ta’ informazzjoni (indirizzat fl-Artikoli 13 u 14 – informazzjoni speċifikament sinifikattiva dwar il-loġika involuta, kif ukoll is-sinifikat u l-konsegwenzi previsti għas-suġġett tad-*data*), u salvagwardji, bħad-dritt li jinkiseb intervent uman u d-dritt li tiġi kkontestata d-deċiżjoni (indirizzati fl-Artikolu 22(3)).

Kwalunkwe pproċessar li x’aktarx jirriżulta f’riskju għoli għas-suġġetti tad-*data* jeħtieġ li l-kontrollur iwettaq [Valutazzjoni tal-Impatt fuq il-Protezzjoni tad-*Data* (DPIA).[[34]](#footnote-35)](#_Data_protection_impact) Minbarra li tindirizza kwalunkwe riskju ieħor assoċjat mal-ipproċessar, DPIA tista’ tkun partikolarment utli għal kontrolluri li ma jkunux ċerti jekk l-attivitajiet proposti jkunux jaqgħu taħt id-definizzjoni tal-Artikolu 22(1) u, jekk ikunu permessi minn eċċezzjoni identifikata, liema miżuri ta’ salvagwardja jridu jiġu applikati.

## “Deċiżjoni bbażata unikament fuq ipproċessar awtomatizzat”

L-Artikolu 22(1) jirreferi għal deċiżjonijiet “ibbażati unikament” fuq ipproċessar awtomatizzat. Dan ifisser li ma hemm ebda involviment uman fil-proċess tat-teħid ta’ deċiżjonijiet.

**Eżempju**

Proċess awtomatizzat jipproduċi dik li effettivament hija rakkomandazzjoni rigward suġġett tad-*data*. Jekk xi bniedem jirrevedi u jieħu kont ta’ fatturi oħra fit-teħid tad-deċiżjoni finali, dik id-deċiżjoni ma tkunx “ibbażata unikament” fuq ipproċessar awtomatizzat.

Il-kontrollur ma jistax jevita d-dispożizzjonijiet tal-Artikolu 22 billi jiffalsifika l-invoviment uman. Pereżempju, jekk xi ħadd bħala rutina japplika profili ġġenerati awtomatikament lil xi individwi mingħajr ma jinfluwenza r-riżultat, din xorta waħda tkun deċiżjoni bbażata unikament fuq ipproċessar awtomatizzat.

Biex jikkwalifika bħala involviment uman, il-kontrollur irid jiżgura li kwalunkwe sorveljanza tad-deċiżjoni tkun sinifikattiva, aktar milli azzjoni li ma tfisser xejn. Dan għandu jitwettaq minn xi ħadd li jkollu l-awtorità u l-kompetenza biex jibdel id-deċiżjoni. Bħala parti mill-analiżi, dan għandu jqis id-*data* rilevanti kollha.

Bħala parti mid-DPIA tiegħu, il-kontrollur għandu jidentifika u jirreġistra l-grad ta’ kwalunkwe involviment uman fil-proċess tat-teħid ta’ deċiżjonijiet, kif ukoll f’liema stadju dan iseħħ.

## Effetti “legali” jew “ugwalment sinifikanti”

Il-GDPR jirrikonoxxi li t-teħid ta’ deċiżjonijiet awtomatizzati, inkluż it-tfassil ta’ profili, jista’ jkollu konsegwenzi serji għal individwi. Il-GDPR ma jiddefinix “legali” jew “ugwalment sinifikanti”, madankollu l-formulazzjoni tagħmilha ċara li l-Artikolu 22 se jkopri biss effetti b’impatt serju.

**“Deċiżjonijiet li jipproduċu effetti legali”**

Effett legali jeħtieġ li d-deċiżjoni, li tkun ibbażata unikament fuq ipproċessar awtomatizzat, taffettwa d-drittijiet legali ta’ xi ħadd, bħal-libertà ta’ assoċjazzjoni, id-dritt tal-vot f’elezzjoni, jew id-dritt li jieħu azzjoni legali. Effett legali jista’ jkun ukoll xi ħaġa li taffettwa l-istatus legali ta’ persuna jew id-drittijiet tagħha taħt kuntratt. Eżempji ta’ dan it-tip ta’ effett jinkludu deċiżjonijiet awtomatizzati dwar individwu li jirriżultaw:

* f’kanċellazzjoni ta’ kuntratt;
* f’intitolament jew rifjut ta’ benefiċċju soċjali partikolari mogħti bil-liġi, bħal benefiċċju tat-tfal jew allowance għall-akkomodazzjoni;
* ammissjoni f’pajjiż irrifjutata jew rifjut taċ-ċittadinanza.

**“Jaffettwah b'mod ugwalment sinifikanti”**

Anke jekk proċess tat-teħid ta’ deċiżjonijiet awtomatizzati ma jkollux effett fuq id-drittijiet legali ta’ persuni, dan xorta waħda jista’ jkun fil-kamp ta’ applikazzjoni tal-Artikolu 22 jekk ikun jipproduċi effett ekwivalenti jew ugwalment sinifikanti fl-impatt tiegħu.

Fi kliem ieħor, anke meta ma jkunx hemm bidla fid-drittijiet jew l-obbligi ġuridiċi tiegħu, l-impatt fuq is-suġġett tad-*data* xorta waħda jista’ jkun biżżejjed biex dan ikun jeħtieġ protezzjonijiet skont din id-dispożizzjoni. Il-GDPR jintroduċi l-frażi “bl-istess mod” (mhux preżenti fl-Artikolu 15 tad-Direttiva 95/46/EC) għall-frażi “bl-istess mod jaffettwa”. Għalhekk, is-soll għas-*sinifikat* irid ikun simili għal dak ta’ deċiżjoni li tipproduċi effett legali.

Il-Premessa 71 tipprovdi l-eżempji tipiċi li ġejjin: “rifjut awtomatiku ta’ applikazzjoni għal kreditu online” jew “prattiki ta’ reklutaġġ elettroniku mingħajr l-ebda intervent tal-bniedem”.

Biex l-ipproċessar tad-*data* jaffettwa lil xi ħadd b’mod sinifikanti, l-effetti tal-ipproċessar iridu jkunu kbar jew importanti biżżejjed biex jiġbdu l-attenzjoni. Fi kliem ieħor, id-deċiżjoni jrid ikollha l-potenzjal li:

* taffettwa b’mod sinifikanti ċ-ċirkustanzi, l-imġiba jew l-għażliet tal-individwi kkonċernati;
* jkollha impatt fit-tul jew permanenti fuq is-suġġett tad-*data*; jew
* fl-aktar każijiet estremi, twassal għall-esklużjoni jew id-diskriminazzjoni ta’ individwi.

Huwa diffiċli li jiġi speċifikat xi jkun jitqies bħala *sinifikanti* biex jintlaħaq is-soll, għalkemm id-deċiżjonijiet li ġejjin jistgħu jaqgħu taħt dik il-kategorija:

* + deċiżjonijiet li jaffettwaw iċ-ċirkustanzi finanzjarji ta’ xi ħadd, bħall-eliġibbiltà tagħhom għal kreditu;
  + deċiżjonijiet li jaffettwaw l-aċċess ta’ xi ħadd għas-servizzi tas-saħħa;
  + deċiżjonijiet li jipprekludu lil xi ħadd minn opportunità ta’ xogħol jew iqiegħduhom fi żvantaġġ serju;
  + deċiżjonijiet li jaffettwaw l-aċċess ta’ xi ħadd għall-edukazzjoni, pereżempju ammissjonijiet għal universitajiet.

Dan iwassalna wkoll għall-kwistjoni tar-reklamar online, li aktar ma jmur qed joqgħod fuq għodod awtomatizzati u jinvolvi teħid ta’ deċiżjonijiet individwali bbażat unikament fuq ipproċessar awtomatizzat. Minbarra li jikkonformaw mad-dispożizzjonijiet ġenerali tal-GDPR, koperti fil-Kapitolu III, id-dispożizzjonijiet tar-Regolament propost dwar il-Privatezza Elettronika jistgħu jkunu wkoll rilevanti. Barra minn hekk, il-minorenni jeħtieġu protezzjoni msaħħa, kif se jiġi diskuss hawn taħt fil-Kapitolu V.

F’ħafna każijiet tipiċi, id-deċiżjoni ta’ preżentazzjoni ta’ reklamar immirat ibbażat fuq it-tfassil ta’ profili mhijiex se jkollha effett ugwalment sinifikanti fuq l-individwi, pereżempju reklam għal ħanut tal-moda online ibbażat fuq profil demografiku sempliċi: “nisa fir-reġjun ta’ Brussell li għandhom età ta’ bejn 25 u 35 sena u li x’aktarx ikunu interessati fil-moda u f’ċerti ħwejjeġ”.

Madankollu, huwa possibbli li din tabilħaqq ikollha dan l-effett, skont il-karatteristiki partikolari tal-każ, inklużi:

* kemm ikun intrużiv il-proċess tat-tfassil ta’ profili, inkluż l-ittraċċar ta’ individwi fuq siti web, apparat u servizzi differenti;
* l-aspettattivi u x-xewqat tal-individwi kkonċernati;
* il-mod kif jiġi ppreżentat ir-reklam; jew
* l-użu tal-għarfien dwar il-vulnerabbiltajiet tas-suġġetti tad-*data* fil-mira.

Ipproċessar li b’mod ġenerali jista’ jkollu ftit li xejn impatt fuq individwi, fil-fatt jista’ jkollu effett sinifikanti fuq ċerti gruppi fis-soċjetà, bħal minoranzi jew adulti vulnerabbli. Pereżempju, xi ħadd li jkun magħruf li għandu jew li x’aktarx se jkollu diffikultajiet finanzjarji u li jiġi mmirat regolarment minn reklami għal self b’imgħax għoli, jista’ jabbona għal dawn l-offerti u potenzjalment ikompli jiddejjen aktar.

It-teħid ta’ deċiżjonijiet awtomatizzati li jirriżulta f’differenza fl-ipprezzar ibbażat fuq id-*data* personali jew il-karatteristiki personali jista’ jkollu wkoll effett sinifikanti jekk, pereżempju, prezzijiet għaljin iżżejjed effettivament jipprojbixxu li ċerti nies jixtru xi prodotti jew servizzi.

Effetti ugwalment sinifikanti jistgħu jiġu kkawżati wkoll mill-azzjonijiet ta’ individwi oħra li mhumiex dak relatat mad-deċiżjoni awtomatizzata. Dan jintwera hawn taħt.

**Eżempju**

Ipotetikament, kumpanija tal-karti tal-kreditu tista’ tnaqqas il-limitu fuq il-karta ta’ klijent, mhux ibbażat fuq l-istorja ta’ ħlas lura ta’ dak il-klijent stess, iżda fuq kriterji ta’ kreditu mhux tradizzjonali, bħal analiżi ta’ klijenti oħra li jgħixu fl-istess żona u li jixtru mill-istess ħwienet.

Dan jista’ jfisser li xi ħadd ma jingħatax opportunitajiet ibbażat fuq l-azzjonijiet ta’ ħaddieħor.

F’kuntest differenti, l-użu ta’ dawn it-tipi ta’ karatteristiki jista’ jkollu l-vantaġġ li jestendi l-kreditu lil dawk li ma jkollhomx storja ta’ kreditu konvenzjonali, u li kieku kienu jiġu rrifjutati.

## Eċċezzjonijiet mill-projbizzjoni

L-Artikolu 22(1) jistipula projbizzjoni ġenerali fuq it-teħid ta’ deċiżjonijiet individwali bbażat unikament fuq ipproċessar awtomatizzat li jkollu effetti legali jew ugwalment sinifikanti, kif deskritt hawn fuq.

Dan ifisser li l-kontrollur ma għandux iwettaq l-ipproċessar deskritt fl-Artikolu 22(1) dment li ma tkunx tapplika waħda mill-eċċezzjonijiet tal-Artikolu 22(2) - fejn id-deċiżjoni tkun:

(a) meħtieġa għat-twetttiq ta’ kuntratt jew għal qbil dwaru;

(b) awtorizzata mil-liġi tal-Unjoni jew ta’ Stat Membru li għaliha jkun suġġett il-kontrollur u li tistabbilixxi wkoll miżuri xierqa għas-salvagwardja tad-drittijiet, il-libertajiet u l-interessi leġittimi tas-suġġett tad-*data*; jew

(c) ibbażata fuq il-kunsens espliċitu tas-suġġett tad-*data*.

Fejn it-teħid ta’ deċiżjonijiet ikun jinvolvi l-kategoriji speċjali ta’ *data* ddefiniti fl-Artikolu 9(1), il-kontrollur irid jiżgura wkoll li dawn jistgħu jissodisfaw ir-rekwiżiti tal-Artikolu 22(4).

### Twettiq ta’ kuntratt

Il-kontrolluri jistgħu jkunu jixtiequ jużaw proċessi ta’ teħid ta’ deċiżjonijiet ibbażati unikament fuq ipproċessar awtomatizzat għal finijiet kuntrattwali, minħabba li jkunu jemmnu li dan huwa l-mod l-aktar xieraq biex jintlaħaq l-objettiv. L-involviment uman ta’ rutina kultant jista’ ma jkunx prattiku jew ikun impossibbli minħabba l-ammont kbir ta’ *data* li tkun qed tiġi pproċessata.

Il-kontrollur irid ikun kapaċi juri li dan it-tip ta’ pproċessar huwa neċessarju, fejn jitqies jekk jistax jiġi adottat metodu inqas intrużiv fuq il-privatezza. [[35]](#footnote-36) Jekk ikunu jeżistu mezzi effettivi u inqas intrużivi biex jintlaħaq l-istess għan, allura dan ma jkunx “neċessarju”.

It-teħid ta’ deċiżjonijiet awtomatizzati deskritt fl-Artikolu 22(1) jista’ jkun neċessarju wkoll għall-ipproċessar prekuntrattwali.

**Eżempju**

Negozju jirriklama pożizzjoni vakanti. Billi n-negozju huwa popolari bħala post tax-xogħol, in-negozju jirċievi għexieren ta’ eluf ta’ applikazzjonijiet. Minħabba l-volum eċċezzjonalment għoli ta’ applikazzjonijiet, in-negozju jista’ jsib li mhuwiex prattikament possibbli li jidentifika kandidati xierqa mingħajr ma l-ewwel juża mezzi kompletament awtomatizzati biex jiskrinja applikazzjonijiet irrilevanti. F’dan il-każ, it-teħid ta’ deċiżjonijiet awtomatizzati jista’ jkun neċessarju sabiex titfassal lista qasira ta’ kandidtati potenzjali, bl-intenzjoni li jsir kuntratt mas-suġġett tad-*data*.

Il-Kapitolu III (Taqsima B) jipprovdi aktar informazzjoni dwar il-kuntratti bħala bażi legali għall-ipproċessar.

### Awtorizzat mil-liġi tal-Unjoni jew ta’ Stat Membru

It-teħid ta’ deċiżjonijiet awtomatizzati, inkluż it-tfassil ta’ profili, jista’ potenzjalment iseħħ taħt 22(2)(b), jekk il-liġi tal-Unjoni ta’ Stat Membru tkun awtorizzat l-użu tiegħu. Il-liġi rilevanti trid tistabbilixxi wkoll miżuri xierqa biex jiġu ssalvagwardjati d-drittijiet, il-libertajiet u l-interessi leġittimi tas-suġġett tad-*data*.

Il-Premessa 71 tgħid li dan jista’ jinkludi l-użu tat-teħid ta’ deċiżjonijiet awtomatizzati ddefinit fl-Artikolu 22(1) għall-monitoraġġ u l-prevenzjoni ta’ frodi u ta’ evażjoni tat-taxxa, jew biex jiġu żgurati s-sigurtà u l-affidabbiltà ta’ servizz ipprovdut mill-kontrollur.

### Kunsens espliċitu

L-Artikolu 22 jeħtieġ kunsens *espliċitu*. L-ipproċessar li jaqa’ fi ħdan id-definizzjoni tal-Artikolu 22(1) jippreżenta riskji sinifikanti għall-protezzjoni tad-*data* u għalhekk, livell għoli ta’ kontroll individwali fuq id-*data* personali jitqies bħala xieraq.

Il-“kunsens espliċitu” mhuwiex iddefinit fil-GDPR. Il-linji gwida tal-WP29 dwar il-kunsens[[36]](#footnote-37) jipprovdu gwida dwar kif dan għandu jiġi interpretat.

Il-Kapitolu III (Taqsima B) jipprovdi aktar informazzjoni dwar il-kunsens inġenerali.

## Kategoriji speċjali ta’ *data* personali – l-Artikolu 22(4)

It-teħid ta’ deċiżjonijiet awtomatizzati (deskritt fl-Artikolu 22(1)) li jinvolvi kategoriji speċjali ta’ *data* personali huwa permess biss taħt il-kundizzjonijiet kumulattivi li ġejjin (l-Artikolu 22(4)):

* tkun teżisti eżenzjoni applikabbli għall-Artikolu 22(2); u
* ikun japplika l-punt (a) jew (g) tal-Artikolu 9(2).

9(2)(a) - il-kunsens espliċitu tas-suġġett tad-*data*; jew

9(2)(g) - ipproċessar neċessarju għal raġunijiet ta’ interess pubbliku sostanzjali, abbażi ta’ liġi tal-Unjoni ta’ Stat Membru li għandha tkun proporzjonali għall-għan, tirrispetta l-essenza tad-dritt għall-protezzjoni tad-*data* u tipprevedi miżuri xierqa u speċifiċi biex jiġu ssalvagwardjati d-drittijiet fundamentali u l-interessi tas-suġġett tad-*data*.

Fiż-żewġ każijiet hawn fuq, il-kontrollur irid jistabbilixxi miżuri xierqa biex jiġu ssalvagwardjati d-drittijiet, il-libertajiet u l-interessi leġittimi tas-suġġett tad-*data*.

## Drittijiet tas-suġġett tad-*data*[[37]](#footnote-38)

### L-Artikoli 13(2)(f) u 14(2)(g) - Dritt ta’ informazzjoni

Minħabba r-riskji u l-interferenza potenzjali għad-drittijiet tas-suġġetti tad-*data* li jippreżenta t-tfassil ta’ profili maqbud mill-Artikolu 22, il-kontrolluri tad-*data* għandhom jagħtu attenzjoni partikolari għall-obbligi ta’ trasparenza tagħhom.

L-Artikoli 13(2)(f) u 14(2)(g) jeħtieġu li l-kontrolluri jipprovdu informazzjoni speċifika u faċilment aċċessibbli dwar it-teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, li jipproduċi effetti legali jew ugwalment sinifikanti[[38]](#footnote-39).

Jekk il-kontrollur ikun qed jieħu deċiżjonijiet awtomatizzati kif deskritt fl-Artikolu 22(1), huwa jrid:

* javża lis-suġġett tad-*data* li huwa jkun qed iwettaq dan it-tip ta’ attività;
* jipprovdi informazzjoni sinifikattiva dwar il-loġika involuta; u
* jispjega s-sinifikat u l-konsegwenzi previsti tal-ipproċessar.

Il-forniment ta’ din l-informazzjoni se jgħin ukoll lill-kontrolluri biex jiżguraw li jkunu qed jissodisfaw xi wħud mis-salvagwardji msemmija fl-Artikolu 22(3) u fil-Premessa 71.

Jekk it-teħid ta’ deċiżjonijiet awtomatizzati u t-tfassil ta’ profili ma jissodisfawx id-definizzjoni tal-Artikolu 22(1), xorta waħda hija prattika tajba li tingħata l-informazzjoni ta’ hawn fuq. Fi kwalunkwe avveniment, il-kontrollur irid jipprovdi biżżejjed informazzjoni lis-suġġett tad-*data* biex jagħmel l-ipproċessar ġust,[[39]](#footnote-40) u jissodisfa r-rekwiżiti ta’ informazzjoni l-oħra kollha tal-Artikoli 13 u 14.

**Informazzjoni sinifikattiva dwar il-“loġika involuta”**

It-tkabbir u l-kumplessità tat-tagħlim awtomatiku jista’ jagħmilha diffiċli li wieħed jifhem kif jaħdmu l-proċess tat-teħid ta’ deċiżjonijiet jew it-tfassil ta’ profili.

Il-kontrollur għandu jsib modi sempliċi biex jinforma lis-suġġett tad-*data* dwar ir-raġunament wara t-teħid tad-deċiżjoni, jew dwar il-kriterji użati għal dan. Il-GDPR jeħtieġ li l-kontrollur jipprovdi informazzjoni sinifikattiva dwar il-loġika involuta, mhux neċessarjament spjegazzjoni kumplessa tal-algoritmi użati jew divulgazzjoni tal-algoritmu sħiħ[[40]](#footnote-41). Madankollu, l-informazzjoni pprovduta għandha tkun komprensiva biżżejjed biex is-suġġett tad-*data* jkun jista’ jifhem ir-raġunijiet għad-deċiżjoni.

|  |
| --- |
| **Eżempju**  Kontrollur juża evalwazzjoni ta’ kreditu biex jivvaluta u jirrifjuta l-applikazzjoni ta’ individwu għal self. L-evalwazzjoni tista’ tkun ġiet ipprovduta minn aġenzija ta’ referenza tal-kreditu, jew inkella kkalkulata direttament abbażi ta’ informazzjoni miżmuma mill-kontrollur.    Irrispettivament mis-sors (u skont l-Artikolu 14(2)(f), informazzjoni dwar is-sors trid tingħata lis-suġġett tad-*data* fejn id-*data* personali ma tkunx inkisbet mis-suġġett tad-*data*), jekk il-kontrollur ikun dipendenti fuq din l-evalwazzjoni huwa jrid ikun jista’ jispjegaha u r-raġunament warajha lis-suġġett tad-*data*.  Il-kontrollur jispjega li dan il-proċess jgħinu jieħu deċiżjonijiet ta’ self ġusti u responsabbli. Huwa jipprovdi dettalji dwar il-karatteristiki prinċipali meqjusa fit-teħid tad-deċiżjoni, is-sors ta’ din l-informazzjoni u r-rilevanza tagħha. Pereżempju, dan jista’ jinkludi:   * l-informazzjoni mogħtija mis-suġġett tad-*data* fuq il-formola ta’ applikazzjoni; * informazzjoni dwar l-imġiba preċedenti fuq il-kont, inkluż kwalunkwe pagament arretrat; u * informazzjoni minn reġistri pubbliċi uffiċjali, bħal informazzjoni minn reġistri dwar il-frodi u reġistri ta’ insolvenza.   Il-kontrollur jinkludi wkoll informazzjoni biex javża lis-suġġett tad-*data* li l-metodi ta’ evalwazzjoni tal-kreditu li jintużaw huma ttestjati regolarment biex jiġi żgurat li jibqgħu ġusti, effettivi u mhux preġudikati.  Il-kontrollur jipprovdi d-dettalji ta’ kuntatt biex is-suġġett tad-*data* jkun jista’ jitlob li kwalunkwe deċiżjoni rifjutata terġa’ titqies mill-ġdid, f’konformità mad-dispożizzjonijiet tal-Artikolu 22(3). |

**“Sinifikat” u “konsegwenzi previsti”**

Dan it-terminu jissuġġerixxi li trid tingħata informazzjoni dwar l-ipproċessar intenzjonat jew fil-ġejjieni, u kif it-teħid ta’ deċiżjonijiet awtomatizzati jista’ jaffettwa s-suġġett tad-*data*[[41]](#footnote-42). Sabiex din l-informazzjoni tkun sinifikattiva u tista’ tinftiehem, għandhom jingħataw eżempji reali u tanġibbli tat-tip ta’ effetti possibbli.

F’kuntest diġitali, teżisti l-possibbiltà li l-kontrolluri jkunu jistgħu jużaw għodod addizzjonali biex dawn l-effetti jintwerew b’mod aħjar.

**Eżempju**

Kumpanija tal-assigurazzjoni tuża proċess tat-teħid ta’ deċiżjonijiet awtomatizzati biex tistabbilixxi primjums tal-assigurazzjoni ta’ vetturi b’mutur, abbażi tal-monitoraġġ tal-imġiba tal-klijenti fis-sewqan. Biex turi s-sinifikat u l-konsegwenzi previsti tal-ipproċessar, hija tispjega li s-sewqan perikoluż jista’ jirriżulta f’pagamenti ta’ assigurazzjoni ogħla, u tipprovdi applikazzjoni li tqabbel sewwieqa fittizji, inkluż wieħed bi drawwiet tas-sewqan perikolużi bħal aċċellerazzjoni veloċi u bbrejkjar f’daqqa.

Hija tuża grafika biex tagħti parir dwar kif dawn id-drawwiet jistgħu jittejbu, u konsegwentement dwar kif jitnaqqsu l-primjums tal-assigurazzjoni.

Il-kontrolluri jistgħu jużaw tekniki viżwali simili biex jispjegaw kif tkun ittieħdet deċiżjoni fil-passat.

### L-Artikolu 15(1)(h) - Dritt ta’ aċċess

L-Artikolu 15(1)(h) jintitola lis-suġġetti tad-*data* biex ikollhom l-istess informazzjoni dwar it-teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, bħal dak meħtieġ skont l-Artikoli 13(2)(f) u 14(2)(g), jiġifieri:

* l-eżistenza tat-teħid ta’ deċiżjonijiet awtomatizzati, inkluż it-tfassil ta’ profili;
* informazzjoni sinifikattiva dwar il-loġika involuta; u
* is-sinifikat u l-konsegwenzi previsti ta’ dan l-ipproċessar għas-suġġett tad-*data*.

Il-kontrollur għandu jkun diġà ta din l-informazzjoni kollha lis-suġġett tad-*data*, f’konformità mal-obbligi tiegħu skont l-Artikolu 13[[42]](#footnote-43).

L-Artikolu 15(1)(h) jgħid li l-kontrollur għandu jipprovdi lis-suġġett tad-*data* b’informazzjoni dwar il-*konsegwenzi previsti* tal-ipproċessar, aktar milli spjegazzjoni ta’ deċiżjoni *partikolari*. Il-Premessa 63 tiċċara dan billi tiddikjara li kull suġġett tad-*data* għandu jkollu d-dritt ta’ aċċess biex jikseb “komunikazzjoni” dwar l-ipproċessar awtomatiku tad-*data*, inkluża l-loġika involuta, u *għallinqas* meta dan ikun ibbażat fuq it-tfassil ta’ profili, il-konsegwenzi ta’ dan l-ipproċessar.

Billi jeżerċita d-drittijiet tiegħu skont l-Artikolu 15, is-suġġett tad-*data* jista’ jsir konxju minn deċiżjoni li tkun saret li tikkonċernah, inkluża xi deċiżjoni bbażata fuq it-tfassil ta’ profili.

Il-kontrollur għandu jipprovdi informazzjoni ġenerali lis-suġġett tad-*data* (notevolment, dwar fatturi li jkunu ttieħdu inkunsiderazzjoni għall-proċess tat-teħid ta’ deċiżjonijiet, u dwar il-“piż” rispettiv tagħhom fuq livell aggregat), li tkun utli wkoll biex dan ikun jista’ jikkontesta d-deċiżjoni.

## Stabbiliment ta’ salvagwardji xierqa

Jekk il-bażi għall-ipproċessar ikun 22(2)(a) jew 22(2)(c), l-Artikolu 22(3) jeħtieġ li l-kontrolluri jimplimentaw miżuri xierqa biex jissalvagwardjaw id-drittijiet, il-libertajiet u l-interessi leġittimi tas-suġġetti tad-*data*. Skont l-Artikolu 22(2)(b), il-liġi tal-Unjoni jew tal-Istat Membru li tawtorizza l-ipproċessar trid tinkorpora wkoll miżuri ta’ salvagwardja xierqa.

Bħala minimu, dawn il-miżuri għandhom jinkludu mod kif is-suġġett tad-*data* jkun jista’ jikseb intervent uman, esprimi l-fehma tiegħu u jikkontesta d-deċiżjoni.

L-intervent uman huwa element ewlieni. Kwalunkwe rieżami trid titwettaq minn xi ħadd li jkollu l-awtorità u l- kapaċità xierqa biex jibdel id-deċiżjoni. L-evalwatur għandu jwettaq valutazzjoni approfondita tad-*data* rilevanti kollha, inkluża kwalunkwe informazzjoni addizzjonali pprovduta mis-suġġett tad-*data*.

Il-Premessa 71 tenfasizza li *fi kwalunkwe każ*, is-salvagwardji xierqa għandhom jinkludu wkoll:

|  |
| --- |
| .. informazzjoni speċifika dwar is-suġġett tad-*data* u d-dritt ………… li jikseb spjegazzjoni tad-deċiżjoni li tkun ittieħdet wara tali valutazzjoni u d-dritt li jikkontesta d-deċiżjoni. |

Il-kontrollur irid jipprovdi mod sempliċi biex is-suġġett tad-*data* jeżerċita dawn id-drittijiet.

Dan jenfasizza l-ħtieġa għat-trasparenza dwar l-ipproċessar. Is-suġġett tad-*data* jkun jista’ jikkontesta deċiżjoni jew jesprimi l-fehma tiegħu biss jekk huwa jifhem bis-sħiħ kif din tkun ittieħdet u fuq liema bażi. Ir-rekwiżiti ta’ trasparenza huma diskussi fil-Kapitolu IV (Taqsima E).

L-iżbalji jew il-preġudizzju fid-*data* miġbura jew kondiviża, jew żball jew preġudizzju fil-proċess tat-teħid ta’ deċiżjonijiet awtomatizzati jistgħu jirriżultaw:

* fi klassifikazzjonijiet skorretti; u
* f’valutazzjonijiet ibbażati fuq projezzjonijiet impreċiżi; li
* jkollhom impatt negattiv fuq xi individwi.

Il-kontrolluri għandhom iwettqu valutazzjoni frekwenti fuq is-settijiet ta’ *data* li huma jipproċessaw, biex jiċċekjaw ikunx hemm xi preġudizzju, u jiżviluppaw modi biex jindirizzaw kwalunkwe elementi preġudikati, inkluża kwalunkwe dipendenza żejda fuq korrelazzjonijiet.

Xi miżuri utli oħra huma sistemi li jawditjaw l-algoritmi u rieżamijiet regolari tal-preċiżjoni u r-rilevanza tat-teħid ta’ deċiżjonijiet awtomatizzati, inkluż it-tfassil ta’ profili.

Il-kontrolluri għandhom jintroduċu proċeduri u miżuri xierqa biex jipprevienu żbalji, ineżattezzi[[43]](#footnote-44) jew diskriminazzjoni abbażi ta’ kategoriji speċjali ta’ *data*. Dawn il-miżuri għandhom jintużaw biss fuq bażi ċiklika; mhux biss fl-istadju tat-tfassil, iżda b’mod kontinwu, hekk kif it-tfassil ta’ profili jiġi applikat lil individwi, L-eżitu ta’ dan l-ittestjar għandu jalimenta t-tfassil tas-sistema.

Aktar eżempji ta’ salvagwardji xierqa jistgħu jinstabu fit-taqsima tar-[Rakkomandazzjonijiet](#_Recommendations)

# Il-minorenni u t-tfassil ta’ profili

Il-GDPR joħloq obbligi addizzjonali għall-kontrolluri tad-*data* meta jkunu qed jipproċessaw id-*data* personali ta’ minorenni.

L-Artikolu 22 innifsu ma jagħmilx distinzjoni bejn jekk l-ipproċessar ikunx jikkonċerna adulti jew minorenni. Madankollu, il-Premessa 71 tgħid li ma għandux japplika għall-minorenni t-teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, li jkollu effetti legali jew ugwalment sinifikanti[[44]](#footnote-45). Billi din il-formulazzjoni mhijiex riflessa fl-Artikolu innifsu, id-WP29 ma jqisx li din tirrappreżenta projbizzjoni assoluta fuq dan it-tip ta’ pproċessar fir-rigward tal-minorenni. Madankollu, fid-dawl ta’ din il-premessa, id-WP29 jirrakkomanda li, bħala regola, il-kontrolluri ma għandhomx joqogħdu fuq l-eċċezzjonijiet fl-Artikolu 22(2) biex jiġġustifikawh.

Minkejja dan, jista’ jkun hemm ċirkustanzi li fihom ikun neċessarju li l-kontrolluri jwettqu teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, li jkollu effetti legali jew ugwalment sinifikanti fir-rigward ta’ minorenni, pereżempju biex jiġi protett il-benessri tagħhom. Jekk dan ikun il-każ, l-ipproċessar jista’ jitwettaq abbażi tal-eċċezzjonijiet fl-Artikolu 22(2)(a), (b) jew (c), kif xieraq.

F’dawk il-każijiet, irid ikun hemm salvagwardji xierqa stabbiliti, kif meħtieġ mill-Artikolu 22(2)(b) u 22(3), u għalhekk iridu jkunu xierqa għall-minorenni. Il-kontrollur irid jiżgura li dawn is-salvagwardji jkunu effettivi fil-protezzjoni tad-drittijiet, il-libertajiet u l-interessi leġittimi tal-minorenni li jkunu qed jipproċessaw id-*data* tagħhom.

Il-ħtieġa għal protezzjoni partikolari għall-minorenni hija riflessa fil-Premessa 38, li tgħid:

Il-minorenni jixirqilhom protezzjoni speċifika fir-rigward tad-*data* personali tagħhom, minħabba li dawn jistgħu jkunu inqas konxji tar-riskji, il-konsegwenzi u s-salvagwardji u d-drittijiet tagħhom fir-rigward tal-ipproċessar ta’ *data* personali. Tali protezzjoni speċifika għandha, b’mod partikolari, tapplika għall-użu ta’ *data* personali tal-minorenni għall-finijiet *ta’ kummerċjalizzazzjoni jew biex jinħolqu profili ta’ personalità jew ta' utent u l-ġbir ta’ data personali fir-rigward tal-minorenni meta jsir użu minn servizzi offruti direttament lill-minorenni*.

L-Artikolu 22 ma jipprojbix lill-kontrolluri milli jieħdu deċiżjonijiet dwar minorenni bbażati unikament fuq ipproċessar awtomatizzat, jekk id-deċiżjoni ma jkollhiex effett legali jew ugwalment sinifikanti fuq il-minorenni. Madankollu, it-teħid ta’ deċiżjonijiet ibbażat unikament fuq ipproċessar awtomatizzat li jaffettwa l-għażliet u l-imġiba ta’ minorenni jista’ potenzjalment ikollu effett legali jew ugwalment sinifikanti fuqu, skont in-natura tal-għażliet u l-imġiba inkwistjoni.

Billi l-minorenni jirrappreżentaw grupp aktar vulnerabbli fis-soċjetà, inġenerali l-organizzazzjonijiet ma għandhomx ifasslu profili dwarhom għall-finijiet ta’ kummerċjalizzazzjoni[[45]](#footnote-46). Il-minorenni jistgħu jkunu partikolarment suxxettibbli fl-ambjent online, u jkunu influwenzati aktar faċilment minn reklamar li jagħraf l-imġiba. Pereżempju, fil-logħob online, it-tfassil ta’ profili jista’ jintuża biex jiġu mmirati ġugaturi li l-algoritmu jqis li x’aktarx jonfqu aktar flus fuq il-logħba, kif ukoll biex jiġu pprovduti reklami aktar personalizzati. L-età u l-maturità tal-minorenni tista’ taffettwa l-kapaċità tagħhom li jifhmu l-motivazzjoni u l-konsegwenzi wara din it-tip ta’ kummerċjalizzazzjoni[[46]](#footnote-47).

L-Artikolu 40(2)(g) jirreferi b’mod espliċitu għat-tħejjija ta’ kodiċijiet ta’ kondotta li jinkoroporaw salvagwardji għat-tfal; jista’ jkun possibbli wkoll li jiġu żviluppati kodiċijiet eżistenti[[47]](#footnote-48).

# Valutazzjonijiet tal-impatt fuq il-protezzjoni tad-*data* (DPIA) u l-Uffiċjal tal-Protezzjoni tad-*Data* (UPD)

Ir-responsabbiltà hija qasam importanti u rekwiżit espliċitu skont il-GDPR. [[48]](#footnote-49)

Bħala għodda ewlenija ta’ responsabbiltà, DPIA tippermetti li kontrollur jivvaluta r-riskji involuti fit-teħid ta’ deċiżjonijiet awtomatizzati, inkluż it-tfassil ta’ profili. Hija mod kif jintwera li jkunu stabbiliti miżuri xierqa biex jiġu indirizzati dawk ir-riskji u tiġi ddimostrata l-konformità mal-GDPR.

L-Artikolu 35(3)(a) jenfasizza l-ħtieġa li l-kontrollur iwettaq DPIA f’każ li:

*evalwazzjoni sistematika u estensiva* tal-aspetti personali relatati ma’ persuni fiżiċi, li hija *bbażata fuq* l-ipproċessar awtomatizzat, *inkluż* it-tfassil tal-profili, u li fuqhom huma bbażati deċiżjonijiet li jipproduċu effetti legali li jikkonċernaw lill-persuna fiżika jew li jaffettwaw b’mod sinifikanti b’mod simili lill-persuna fiżika;

L-Artikolu 35(3)(a) jirreferi għal evalwazzjonijiet, inklużi t-tfassil ta’ profili u deċiżjonijiet li jkunu “bbażati” fuq ipproċessar awtomatizzat, aktar milli għal ipproċessar “unikament” awtomatizzat. Aħna ninterpretaw dan bħala li jfisser li l-Artikolu 35(3)(a) se japplika f’każ ta’ teħid ta’ deċiżjonijiet li jinkludi t-tfassil ta’ profili, b’effetti legali jew effetti ugwalment sinifikanti, li ma jkunx kompletament awtomatizzat, kif ukoll f’każ ta’ teħid ta’ deċiżjonijiet ibbażat unikament fuq ipproċessar awtomatizzat, kif iddefinit fl-Artikolu 22(1).

Jekk il-kontrollur jipprevedi “mudell” fejn huwa jieħu deċiżjonijiet awtomatizzati bbażati *unikament* fuq ipproċessar awtomatizzat, li jkollhom *impatt kbir* fuq individwi u li jkunu bbażati fuq *profili* mfassla dwarhom, u l-kontrollur *ma jkunx* jista’ joqgħod fuq il-kunsens tal-individwu, fuq kuntratt mal-individwu jew fuq liġi li tawtorizza dan, huwa ma għandux jipproċedi.

Il-kontrollur xorta waħda jista’ jipprevedi “mudell” ta’ t-teħid ta’ deċiżjonijiet ibbażat fuq it-tfassil ta’ profili, billi jżid b’mod sinifikanti l-livell ta’ intervent uman sabiex il-mudell *ma jibqax proċess tat-teħid ta’ deċiżjonijiet kompletament awtomatizzati*, għalkemm l-ipproċessar xorta waħda jista’ jkun għadu jippreżenta xi riskji għad-drittijiet u l-libertajiet fundamentali ta’ xi individwi. Jekk dan ikun il-każ, il-kontrollur irid jiżgura li huwa jista’ jindirizza dawn ir-riskji u jissodisfa r-rekwiżiti deskritti fil-Kapitolu III ta’ dawn il-Linji Gwida.

DPIA tista’ tkun mod utli kif il-kontrollur jidentifika x’miżuri huwa se jintroduċi biex jindirizza r-riskji għall-protezzjoni tad-*data* involuti fl-ipproċessar. Dawn il-miżuri[[49]](#footnote-50) jistgħu jinkludu:

* l-għoti ta’ informazzjoni lis-suġġett tad-*data* dwar l-eżistenza tal-proċess tat-teħid ta’ deċiżjonijiet awtomatizzati, u dwar il-loġika involuta fih;
* spjegazzjoni tas-sinifikat u l-konsegwenzi previsti ta’ dan l-ipproċessar għas-suġġett tad-*data*;
* il-forniment ta’ mezzi biex is-suġġett tad-*data* jkun jista’ jopponi d-deċiżjoni; u
* permess lis-suġġett tad-*data* biex ikun jista’ jesprimi l-fehma tiegħu.

Attivitajiet oħra ta’ tfassil ta’ profili jistgħu jkunu jeħtieġu DPIA, skont id-dettalji tal-każ. Il-kontrolluri jistgħu jkunu jixtiequ jikkonsultaw il-linji gwida tad-WP29 dwar id-DPIAs[[50]](#footnote-51) għal aktar informazzjoni u biex jgħinuhom jiddeterminaw il-ħtieġa għat-twettiq ta’ DPIA.

Rekwiżit addizzjonali ta’ responsabbiltà huwa d-deżinjazzjoni ta’ UPD, fejn it-tfassil ta’ profili u/jew it-teħid ta’ deċiżjonijiet awtomatizzati jkunu attività ewlenija tal-kontrollur u jkunu jeħtieġu monitoraġġ regolari u sistematiku tas-suġġetti tad-*data* fuq skala kbira (l-Artikolu 37(1)(b))[[51]](#footnote-52).

# ANNESS 1 - Rakkomandazzjonijiet għall-aħjar prattika

Ir-rakkomandazzjonijiet li ġejjin għall-aħjar prattika se jgħinu lill-kontrolluri tad-*data* biex jissodisfaw ir-rekwiżiti tad-dispożizzjonijiet tal-GDPR dwar it-tfassil ta’ profili u t-teħid ta’ deċiżjonijiet awtomatizzati[[52]](#footnote-53).

|  |  |  |
| --- | --- | --- |
| **Artikolu** | **Ħarġa** | **Rakkomandazzjoni** |
| 5(1)(a),12, 13, 14 | Dritt għall-informazzjoni | Il-kontrolluri għandhom jikkonsultaw il-Linji Gwida tal-WP29 dwar it-trasparenza WP260 għar-rekwiżiti ġenerali dwar it-trasparenza.  Minbarra r-rekwiżiti ġenerali, meta l-kontrollur ikun qed jipproċessa d-*data* kif iddefinit fl-Artikolu 22, huwa jrid jipprovdi informazzjoni sinifikattiva dwar il-loġika involuta.  Minflok jipprovdi spjegazzjoni matematika kumplessa dwar kif jaħdmu l-algoritmi jew it-tagħlim awtomatiku, il-kontrollur għandu jikkunsidra li juża modi ċari u komprensivi biex iwassal l-informazzjoni lis-suġġett tad-*data*, pereżempju:   * il-kategoriji ta’ *data* li ntużaw jew li se jintużaw fit-tfassil ta’ profili jew fil-proċess ta’ teħid ta’ deċiżjonijiet; * għalfejn dawn il-kategoriji jitqiesu bħala pertinenti; * kif jinbena kwalunkwe profil li jintuża fit-teħid ta’ deċiżjonijiet awtomatizzati, inkluża kwalunkwe statistika li tintuża fl-analiżi; * għalfejn dan il-profil huwa rilevanti għall-proċess ta’ teħid ta’ deċiżjonijiet awtomatizzati; u * kif dan jintuża għal deċiżjoni rigward is-suġġett tad-*data*.   Din l-informazzjoni ġeneralment tkun aktar rilevanti għas-suġġett tad-*data* u tikkontribwixxi għat-trasparenza tal-ipproċessar.  Il-kontrolluri jistgħu jkunu jixtiequ jużaw viżwalizzazzjoni u tekniki interattivi biex jgħinu fit-trasparenza tal-algoritmi[[53]](#footnote-54). |
| 6(1)(a) | Il-kunsens bħala bażi għall-ipproċessar | Jekk il-kontrolluri jkunu qed joqogħdu fuq il-kunsens bħala bażi għall-ipproċessar, huma għandhom jikkonsultaw il-Linji gwida tal-WP29 dwar il-kunsens WP259. |
| 15 | Dritt ta’ aċċess | Il-kontrolluri jistgħu jkunu jridu jqisu l-implimentazzjoni ta’ mekkaniżmu biex is-suġġetti tad-*data* jiċċekkjaw il-profil tagħhom, inklużi dettalji dwar l-informazzjoni u s-sorsi użati biex jiġi żviluppat. |
| 16 | Dritt għar-rettifika | Il-kontrolluri li jipprovdu lis-suġġetti tad-*data* tagħhom b’aċċess għall-profil tagħhom f’konnessjoni mad-drittijiet tagħhom skont l-Artikolu 15 għandhom jippermettulhom l-opportunità li jaġġornaw jew li jementaw kwalunkwe ineżattezza fid-*data* jew fil-profil. Dan jista’ jgħinhom ukoll biex jissodisfaw l-obbligi tal-Artikolu 5(1)(d).  Il-kontrolluri jistgħu jikkunsidraw li jintroduċu għodod ta’ ġestjoni tal-preferenzi online, bħala pannell ta’ privatezza. Dan jagħti lis-suġġetti tad-*data* l-għażla li jimmaniġġjaw x’qed jiġri għall-informazzjoni tagħhom f’għadd ta’ servizzi differenti – li jippermettilhom jibdlu l-konfigurazzjonijiet, jaġġornaw id-dettalji personali tagħhom, u jirrieżaminaw jew jeditjaw il-profil tagħhom biex jikkoreġu kwalunkwe ineżattezza. |
| 21(1) u (2) | Dritt ta’ oġġezzjoni | Id-dritt ta’ oġġezzjoni fl-Artikolu 21(1) u (2) jrid jinġieb għall-attenzjoni espliċita tas-suġġett tad-*data* u jiġi ppreżentat b’mod ċar u separat minn informazzjoni oħra (l-Artikolu 21(4)).  Il-kontrolluri jridu jiżguraw li dan id-dritt jintwera b’mod prominenti fuq is-sit web tagħhom jew fi kwalunkwe dokumentazzjoni rilevanti, u li ma jkunx moħbi fi ħdan xi termini u kundizzjonijiet oħra. |
| 22 u l-Premessa 71 | Salvagwardji xierqa | Il-lista li ġejja, għalkemm mhijiex eżawrjenti, tipprovdi xi suġġerimenti għal prattika tajba li l-kontrolluri għandhom iqisu meta jieħdu deċiżjonijiet ibbażati unikament fuq ipproċessar awtomatizzat, inkluż it-tfassil ta’ profili (iddefinit fl-Artikolu 22(1)):   * kontrolli regolari ta’ garanzija tal-kwalità tas-sistemi tagħhom biex jiżguraw li l-individwi jkunu qed jiġu ttrattati b’mod ġust u mhux iddiskriminati, kemm abbażi ta’ kategoriji speċjali ta’ *data* personali jew abbażi ta’ affarijiet oħra; * awditjar algoritmiku – ittestjar tal-algoritmi użati u żviluppati minn sistemi ta’ tagħlim awtomatiku biex tingħata prova li jkunu qed jaħdmu kif intenzjonat, u mhux jipproduċu riżultati diskriminatorji, żbaljati jew mhux iġġustifikati; * għall-awditjar indipendenti minn “parti terza” (fejn it-teħid ta’ deċiżjonijiet ibbażat fuq it-tfassil ta’ profili jkollu impatt kbir fuq xi individwi), l-awditur jingħata l-informazzjoni neċessarja kollha dwar kif jaħdmu l-algoritmu jew is-sistema ta’ tagħlim awtomatiku; * għal algoritmi ta’ partijiet terzi, jiksbu assigurazzjonijiet kuntrattwali li jkun twettaq awditjar u ttestjar u li l-algoritmu jkun konformi mal-istandards maqbula; * miżuri speċifiċi għall-minimizzazzjoni tad-*data* biex jiġu inkorporati perjodi ta’ żamma ċari għall-profili u għal kwalunkwe *data* personali użata meta jinħolqu jew jiġu applikati l-profili; * l-użu ta’ tekniki ta’ anonimizzazzjoni jew ta’ psewdonimizzazzjoni fil-kuntest tat-tfassil ta’ profili; * modi kif is-suġġett tad-*data* jkun jista’ jesprimi l-fehma tiegħu u jikkontesta d-deċiżjoni; u, * mekkaniżmu għall-intervent uman f’każijiet definiti, pereżempju l-forniment ta’ link għal proċess ta’ appell fil-punt meta d-deċiżjoni awtomatizzata titwassal lis-suġġett tad-*data*, bi kronoloġija maqbula għar-rieżami u punt ta’ kuntatt għal kwalunkwe domanda.   Il-kontrolluri jistgħu jesploraw alternattivi oħra wkoll, bħal:   * mekkaniżmi ta’ ċertifikazzjoni għall-operazzjonijiet ta’ pproċessar; * kodiċijiet ta’ kondotta għall-proċessi tal-awditjar li jinvolvu t-tagħlim awtomatiku; * bordijiet ta’ analiżi tal-etika biex jivvalutaw il-ħsara u l-benefiċċji potenzjali ta’ applikazzjonijiet għat-tfassil ta’ profili fir-rigward tas-soċjetà. |

# ANNESS 2 – Dispożizzjonijiet ewlenin tal-GDPR

## Dispożizzjonijiet ewlenin tal-GDPR li jirreferu għat-tfassil ta’ profili ġenerali u għat-teħid ta’ deċiżjonijiet awtomatizzati

|  |  |  |
| --- | --- | --- |
| **Artikolu** | **Premessa** | **Kummenti** |
| **3(2)(b)** | **24** | Il-monitoraġġ tal-imġiba tas-suġġetti tad-*data* sa fejn l-imġiba tagħhom isseħħ fl-Unjoni.  **Premessa 24**  “….segwiti fuq l-internet ......l-użu ta’ tekniki ta’ pproċessar tad-*data* personali li jikkonsistu mit-tfassil ta’ profil ta’ persuna fiżika, *b’mod partikolari sabiex jittieħdu deċiżjonijiet* li jirrigwardawha jew għall-analiżi jew it-tbassir tal-preferenzi, l-imġiba u l-attitudnijiet personali tagħha”. |
| **4(4)** | **30** | **Artikolu 4(4)** definizzjoni ta’ tfassil ta’ profili |
| **Premessa 30**  “identifikaturi online ...., bħal indirizzi tal-Protokoll tal-Internet, identifikaturi tal-cookies jew identifikaturi oħrajn bħal tags tal-identifikazzjoni bil-frekwenza tar-radju... jista’ jħalli traċċi li, b’mod partikolari flimkien ma’ identifikaturi uniċi u informazzjoni oħra li jirċievu s-servers, *jistgħu jintużaw sabiex joħolqu profili tal-persuni fiżiċi u jidentifikawhom*.” |
| **5 u 6** | **72** | **Premessa 72**:  “It-tfassil ta’ profili huwa suġġett għar-regoli ta’ dan ir-Regolament li jirregolaw l-ipproċessar tad-*data* personali, bħar-raġunijiet legali għall-ipproċessar **(Artikolu 6)** jew prinċipji ta’ protezzjoni tad-*data* **(Artikolu 5)**.” |
| **8** | **38** | L-użu tad-*data* personali ta’ minorenni għat-tfassil ta’ profili.  **Premessa 38:**  “Il-minorenni jixirqilhom protezzjoni speċifika ….. b’mod partikolari,...għall-użu ta’ *data* personali tal-minorenni għall-finijiet ta’....ħolqien ta’ profili ta’ personalità jew ta’ utent.” |
| **13 u 14** | **60** | Dritt ta’ informazzjoni.  **Premessa 60**:  “Barra minn hekk, is-suġġett tad-*data* *għandu jkun informat bl-eżistenza tat-tfassil tal-profil, u l-konsegwenzi ta' dan it-tfassil tal-profil*.” |
| **15** | **63** | Dritt ta’ aċċess.  **Premessa 63:**  “dritt li jkun jaf u jikseb komunikazzjoni.....fir-rigward tal-għanijiet li għalihom tkun qiegħda tiġi pproċessata d-*data* personali,.....u, *għallinqas* meta bbażata fuq it-tfassil ta’ profili, il-konsegwenzi ta’ dan l-ipproċessar”. |
| **21(1)(2) u (3)** | **70** | Dritt ta’ oġġezzjoni għat-tfassil ta’ profili.  **Premessa 70**  “…id-dritt li joġġezzjona għal dan l-ipproċessar, inkluż it-tfassil ta’ profili sa fejn dan ikun relatat ma’ tali kummerċjalizzazzjoni diretta.” |
| **23** | **73** | **Premessa 73:**  “Ir-restrizzjonijiet dwar prinċipji speċifiċi u…….d-dritt għall-oġġezzjoni u d-deċiżjonijiet ibbażati fuq it-tfassil ta’ profili…….jistgħu jiġu imposti mil-liġi tal-Unjoni jew ta’ Stat Membru, sa fejn ikun meħtieġ u proporzjonat f'soċjetà demokratika...” biex jiġu ssalvagwardjati objettivi speċifiċi ta’ interess pubbliku ġenerali. |
| **35(3)(a)** | **91** | DPIA hija meħtieġa f’każ ta’ “evalwazzjoni sistematika u estensiva tal-aspetti personali relatati ma’ persuni fiżiċi, li hija *bbażata* fuq l-ipproċessar awtomatizzat, inkluż it-tfassil tal-profili, u li fuqhom huma bbażati deċiżjonijiet li jipproduċu effetti legali li jikkonċernaw lill-persuna fiżika jew li jaffettwaw b’mod ugwalment sinifikanti lill-persuna fiżika;” **Tkopri t-teħid ta’ deċiżjonijiet, inkluż it-tfassil ta’ profili, li ma jkunx ibbażat unikament fuq ipproċessar awtomatizzat**. |

## Dispożizzjonijiet ewlenin tal-GDPR li jirreferu għat-teħid ta’ deċiżjonijiet awtomatizzati kif iddefinit fl-Artikolu 22

|  |  |  |
| --- | --- | --- |
| **Artikolu** | **Premessa** | **Kummenti** |
| **13(2)(f)** u **14(2)(g)** | **61** | Dritt ta’ informazzjoni dwar:   * l-eżistenza tat-teħid ta’ deċiżjonijiet awtomatizzati skont l-**Artikolu 22(1)** u **(4)**; * informazzjoni sinifikattiva dwar il-loġika involuta; * sinifikat u konsegwenzi previsti ta’ tali pproċessar. |
| **15(h)** |  | Drittijiet speċifiċi ta’ aċċess għall-informazzjoni dwar l-eżistenza ta’ teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili. |
| **22(1)** | **71** | Projbizzjoni fuq it-teħid ta’ deċiżjonijiet ibbażat unikament fuq ipproċessar awtomatizzat, inkluż it-tfassil ta’ profili, li jipproduċi effetti legali/effetti ugwalment sinifikanti.  Minbarra l-ispjegazzjoni pprovduta fit-test prinċipali tal-linji gwida, il-punti li ġejjin jespandu fuq ir-raġunament għall-interpretazzjoni tal-Artikolu 22 bħala projbizzjoni:   * Għalkemm il-Kapitolu III huwa dwar id-drittijiet tas-suġġett tad-*data*, id-dispożizzjonijiet fl-Artikoli 12-22 ma jikkonċernawx esklużivament l-eżerċizzju *attiv* tad-drittijiet. Xi wħud mid-drittijiet huma *passivi*; mhumiex relatati ma’ sitwazzjonijiet fejn is-suġġett tad-*data* jieħu azzjoni, jiġifieri jagħmel talba jew iressaq xi lment jew domanda. L-Artikoli 15-18 u l-Artikoli 20-21 jikkonċernaw l-eżerċitar attiv tad-drittijiet mis-suġġett tad-*data*, iżda l-Artikoli 13 u 14 jikkonċernaw dmirijiet li l-kontrollur tad-*data* jrid jissodisfa, mingħajr involviment attiv mis-suġġett tad-*data*. B’hekk, l-inklużjoni tal-Artikolu 22 f’dak il-kapitolu ma jfissirx minnu nnifsu li huwa dritt ta’ oġġezzjoni; * L-Artikolu 12(2) jiddiskuti l-eżerċitar tad-drittijiet tas-suġġett tad-*data* skont l-Artikoli 15 sa 22; iżda dan ma jfissirx li l-Artikolu 22(1) innifsu jrid jiġi interpretat bħala dritt. *Hemm* dritt attiv fl-Artikolu 22, iżda dan jagħmel parti mis-salvagwardji li jridu jiġu applikati f’dawk il-każijiet fejn huwa permess it-teħid ta’ deċiżjonijiet awtomatizzati (l-Artikoli 22(2)(a-c)) - id-dritt li jikseb intervent uman, li jesprimi l-fehma tiegħu u li jikkontesta d-deċiżjoni. Dan japplika biss f’dawk il-każijiet, minħabba li t-twettiq tal-ipproċessar deskritt fl-Artikolu 22(1) fuq bażijiet oħra huwa pprojbit; * L-Artikolu 22 jinsab f’taqsima tal-GDPR imsejħa “Dritt ta’ oġġezzjoni **u** teħid ta’ deċiżjonijiet individwali awtomatizzati”, li jimplika li l-Artikolu 22 *mhuwiex* dritt ta’ oġġezzjoni bħall-Artikolu 21. Dan huwa enfasizzat ulterjurment min-nuqqas, fl-Artikolu 22, ta’ dmir daqstant espliċitu għall-informazzjoni bħal dak li jinsab fl-Artikolu 21(4); * Li kieku l-Artikolu 22 kellu jiġi interpretat bħala dritt ta’ oġġezzjoni, l-eċċezzjoni fl-Artikolu 22(2)(c) ma tkunx tagħmel ħafna sens. L-eċċezzjoni tiddikjara li t-teħid ta’ deċiżjonijiet awtomatizzati xorta waħda jista’ jseħħ jekk is-suġġett tad-*data* jkun ta l-kunsens espliċitu (ara hawn taħt). Dan ikun kontradittorju, billi suġġett tad-*data* ma jistax joġġezzjoni u jagħti l-kunsens għall-istess ipproċessar; * Oġġezzjoni tkun tfisser li jrid iseħħ intervent uman. L-eċċezzjonijiet skont l-Artikolu 22(2)(a) u (c) jieħdu preċedenza fuq ir-regola prinċipali fl-Artikolu 22(1), iżda dan dment li l-intervent uman ikun disponibbli għas-suġġett tad-*data*, kif speċifikat fl-Artikolu 22(3). Billi (meta joġġezzjona) is-suġġett tad-*data* jkun diġà talab intervent uman, ikun hemm ċirkomvenzjoni awtomatika tal-Artikolu 22(2) u (c) f’kull każ, b’hekk effettivament jiġu ma jfissru xejn.   **Premessa 71**:  “…Tali pproċessar jinkludi “tfassil ta’ profili” li jikkonsisti fi kwalunkwe forma ta’ pproċessar awtomatizzat ta’ *data* personali li tevalwa l-aspetti personali relatati ma’ persuna fiżika, b’mod partikolari biex jiġu analizzati jew imbassrin aspetti li jikkonċernaw il-prestazzjoni fuq ix-xogħol, is-sitwazzjoni ekonomika, is-saħħa, il-preferenzi jew l-interessi personali, l-affidabbiltà jew l-imġiba, il-lokalizzazzjoni jew il-movimenti tas-suġġett tad-*data*”………. “Tali miżura m’għandhiex tikkonċerna tfal” |
| **22(2)(a-c)** | **71** | L-**Artikolu 22(2)** jelimina l-projbizzjoni għall-ipproċessar ibbażat fuq **(a)** it-twettiq jew id-dħul f’kuntratt, **(b)** liġi tal-Unjoni jew ta’ Stat Membru, jew **(c)** kunsens espliċitu.  Il-**Premessa 71** tipprovdi kuntest ulterjuri dwar **22(2)(b)**u tgħid li l-ipproċessar deskritt f’**A22(1):**  “għandu jkun permess fejn dan ikun espressament awtorizzat mil-liġi tal-Unjoni jew ta’ Stat Membru li għaliha jkun suġġett il-kontrollur, inkluż għal monitoraġġ ta’ frodi u evażjoni ta’ taxxa u għanijiet preventivi li jsiru f’konformità mar-regolamenti, l-istandards u r-rakkomandazzjonijiet tal-istituzzjonijiet tal-Unjoni jew il-korpi ta’ sorveljanza nazzjonali u biex jiġu żgurati s-sigurtà u l-affidabbiltà ta’ servizz ipprovdut mill-kontrollur…” |
| **22(3)** | **71** | L-**Artikolu 22(3) u l-Premessa 71** jispeċifikaw ukoll li anke fil-każijiet imsemmija fi **22(2)(a)** u **(c)**, l-ipproċessar għandu jkun suġġett għal salvagwardji xierqa.  **Premessa 71:**  “li għandhom jinkludu informazzjoni speċifika dwar is-suġġett tad-*data* u d-dritt li dan jikseb intervent uman, id-dritt li jesprimi l-fehma tiegħu, id-dritt li jikseb spjegazzjoni tad-deċiżjoni li tkun ittieħdet wara tali valutazzjoni u d-dritt li jikkontesta d-deċiżjoni. Tali miżura m’għandhiex tikkonċerna tfal” |
| **23** | **73** | **Premessa 73:**  “Ir-restrizzjonijiet dwar prinċipji speċifiċi u…….d-dritt għall-oġġezzjoni u d-deċiżjonijiet ibbażati fuq it-tfassil ta’ profili…….jistgħu jiġu imposti mil-liġi tal-Unjoni jew ta’ Stat Membru, sa fejn ikun meħtieġ u proporzjonat f'soċjetà demokratika...” biex jiġu ssalvagwardjati objettivi speċifiċi ta’ interess pubbliku ġenerali. |
| **35(3)(a)** | **91** | Rekwiżit li titwettaq DPIA. |
| **47(2)(e)** |  | Rekwiżiti korporattivi vinkolanti msemmija f’**47(1)** għandhom jispeċifikaw mill-inqas “…….id-dritt li wieħed ma jkunx soġġett għal deċiżjonijiet ibbażati biss fuq ipproċessar awtomatizzat, inkluż it-tfassil ta’ profili f'konformità mal-**Artikolu 22**...” |

# 

# ANNESS 3 - Qari addizzjonali

Dawn il-Linji Gwida jieħdu inkunsiderazzjoni dawn li ġejjin:

* [Dokument ta’ parir tad-WP29 dwar elementi essenzjali ta’ definizzjoni u dispożizzjoni dwar it-tfassil ta’ profili fi ħdan ir-Regolament Ġenerali dwar il-Protezzjoni tad-*Data*, adottat fit-13 ta’ Mejju 2013](http://ec.europa.eu/justice/data-protection/article-29/documentation/other-document/files/2013/20130513_advice-paper-on-profiling_en.pdf);
* [Opinjoni 2/2010 tad-WP29 dwar ir-reklamar online li jagħraf l-imġiba, WP171](http://ec.europa.eu/justice/data-protection/article-29/documentation/opinion-recommendation/files/2010/wp171_en.pdf);
* [Opinjoni 3/2013 tad-WP29 dwar il-Limitazzjoni tal-fini, WP 203](http://ec.europa.eu/justice/data-protection/article-29/documentation/opinion-recommendation/files/2013/wp203_en.pdf);
* [Opinjoni 6/2014 tad-WP29 dwar il-Kunċett ta’ interessi leġittimi tal-kontrollur tad-*data* skont l-Artikolu 7 tad-Direttiva 95/46/KE, WP217](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf)
* [Dikjarazzjoni tad-WP29 dwar ir-rwol ta’ approċċ ibbażat fuq ir-riskju għall-oqfsa legali tal-protezzjoni tad-*data*, WP218;](http://ec.europa.eu/justice/data-protection/article-29/documentation/opinion-recommendation/files/2014/wp218_en.pdf)
* [Opinjoni 8/2014 tad-WP29 dwar l-Iżviluppi Reċenti fl-Internet tal-Oġġetti, WP223](http://ec.europa.eu/justice/data-protection/article-29/documentation/opinion-recommendation/files/2014/wp223_en.pdf);
* [Linji Gwida tad-WP29 dwar l-Uffiċjali tal-Protezzjoni tad-*Data* (UPD), WP243](http://ec.europa.eu/newsroom/document.cfm?doc_id=44100);
* [Linji gwida tad-WP29 dwar l-identifikazzjoni tal-awtorità superviżorja ewlenija ta’ kontrollur jew proċessur, WP244;](http://ec.europa.eu/newsroom/document.cfm?doc_id=44102)
* [Linji gwida tad-WP29 dwar il-kunsens,WP259](http://ec.europa.eu/newsroom/just/document.cfm?doc_id=48849)
* [Linji gwida tad-WP29 dwar it-trasparenza, WP260](http://ec.europa.eu/newsroom/just/document.cfm?doc_id=48850)
* [Il-Kunsill tal-Ewropa. Rakkomandazzjoni CM/Rec(2010)13 dwar il-protezzjoni ta’ individwi fir-rigward tal-ipproċessar awtomatiku tad-*data* personali fil-kuntest tat-tfassil ta’ profili](https://www.coe.int/t/dghl/standardsetting/cdcj/CDCJ%20Recommendations/CMRec(2010)13E_Profiling.pdf);
* [Il-Kunsill tal-Ewropa. Linji gwida dwar il-protezzjoni ta’ individwi fir-rigward tal-ipproċessar tad-*data* personali f’dinja ta’ Big *Data*, 1/2017](https://rm.coe.int/CoERMPublicCommonSearchServices/DisplayDCTMContent?documentId=09000016806ebe7a)
* [L-Uffiċċju tal-Kummissarju għall-Informazzjoni – Big *data*, intelliġenza artifiċjali, tagħlim awtomatiku u protezzjoni tad-*data*, verżjoni 2.0, 3/2017](https://ico.org.uk/for-organisations/guide-to-data-protection/big-data/)
* [Uffiċċju tal-Kummissarju Awstraljan - Abbozz ta’ konsultazzjoni: Gwida għall-big *data* u għall-Prinċipji tal-Privatezza tal-Awstralja, 5/2016](https://www.oaic.gov.au/engage-with-us/consultations/guide-to-big-data-and-the-australian-privacy-principles/consultation-draft-guide-to-big-data-and-the-australian-privacy-principles)
* [Opinjoni 7/2015 tal-Kontrollur Ewropew għall-Protezzjoni tad-*Data* (KEPD) – Niffaċċjaw l-isfidi tal-big *data*, id-19 ta’ Novembru 2015](https://edps.europa.eu/sites/edp/files/publication/15-11-19_big_data_en.pdf)
* [*Data*tilsynet – Big *Data* – pressjoni fuq il-prinċipji ta’ privatezza, 9/2013](https://www.datatilsynet.no/globalassets/global/04_planer_rapporter/big-data-engelsk-web.pdf)
* Il-Kunsill tal-Ewropa. Konvenzjoni għall-protezzjoni ta’ individwi fir-rigward tal-ipproċessar awtomatiku tad-*data* personali - [Abbozz ta’ rapport ta’ spjegazzjoni dwar il-verżjoni mmodernizzata tal-Konvenzjoni 108 tal-KtE](https://rm.coe.int/CoERMPublicCommonSearchServices/DisplayDCTMContent?documentId=09000016806b6ec2), Awwissu 2016
* [*Data*tilsynet – Tiġrija Kbira għad-*Data* – Kif l-użu kummerċjali tad-*data* personali jippreżenta sfida għall-privatezza. Rapport, Novembru 2015](https://www.datatilsynet.no/globalassets/global/04_analyser_utredninger/2015/engelsk-kommersialisering-november-2015.pdf)
* [Il-Kontrollur Ewropew għall-Protezzjoni tad-*Data* – Valutazzjoni tan-neċessità ta’ miżuri li jillimitaw id-dritt fundamentali għall-protezzjoni tad-*data* personali: Sett ta’ għodod](https://edps.europa.eu/sites/edp/files/publication/17-04-11_necessity_toolkit_en_0.pdf)
* Kumitat Konġunt tal-Awtoritajiet Superviżorji Ewropej. Dokument ta’ Diskussjoni tal-Kumitat Konġunt dwar l-użu tal-Big *Data* mill-istituzzjonijiet finanzjarji, 2016-86. [https://www.esma.europa.eu/sites/default/files/library/jc-2016-86\_discussion\_paper\_big\_*data*.pdf.](https://www.esma.europa.eu/sites/default/files/library/jc-2016-86_discussion_paper_big_data.pdf.%20A%C4%8B%C4%8Bessat%20fis-7%C2%A0ta%E2%80%99%C2%A0April%C2%A02017)

Commission de la protection de la vie privée. Rapport dwar il-Big *Data* [https://www.privacycommission.be/sites/privacycommission/files/documents/Big%20*Data*%20voor%20MindMap%2022-02-17%20fr.pdf](https://www.privacycommission.be/sites/privacycommission/files/documents/Big%20Data%20voor%20MindMap%2022-02-17%20fr.pdf).

Is-Senat tal-Istati Uniti, il-Kumitat dwar il-Kummerċ, ix-Xjenza u t-Trasport. Reviżjoni tal-Industrija tas-Sensara tad-*Data*: Il-Ġbir, l-Użu u l-Bejgħ ta’ *Data* dwar il-Konsumaturi għall-Finijiet tal-Kummerċjalizzazzjoni, Rapport tal-Persunal għall-President Rockefeller, it-18 ta’ Diċembru 2013. [https://www.commerce.senate.gov/public/\_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-*data*-broker-industry.pdf](https://www.commerce.senate.gov/public/_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-data-broker-industry.pdf)

Lilian Edwards u Michael Veale. Slave to the Algorithm? Why a ‘Right to an Explanation’ is probably not the remedy you are looking for. Dokument ta’ riċerka, imtella’ fl-24 ta’ Mejju 2017. <https://papers.ssrn.com/sol3/papers.cfm?abstract_id=2972855>

* NYTimes.com. Showing the Algorithms behind New York City Services. <https://mobile.nytimes.com/2017/08/24/nyregion/showing-the-algorithms-behind-new-york-city-services.html?referer=https://t.co/6uUVVjOIXx?amp=1>. Aċċessat fl-24 ta’ Awwissu 2017
* Il-Kunsill tal-Ewropa. Rakkomandazzjoni CM/REC(2018)x tal-Kumitat tal-Ministri għall-Istati Membri dwar Linji Gwida għall-promozzjoni, il-protezzjoni u l-issodisfar tad-drittijiet tal-minorenni fl-ambjent diġitali (abbozz rivedut, il-25 ta’ Lulju 2017). [https://www.coe.int/en/web/children/-/call-for-consultation-guidelines-for-member-states-to-promote-protect-and-fulfil-children-s-rights-in-the-digital-environment?inheritRedirect=true&redirect=%2Fen%2Fweb%2Fchildren](https://www.coe.int/en/web/children/-/call-for-consultation-guidelines-for-member-states-to-promote-protect-and-fulfil-children-s-rights-in-the-digital-environment?inheritRedirect=true&redirect=/en/web/children) . Aċċessat fil-31 ta’ Awwissu 2017
* Unicef. Il-privatezza, il-protezzjoni tal-informazzjoni personali u d-drittijiet relatati mar-reputazzjoni. Sensiela ta’ dokumenti ta’ diskussjoni: Id-Drittijiet tal-Minorenni u n-Negozju f’Dinja Diġitali. <https://www.unicef.org/csr/files/UNICEF_CRB_Digital_World_Series_PRIVACY.pdf>. Aċċessat fil-31 ta’ Awwissu 2017
* House of Lords. Nikbru fi żmien l-internet. Kummissjoni Magħżula dwar il-Komunikazzjonijiet, it-Tieni Rapport tas-Sessjonijiet 2016 – 17. <https://publications.parliament.uk/pa/ld201617/ldselect/ldcomuni/130/13002.htm>. Aċċessat fil-31 ta’ Awwissu 2017
* Sandra Wachter, Brent Mittelstadt u Luciano Floridi. Għalfejn fir-Regolament Ġenerali dwar il-Protezzjoni tad-*Data* ma jeżistix dritt għal spjegazzjoni tat-teħid ta’ deċiżjonijiet awtomatizzati, it-28 ta’ Diċembru 2016. [https://www.turing.ac.uk/research\_projects/*data*-ethics-group-deg/](https://www.turing.ac.uk/research_projects/data-ethics-group-deg/) . Aċċessat fit-13 ta’ Diċembru 2017
* Sandra Wachter, Brent Mittelstadt u Chris Russell. Spjegazzjonijiet kontrafattwali Mingħajr Ma Tinfetaħ il-Kaxxa s-Sewda: Deċiżjonijiet Awtomatizzati u l-GDPR, is-6 ta’ Ottubru 2017. [https://papers.ssrn.com/sol3/papers.cfm?abstract\_id=3063289](https://papers.ssrn.com/sol3/papers.cfm?abstract_id=3063289.). Aċċessat fit-13 ta’ Diċembru 2017
* Il-Gvern Awstraljan. Gwida għal Prattika Aħjar, Assistenza Awtomatizzata fit-Teħid ta’ Deċiżjonijiet Amministrattivi. Metodoloġija ta’ sitt passi, u sommarju tal-punti f’lista ta’ kontroll, il-Parti 7, Frar 2007. <https://www.oaic.gov.au/images/documents/migrated/migrated/betterpracticeguide.pdf>. Aċċessat fid-9 ta’ Jannar 2018

1. Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ *data* personali u dwar il-moviment liberu ta’ tali *data*, u li jħassar id-Direttiva 95/46/KE. It-tfassil ta’ profili u t-teħid ta’ deċiżjonijiet individwali awtomatizzati huma koperti wkoll mid-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ *data* personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali *data*. Filwaqt li dawn il-linji gwida jiffukaw fuq it-tfassil ta’ profili u t-teħid ta’ deċiżjonijiet individwali awtomatizzati skont il-GDPR, din il-gwida hija rilevanti wkoll rigward iż-żewġ suġġetti skont id-Direttiva 2016/680, fir-rigward tad-dispożizzjonijiet simili tagħhom. L-analiżi ta’ karatteristiki speċifiċi tat-tfassil ta’ profili u t-teħid ta’ deċiżjonijiet individwali awtomatizzati skont id-Direttiva 2016/680 mhijiex inkluża f’dawn il-linji gwida, billi l-gwida f’dan ir-rigward tingħata fl-Opinjoni WP258 “Opinjoni dwar xi kwistjonijiet ewlenin tad-Direttiva dwar l-Infurzar tal-Liġi (UE 2016/680)”, adottata mid-WP29 fid-29 ta’ Novembru 2017. Din l-opinjoni tkopri t-teħid awtomatizzat ta’ deċiżjonijiet individwali u t-tfassil ta’ profili fil-kuntest tal-ipproċessar tad-*data* fl-infurzar tal-liġi, fil-paġni 11-14, u hija disponibbli fuq: <http://ec.europa.eu/newsroom/article29/item-detail.cfm?item_id=610178> [↑](#footnote-ref-2)
2. Il-Kunsill tal-Ewropa. Il-protezzjoni tal-individwi fir-rigward tal-ipproċessar awtomatiku tad-*data* personali fil-kuntest tat-tfassil ta’ profili. Ir-Rakkomandazzjoni CM/Rec(2010)13 u l-memorandum ta’ spjega. Il-Kunsill tal-Ewropa, it-23 ta’ Novembru 2010. <https://www.coe.int/t/dghl/standardsetting/cdcj/CDCJ%20Recommendations/CMRec(2010)13E_Profiling.pdf>. Aċċessat fl-24 ta’ April 2017 [↑](#footnote-ref-3)
3. Kif iddefinit fl-Artikolu 22(1) tal-GDPR. [↑](#footnote-ref-4)
4. Il-GDPR – Premessa 72 “It-tfassil ta’ profili huwa suġġett għar-regoli ta’ dan ir-Regolament li jirregolaw l-ipproċessar tad-*data* personali, bħar-raġunijiet legali għall-ipproċessar jew prinċipji ta’ protezzjoni tad-*data*.” [↑](#footnote-ref-5)
5. Il-“Linji Gwida tal-Grupp ta’ Ħidma tal-Protezzjoni tad-*Data* tal-Artikolu 29 dwar it-trasparenza” jkopru t-trasparenza f’aktar dettall; ara l- “Linji Gwida dwar it-Trasparenza skont ir-Regolament 2016/679 (wp260rev.01), il-11 ta’ April 2018 <http://ec.europa.eu/newsroom/article29/item-detail.cfm?item_id=622227>. [↑](#footnote-ref-6)
6. L-Uffiċċju tal-Kummissarju għall-Informazzjoni Awstraljan. L-abbozz ta’ konsultazzjoni: Gwida għall-big *data* u għall-Prinċipji tal-Privatezza tal-Awstralja, 5/2016 jgħid: “Avviżi ta’ privatezza jridu jikkomunikaw il-prattiki ta’ trattament tal-informazzjoni b’mod ċar u sempliċi, iżda wkoll b’mod komprensiv u b’biżżejjed speċifiċità biex ikunu sinifikattivi. *L-istess teknoloġija li twassal għal ġabra akbar ta’ informazzjoni personali tippreżenta wkoll l-opportunità għal avviżi ta' privatezza aktar dinamiċi, b’ħafna saffi u u ffukati fuq l-utent.”* [https://www.oaic.gov.au/engage-with-us/consultations/guide-to-big-*data*-and-the-australian-privacy-principles/consultation-draft-guide-to-big-*data*-and-the-australian-privacy-principles](https://www.oaic.gov.au/engage-with-us/consultations/guide-to-big-data-and-the-australian-privacy-principles/consultation-draft-guide-to-big-data-and-the-australian-privacy-principles) . Aċċessat fl-24 ta’ April 2017 [↑](#footnote-ref-7)
7. Dan l-eżempju huwa meħud minn: Is-Senat tal-Istati Uniti, il-Kumitat dwar il-Kummerċ, ix-Xjenza u t-Trasport. Analiżi tal-Industrija tas-Sensara tad-*Data*: Il-Ġbir, l-Użu u l-Bejgħ ta’ *Data* dwar il-Konsumaturi għall-Finijiet tal-Kummerċjalizzazzjoni, Rapport tal-Persunal għall-President Rockefeller, it-18 ta’ Diċembru 2013. [https://www.commerce.senate.gov/public/\_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-*data*-broker-industry.pdf](https://www.commerce.senate.gov/public/_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-data-broker-industry.pdf) . Ara b’mod partikolari l-paġna ii tas-Sommarju Eżekuttiv, u l-paġna 12 tat-test prinċipali tad-dokument. Aċċessat fil-21 ta’ Lulju 2017 [↑](#footnote-ref-8)
8. Innota li fil-ġejjieni jistgħu japplikaw ukoll id-dispożizzjonijiet tar-Regolament dwar il-Privatezza Elettronika. [↑](#footnote-ref-9)
9. Indikat fil-Grupp ta’ Ħidma dwar il-Protezzjoni tad-*Data* tal-Artikolu 29. Opinjoni 3/2013 dwar il-limitazzjoni tal-fini, it-2 ta’ April 2013. [http://ec.europa.eu/justice/*data*-protection/article-29/documentation/opinion-recommendation/files/2013/wp203\_en.pdf](http://ec.europa.eu/justice/data-protection/article-29/documentation/opinion-recommendation/files/2013/wp203_en.pdf) . Aċċessat fl-24 ta’ April 2017 [↑](#footnote-ref-10)
10. L-Artikolu 6(4) tal-GDPR [↑](#footnote-ref-11)
11. [↑](#footnote-ref-12)
12. L-Awtorità għall-Protezzjoni tad-*Data* tan-Norveġja. It-Tiġrija l-Kbira għad-*Data* – Kif l-użu kummerċjali tad-*data* personali jippreżenta sfida għall-privatezza, Rapport, Novembru 2015. *Data*tilsynet [https://www.*data*tilsynet.no/English/Publications/The-Great-*Data*-Race/](https://www.datatilsynet.no/English/Publications/The-Great-Data-Race/) Aċċessat fl-24 ta’ April 2017 Il-Grupp ta’ Ħidma dwar il-Protezzjoni tad-*Data* tal-Artikolu 29. Linji gwida dwar il-Kunsens skont ir-Regolament 2016/679, WP259, it-28 ta’ Novembru 2017, <http://ec.europa.eu/newsroom/just/document.cfm?doc_id=48849>. Aċċessat fit-18 ta’ Diċembru 2017 [↑](#footnote-ref-13)
13. Ibid. [↑](#footnote-ref-14)
14. L-Opinjoni 6/2014 dwar il-kunċett ta’ interessi leġittimi tal-kontrollur tad-*data* skont l-Artikolu 7 tad-Direttiva 95/46/KE. Il-Kummissjoni Ewropea, id-9 ta’ April 2014. [http://ec.europa.eu/justice/*data*-protection/article-29/documentation/opinion-recommendation/files/2014/wp217\_en.pdf](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf) . Aċċessat fl-24 ta’ April 2017 [↑](#footnote-ref-15)
15. Il-Premessi 41 u 45 tal-GDPR. [↑](#footnote-ref-16)
16. Il-paġna 19 tal-Grupp ta’ Ħidma dwar il-Protezzjoni tad-*Data* tal-Artikolu 29. L-Opinjoni 6/2014 dwar il-kunċett ta’ interessi leġittimi tal-kontrollur tad-*data* skont l-Artikolu 7 tad-Direttiva 95/46/KE. Il-Kummissjoni Ewropea, id-9 ta’ April 2014. [http://ec.europa.eu/justice/*data*-protection/article-29/documentation/opinion-recommendation/files/2014/wp217\_en.pdf](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf) . Aċċessat fl-24 ta’ April 2017 [↑](#footnote-ref-17)
17. Il-Premessa 46 tal-GDPR. [↑](#footnote-ref-18)
18. L-interessi leġittimi elenkati fil-Premessa 47 tal-GDPR jinkludu l-ipproċessar għall-finijiet ta’ kummerċjalizzazzjoni diretta kif ukoll l-ipproċessar li huwa strettament neċessarju għall-finijiet tal-prevenzjoni ta’ frodi. [↑](#footnote-ref-19)
19. L-“interess leġittimu” tal-kontrollur ma jistax irendi t-tfassil ta’ profili legali jekk l-ipproċessar ikun jaqa’ taħt id-definizzjoni tal-Artikolu 22(1). [↑](#footnote-ref-20)
20. Il-Grupp ta’ Ħidma dwar il-Protezzjoni tad-*Data* tal-Artikolu 29. L-Opinjoni 6/2014 dwar il-kunċett ta’ interessi leġittimi tal-kontrollur tad-*data* skont l-Artikolu 7 tad-Direttiva 95/46/KE. Il-Kummissjoni Ewropea, id-9 ta’ April 2014, il-paġna 47, l-eżempji fil-paġni 59 u 60 [http://ec.europa.eu/justice/*data*-protection/article-29/documentation/opinion-recommendation/files/2014/wp217\_en.pdf](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf) . Aċċessat fl-24 ta’ April 2017 [↑](#footnote-ref-21)
21. Michael Kosinski, David Stilwell u Thore Graepel. Karatteristiki u attributi privati huma prevedibbli mir-rekords diġitali tal-imġiba tal-bniedem. Proċedimenti tal-Akkademja Nazzjonali tax-Xjenzi tal-Istati Uniti tal-Amerka, <http://www.pnas.org/content/110/15/5802.full.pdf> . Aċċessat fid-29 ta’ Marzu 2017 [↑](#footnote-ref-22)
22. Din it-Taqsima hija rilevanti kemm għat-tfassil ta’ profili kif ukoll għat-teħid ta’ deċiżjonijiet awtomatizzati. Għat-teħid ta’ deċiżjonijiet awtomatizzati skont l-Artikolu 22, jekk jogħġbok innota li hemm ukoll rekwiżiti addizzjonali, kif deskritt fil-Kapitolu IV. [↑](#footnote-ref-23)
23. L-Awtorità għall-Protezzjoni tad-*Data* tan-Norveġja. It-Tiġrija l-Kbira għad-*Data* - Kif l-użu kummerċjali tad-*data* personali jippreżenta sfida għall-privatezza. Rapport, Novembru 2015. [https://www.*data*tilsynet.no/English/Publications/The-Great-*Data*-Race/](https://www.datatilsynet.no/English/Publications/The-Great-Data-Race/) Aċċessat fl-24 ta’ April 2017 [↑](#footnote-ref-24)
24. Il-GDPR – l-Artikolu 13(1)(c) u l-Artikolu 14(1)(c). L-Artikoli 13(2)(f) u 14(2)(g) jeħtieġu li l-kontrollur jinforma lis-suġġett tad-*data* dwar l-eżistenza ta’ teħid ta’ deċiżjonijiet awtomatizzati, inkluż it-tfassil ta’ profili, kif deskritt fl-Artikolu 22(1) u (4). Dan huwa spjegat ulterjurment fil-Kapitolu IV. [↑](#footnote-ref-25)
25. Il-Grupp ta’ Ħidma dwar il-Protezzjoni tad-*Data* tal-Artikolu 29. Linji gwida dwar it-trasparenza skont ir-Regolament 2016/679, WP260, it-28 ta’ Novembru 2017 <http://ec.europa.eu/newsroom/just/document.cfm?doc_id=48850>, Aċċessat fi-18 ta’ Diċembru 2017 [↑](#footnote-ref-26)
26. Il-paġna 9, il-Linji Gwida tal-WP29 dwar id-Dritt għall-portabbiltà tad-*data*, WP242 <http://ec.europa.eu/newsroom/document.cfm?doc_id=45685>. Aċċessat fit-8 ta’ Jannar 2018 [↑](#footnote-ref-27)
27. [↑](#footnote-ref-28)
28. Il-GDPR – l-Artikolu 17 Il-GDPR - l-Artikolu 18(1)(d) [↑](#footnote-ref-29)
29. Il-GDPR – l-Artikolu 17(1)(c) [↑](#footnote-ref-30)
30. Ara l-ispjegazzjoni dwar il-leġittimità, l-Opinjoni 6/2014 tal-Grupp ta’ Ħidma dwar il-Protezzjoni tad-*Data* tal-Artikolu 29 dwar il-kunċett ta’ interessi leġittimi tal-kontrollur tad-*data* skont l-Artikolu 7 tad-Direttiva 95/46/KE. Id-9 ta’ April 2014. Il-paġni 24 - 26 [http://ec.europa.eu/justice/*data*-protection/article-29/documentation/opinion-recommendation/files/2014/wp217\_en.pdf](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf). Aċċessat fl-24 ta’ April 2017 [↑](#footnote-ref-31)
31. F’konformità mal-Artikolu 12(2), fi żmien il-ġbir ta’ *data* personali, kontrolluri li jiġbru *data* personali mingħand individwi bl-għan li jużawha għal finijiet ta’ kummerċjalizzazzjoni diretta għandhom jikkunsidraw li joffru lis-suġġetti tad-*data* mod faċli kif jindikaw li huma ma jixtiqux li d-*data* personali tagħhom tintuża għal finijiet ta’ kummerċjalizzazzjoni diretta, minflok jeħtieġu li dawn jeżerċitaw id-dritt ta’ oġġezzjoni tagħhom aktar tard. [↑](#footnote-ref-32)
32. Il-Premessa 71 tgħid li dan l-ipproċessar għandu jkun “suġġett għal salvagwardji adatti, li għandhom jinkludu informazzjoni speċifika dwar is-suġġett tad-*data* u d-dritt li dan jikseb intervent uman, id-dritt li jesprimi l-fehma tiegħu, id-dritt li jikseb spjegazzjoni tad-deċiżjoni li tkun ittieħdet wara tali valutazzjoni u d-dritt li jikkontesta d-deċiżjoni.” [↑](#footnote-ref-33)
33. Aktar kummenti dwar l-interpretazzjoni tal-Artikolu 22 bħala projbizzjoni jistgħu jinstabu fl-Anness 2. [↑](#footnote-ref-34)
34. Il-Grupp ta’ Ħidma dwar il-Protezzjoni tad-*Data* tal-Artikolu 29. Linji Gwida dwar il-Valutazzjoni tal-Impatt fuq il-Protezzjoni tad-*Data* (DPIA) u d-determinazzjoni ta’ jekk l-ipproċessar “x’aktarx jirriżulta f’riskju għoli” għall-finijiet tar-Regolament 2016/679. L-4 ta’ April 2017. Il-Kummissjoni Ewropea. <http://ec.europa.eu/newsroom/document.cfm?doc_id=44137> Aċċessat fl-24 ta’ April 2017. [↑](#footnote-ref-35)
35. Buttarelli, Giovanni. Valutazzjoni tan-neċessità ta’ miżuri li jillimitaw id-dritt fundamentali għall-protezzjoni tad-*data* personali. Sett ta’ Għodod, il-Kontrollur Ewropew għall-Protezzjoni tad-*Data*, il-11 ta’ April 2017, <https://edps.europa.eu/sites/edp/files/publication/17-04-11_necessity_toolkit_en_0.pdf> Aċċessat fl-24 ta’ April 2017 [↑](#footnote-ref-36)
36. Il-Grupp ta’ Ħidma dwar il-Protezzjoni tad-*Data* tal-Artikolu 29. Linji gwida dwar il-Kunsens skont ir-Regolament 2016/679 WP259. It-28 ta’ Novembru 2017, <http://ec.europa.eu/newsroom/just/document.cfm?doc_id=48849>. Aċċessat fit-18 ta’ Diċembru 2017 [↑](#footnote-ref-37)
37. L-Artikolu 12 tal-GDPR jipprevedi l-modalitajiet applikabbli għall-eżerizzju tad-drittijiet tas-suġġett tad-*data* [↑](#footnote-ref-38)
38. Kif jissemma fl-Artikolu 22(1) u (4). Il-Linji gwida tad-WP dwar it-trasparenza jkopru r-rekwiżiti ġenerali ta’ informazzjoni stipulati fl-Artikoli 13 u 14. [↑](#footnote-ref-39)
39. Il-Premessa 60 tal-GDPR “Il-kontrollur għandu jipprovdi lis-suġġett tad-*data* bi kwalunkwe informazzjoni ulterjuri li tkun meħtieġa biex jiġi żgurat ipproċessar ġust u trasparenti b’kont meħud taċ-ċirkustanzi speċifiċi u l-kuntest li fih tiġi pproċessata d-*data* personali. Barra minn hekk, is-suġġett tad-*data* għandu jkun infurmat bl-eżistenza tat-tfassil tal-profil, u l-konsegwenzi ta’ dan it-tfassil tal-profil.” [↑](#footnote-ref-40)
40. Il-kumplessità mhijiex skuża biex ma tingħatax informazzjoni lis-suġġett tad-*data*. Il-Premessa 58 tiddikjara li l-prinċipju tat-trasparenza huwa “huwa partikolarment rilevanti f’sitwazzjonijiet fejn il-proliferazzjoni ta’ atturi u l-kumplessità teknoloġika tal-prattika jagħmluha diffiċli għas-suġġett tad-*data* li jkun jaf u jifhem jekk hijiex, minn min u għal liema għan qed tinġabar *data* personali dwaru, bħal fil-każ ta' reklamar online”. [↑](#footnote-ref-41)
41. Il-Kunsill tal-Ewropa. Abbozz ta’ Rapport ta’ Spjegazzjoni dwar il-verżjoni mmodernizzata tal-Konvenzjoni 108 tal-KtE, il-paragrafu 75:Is-suġġetti tad-*data* għandhom ikunu intitolati li jkunu jafu r-raġunament wara l-ipproċessar tad-*data* tagħhom, inklużi l-konsegwenzi ta’ dan ir-raġunament, li jkun wassal għal xi konklużjonijiet riżultanti, b’mod partikolari f’każijiet li jinvolvu l-użu ta’ algoritmi għat-teħid ta’ deċiżjonijiet awtomatizzati, inkluż it-tfassil ta’ profili. Pereżempju fil-każ tal-evalwazzjoni tal-kreditu, dawn għandhom ikunu intitolati li jkunu jafu l-loġika li fuqha jkun imsejjes l-ipproċessar tad-*data* tagħhom u li jirriżulta f’deċiżjoni pożittiva jew negattiva, u mhux sempliċiment jingħataw informazzjoni dwar id-deċiżjoni nfisha. Mingħajr fehim ta’ dawn l-elementi, ma jistax ikun hemm eżerċizzju effetti ta’ salvagwardji essenzjali oħra, bħad-dritt ta’ oġġezzjoni u d-dritt ta’ lment lil awtorità kompetenti. <https://rm.coe.int/CoERMPublicCommonSearchServices/DisplayDCTMContent?documentId=09000016806b6ec2> . Aċċessat fl-24 ta’ April 2017 [↑](#footnote-ref-42)
42. L-Artikolu 12(3) tal-GDPR jiċċara l-perjodi ta’ żmien biex tingħata din l-informazzjoni. [↑](#footnote-ref-43)
43. Il-Premessa 71 tal-GDPR tgħid li:

    |  |
    | --- |
    | “Sabiex jiġi żgurat ipproċessar ġust u trasparenti fir-rigward tas-suġġett tad-*data*, b’kont meħud taċ-ċirkustanzi speċifiċi u l-kuntest li fih tiġi pproċessata d-*data* personali, il-kontrollur għandu juża proċeduri matematiċi jew statistiċi adegwati għat-teħid ta’ profili, jimplimenta miżuri tekniċi u organizzattivi adatti biex jiġi żgurat, b’mod partikolari, li fatturi li jirriżultaw f'ineżattezzi fid-*data* personali jiġu kkoreġuti u jitnaqqas ir-riskju ta’ żbalji,....” |

    [↑](#footnote-ref-44)
44. Premessa 71 – “tali miżura m’għandhiex tikkonċerna tfal”. [↑](#footnote-ref-45)
45. L-Opinjoni Nru 2/2013 tal-WP29 dwar l-applikazzjonijiet u l-apparat intelliġenti (WP202), adottata fis-27 ta’ Frar 2013, taħt it-taqsima speċifika 3.10 dwar il-Minorenni, tispeċifika fil-paġna 26 li l-kontrolluri tad-*data* ma għandhomx jipproċessaw id-*data* ta’ minorenni għal finijiet ta’ reklamar li jagħraf l-imġiba, la direttament u lanqas indirettament, billi dan ikun barra mill-ambitu tal-fehim tal-minorenni u għalhekk jaqbeż il-limiti tal-ipproċessar legali. [↑](#footnote-ref-46)
46. Studju tal-UE dwar [l-impatt tal-kummerċjalizzazzjoni permezz tal-midja soċjali, il-logħob online u l-applikazzjonijiet għall-apparati mobbli fuq l-imġiba tal-minorenni](http://ec.europa.eu/consumers/consumer_evidence/behavioural_research/impact_media_marketing_study/index_en.htm) sab li l-prattiki ta’ kummerċjalizzazzjoni għandhom impatt ċar fuq l-imġiba tal-minorenni. Dan l-istudju kien ibbażat fuq minorenni ta’ età ta’ bejn 6 snin u 12-il sena. [↑](#footnote-ref-47)
47. Eżempju wieħed ta’ kodiċi ta’ kondotta li jindirizza l-kummerċjalizzazzjoni għall-minorenni huwa dak prodott mill-FEDMA, Kodiċi ta’ kondotta, memorandum ta' spjegazzjoni, disponibbli fuq: <http://www.oecd.org/sti/ieconomy/2091875.pdf> Aċċessat fil-15 ta’ Mejju 2017. Ara, b’mod partikolari: 6.2 Il-promuturi li għandhom lill-minorenni fil-mira, jew li għalihom il-minorenni x’aktarx jikkostitwixxu sezzjoni mill-udjenza tagħhom, ma għandhomx jisfruttaw il-kredulità, il-lealtà, il-vulnerabbiltà jew in-nuqqas ta’ esperjenza tal-minorenni; 6.8.5 Il-promuturi ma għandhomx jagħmlu l-aċċess ta’ minorenni kontinġenti fuq il-ġbir ta’ informazzjoni personali dettaljata. B’mod partikolari, inċentivi speċjali bħal offerti ta’ premji u logħob ma għandhomx jintużaw biex iħajru lill-minorenni jiddivulgaw informazzjoni personali dettaljata. [↑](#footnote-ref-48)
48. Kif meħtieġ mill-Artikolu 5(2) tal-GDPR. [↑](#footnote-ref-49)
49. Riflessjoni tar-rekwiżiti fl-Artikolu 13(2)(f), l-Artikolu 14(2)(g) u l-Artikolu 22(3) [↑](#footnote-ref-50)
50. Il-Grupp ta’ Ħidma dwar il-Protezzjoni tad-*Data* tal-Artikolu 29. Linji Gwida dwar il-Valutazzjoni tal-Impatt fuq il-Protezzjoni tad-*Data* (DPIA) u d-determinazzjoni ta’ jekk l-ipproċessar “x’aktarx jirriżulta f’riskju għoli” għall-finijiet tar-Regolament 2016/679. L-4 ta’ April 2017. <http://ec.europa.eu/newsroom/document.cfm?doc_id=44137> Aċċessat fl-24 ta’ April 2017. [↑](#footnote-ref-51)
51. Il-Grupp ta’ Ħidma dwar il-Protezzjoni tad-*Data* tal-Artikolu 29. Linji gwida dwar l-Uffiċjal tal-Protezzjoni tad-*Data* (UPD). Il-5 ta’ April 2017; <http://ec.europa.eu/newsroom/article29/item-detail.cfm?item_id=612048> Aċċessat fit-22 ta’ Jannar 2018 [↑](#footnote-ref-52)
52. Il-kontrolluri jridu jiżguraw ukoll li huma jkollhom proċeduri robusti stabbiliti biex jiżguraw li jistgħu jissodisfaw l-obbligi tagħhom skont l-Artikoli 15 – 22 fil-perjodu ta’ żmien previst mill-GDPR. [↑](#footnote-ref-53)
53. L-Uffiċċju tal-Kummissarju għall-Informazzjoni – Big *data*, intelliġenza artifiċjali, tagħlim awtomatiku u protezzjoni tad-*data*, verżjoni 2.0, 3/2017. Il-paġna 87, il-paragrafu 194, Marzu 2017. [https://ico.org.uk/media/for-organisations/documents/2013559/big-*data*-ai-ml-and-*data*-protection.pdf](https://ico.org.uk/media/for-organisations/documents/2013559/big-data-ai-ml-and-data-protection.pdf) Aċċessat fl-24 ta’ April 2017 [↑](#footnote-ref-54)