**17/RO**

**WP251rev.01**

**Orientări privind procesul decizional individual automatizat și crearea de profiluri  
în sensul Regulamentului (UE) 2016/679**

**Adoptate la 3 octombrie 2017**

**Astfel cum au fost revizuite și adoptate ultima dată la 6 februarie 2018**

**GRUPUL DE LUCRU PENTRU PROTECȚIA PERSOANELOR ÎN CEEA CE PRIVEȘTE**

**PRELUCRAREA DATELOR CU CARACTER PERSONAL,**

instituit prin Directiva 95/46/CE a Parlamentului European și a Consiliului din 24 octombrie 1995,

având în vedere articolele 29 și 30 din directiva menționată,

având în vedere regulamentul său de procedură,

**ADOPTĂ PREZENTELE ORIENTĂRI:**

Cuprins

[I. Introducere 5](#_Toc521497369)

[II. Definiții 6](#_Toc521497370)

[A. Crearea de profiluri 7](#_Toc521497371)

[B. Procesul decizional automatizat 8](#_Toc521497372)

[C. Cum abordează RGPD conceptele 9](#_Toc521497373)

[III. Dispoziții generale privind crearea de profiluri și procesul decizional automatizat 10](#_Toc521497374)

[A. Principiile protecției datelor 10](#_Toc521497375)

[1. Articolul 5 alineatul (1) litera (a) - Legal, echitabil și transparent 10](#_Toc521497376)

[2. Articolul 5 alineatul (1) litera (b) - Prelucrarea ulterioară și limitări legate de scop 11](#_Toc521497377)

[3. Articolul 5 alineatul (1) litera (c) - Reducerea la minimum a datelor 12](#_Toc521497378)

[4. Articolul 5 alineatul (1) litera (d) - Exactitatea 12](#_Toc521497379)

[5. Articolul 5 alineatul (1) litera (e) - Limitări legate de stocare 13](#_Toc521497380)

[B. Temeiuri juridice ale prelucrării 13](#_Toc521497381)

[1. Articolul 6 alineatul (1) litera (a) – Consimțământul 13](#_Toc521497382)

[2. Articolul 6 alineatul (1) litera (b) - Necesară pentru executarea unui contract 14](#_Toc521497383)

[3. Articolul 6 alineatul (1) litera (c) - Necesară în vederea îndeplinirii unei obligații legale 15](#_Toc521497384)

[4. Articolul 6 alineatul (1) litera (d) - Necesară pentru a proteja interesele vitale 15](#_Toc521497385)

[5. Articolul 6 alineatul (1) litera (e) – Necesară pentru îndeplinirea unei sarcini care servește unui interes public sau care rezultă din exercitarea autorității publice 15](#_Toc521497386)

[6. Articolul 6 alineatul (1) litera (f) – Necesară în scopul intereselor legitime urmărite de operator sau de o parte terță 15](#_Toc521497387)

[C. Articolul 9 – Categorii speciale de date 16](#_Toc521497388)

[D. Drepturile persoanei vizate 17](#_Toc521497389)

[1. Articolele 13 și 14 - Dreptul de a fi informat 18](#_Toc521497390)

[2. Articolul 15 – Dreptul de acces 18](#_Toc521497391)

[3. Articolul 16 - Dreptul la rectificare, articolul 17 - dreptul la ștergerea datelor și articolul 18 - dreptul la restricționarea prelucrării 19](#_Toc521497392)

[4. Articolul 21 – Dreptul la opoziție 20](#_Toc521497393)

[IV. Dispoziții specifice privind procesul decizional exclusiv automatizat, astfel cum este definit la articolul 22 21](#_Toc521497394)

[A. „Decizia bazată exclusiv pe prelucrarea automată” 22](#_Toc521497395)

[B. Efecte „juridice” sau „care afectează în mod similar într-o măsură semnificativă” 23](#_Toc521497396)

[C. Excepții de la interdicție 25](#_Toc521497397)

[1. Executarea unui contract 25](#_Toc521497398)

[2. Autorizată prin dreptul Uniunii sau dreptul intern al statului membru 26](#_Toc521497399)

[3. Consimțământul explicit 26](#_Toc521497400)

[D. Categorii speciale de date cu caracter personal - articolul 22 alineatul (4) 26](#_Toc521497401)

[E. Drepturile persoanei vizate 27](#_Toc521497402)

[1. Articolul 13 alineatul (2) litera (f) și articolul 14 alineatul (2) litera (g) - Dreptul de a fi informat 27](#_Toc521497403)

[2. Articolul 15 alineatul (1) litera (h) - Dreptul de acces 29](#_Toc521497404)

[F. Stabilirea unor garanții adecvate 30](#_Toc521497405)

[V. Copiii și crearea de profiluri 31](#_Toc521497406)

[VI. Evaluările impactului asupra protecției datelor (EIPD) și responsabilul cu protecția datelor (RPD) 32](#_Toc521497407)

[ANEXA 1 - Recomandări de bune practici 34](#_Toc521497408)

[ANEXA 2 – Dispoziții-cheie ale RGPD 36](#_Toc521497409)

[Dispozițiile-cheie ale RGPD care se referă la activitatea generală de creare de profiluri și la procesul decizional automatizat 36](#_Toc521497410)

[Dispoziții-cheie ale RGPD care se referă la procesul decizional automatizat definit la articolul 22 37](#_Toc521497411)

[ANEXA 3 - Referințe suplimentare 40](#_Toc521497412)

# Introducere

Regulamentul general privind protecția datelor (RGPD) vizează în mod expres crearea de profiluri și procesul decizional individual automatizat, inclusiv crearea de profiluri.[[1]](#footnote-2)

Crearea de profiluri și procesul decizional individual automatizat sunt utilizate într-un număr din ce în ce mai mare de sectoare, atât în mediul privat, cât și în cel public. Sectoarele bancar și financiar, asistența medicală, sectorul fiscal, asigurările, marketingul și publicitatea sunt doar câteva exemple de domenii în care crearea de profiluri se efectuează cu mai multă regularitate pentru a contribui la procesul decizional.

Progresele tehnologice și capacitățile de analiză a volumelor mari de date, inteligența artificială și învățarea automată au facilitat crearea de profiluri și procesul decizional automatizat, având potențialul de a afecta semnificativ drepturile și libertățile persoanelor.

Disponibilitatea pe scară largă a datelor cu caracter personal pe internet și pe baza dispozitivelor conectate în cadrul internetului obiectelor, precum și capacitatea de a stabili corelații și de a crea legături pot permite determinarea, analizarea și previzionarea unor aspecte ale personalității sau ale comportamentului, intereselor și obiceiurilor unei persoane.

Crearea de profiluri și procesul decizional automatizat pot fi utile pentru persoane și organizații, aducând beneficii cum ar fi:

* sporirea eficacității și
* economii de resurse.

Acestea au multe aplicații comerciale, de exemplu, pot fi utilizate pentru a segmenta mai bine piața și a adapta servicii și produse în vederea asigurării concordanței cu nevoile persoanelor. De asemenea, aceste procese pot să genereze beneficii și pentru medicină, educație, asistență medicală și transporturi.

Cu toate acestea, crearea de profiluri și procesul decizional automatizat pot prezenta riscuri semnificative pentru drepturile și libertățile persoanelor, necesitând garanții adecvate.

Aceste procese pot fi opace. Este posibil ca persoanele să nu știe că li s-a creat un profil sau să nu înțeleagă implicațiile acestui fapt.

Crearea de profiluri poate perpetua stereotipurile existente și segregarea socială. De asemenea, aceasta poate determina încadrarea definitivă a unei persoane într-o anumită categorie, permițându-i accesul doar la preferințele sugerate. Acest lucru poate afecta libertatea persoanei respective de a alege, de exemplu, anumite produse sau servicii, cum ar fi cărți, muzică sau știri. În unele cazuri, crearea de profiluri poate conduce la formularea unor previziuni inexacte. În alte cazuri, aceasta poate avea drept consecință refuzul furnizării de bunuri, precum și discriminarea nejustificată.

RGPD introduce noi dispoziții menite să abordeze riscurile pe care crearea de profiluri și procesul decizional automatizat le generează, în special, dar nu exclusiv, la adresa vieții private. Scopul prezentelor orientări este de a clarifica aceste dispoziții.

Prezentul document cuprinde următoarele:

* definiții ale creării de profiluri și ale procesului decizional automatizat, precum și abordarea generală a RGPD cu privire la acestea – [capitolul II](#_Definitions);
* dispoziții generale privind crearea de profiluri și procesul decizional automatizat – [capitolul III](#_Article_22_and);
* dispoziții specifice privind procesul decizional exclusiv automatizat definit la articolul 22 - [capitolul IV](#_Specific_provisions_on_1);
* copiii și crearea de profiluri – [capitolul V](#_Children_and_profiling);
* evaluările impactului asupra protecției datelor și responsabilii cu protecția datelor – [capitolul VI](#_Data_protection_impact)

Anexele la prezentele recomandări conțin recomandări de bune practici, pe baza experienței dobândite în statele membre ale UE.

Grupul de lucru „Articolul 29” (denumit în continuare „GL29”) va monitoriza punerea în aplicare a prezentelor orientări, pe care le poate completa cu elemente suplimentare, după caz.

# Definiții

RGPD introduce dispoziții menite să asigure faptul că crearea de profiluri și procesul decizional individual automatizat (indiferent dacă acesta include sau nu crearea de profiluri) nu sunt utilizate în moduri care au un impact nejustificat asupra drepturilor persoanelor; de exemplu:

* cerințe specifice privind transparența și echitatea;
* obligații privind o responsabilitate sporită;
* temeiuri juridice specifice privind prelucrarea;
* drepturi ale persoanelor de a se opune creării de profiluri și, în mod expres, creării de profiluri în scopul marketingului și
* dacă sunt îndeplinite anumite condiții, necesitatea de a efectua o evaluare a impactului asupra protecției datelor.

RGPD nu vizează doar deciziile luate ca urmare a prelucrării automate sau a creării de profiluri, ci și colectarea datelor în vederea creării de profiluri, precum și aplicarea respectivelor profiluri persoanelor.

## Crearea de profiluri

RGPD definește crearea de profiluri la articolul 4 punctul 4 ca fiind:

orice formă de prelucrare automată a datelor cu caracter personal care constă în utilizarea datelor cu caracter personal pentru a evalua anumite aspecte personale referitoare la o persoană fizică, în special pentru a analiza sau prevedea aspecte privind performanța la locul de muncă, situația economică, sănătatea, preferințele personale, interesele, fiabilitatea, comportamentul, locul în care se află persoana fizică respectivă sau deplasările acesteia.

Crearea de profiluri este un proces format din trei elemente:

* trebuie să fie o formă de prelucrare *automată*;
* trebuie să fie efectuată *asupra datelor cu caracter personal* și
* obiectivul creării de profiluri trebuie să fie acela de *a evalua aspecte personale* în legătură cu o persoană fizică.

Articolul 4 punctul 4 se referă la „orice formă de prelucrare automată”, mai degrabă decât „exclusiv” la prelucrarea automată (prevăzută la articolul 22). Crearea de profiluri trebuie să implice o oarecare formă de prelucrare automată - deși implicarea umană nu exclude în mod necesar activitatea din definiție.

Crearea de profiluri constituie o procedură care poate implica o serie de deduceri statistice. Aceasta este deseori utilizată pentru a formula previziuni cu privire la persoane, utilizând date din diverse surse, pentru a presupune ceva despre cineva, pe baza calităților altor persoane care par asemănătoare din punct de vedere statistic.

RGPD prevede că procesul de creare de profiluri constituie o prelucrare automată a datelor cu caracter personal pentru evaluarea unor aspecte personale, în special pentru a analiza *sau* a formula previziuni despre persoane. Utilizarea sintagmei „evaluare” sugerează că crearea de profiluri implică o anumită formă de evaluare sau apreciere a unei persoane.

O simplă clasificare a persoanelor pe baza unor caracteristici cunoscute, cum ar fi vârsta, sexul și înălțimea acestora, nu conduce în mod necesar la crearea unui profil. Aceasta va depinde de scopul clasificării.

De exemplu, este posibil ca o întreprindere să dorească să își clasifice clienții în funcție de vârstă sau sex în scopuri statistice și pentru a obține o imagine de ansamblu agregată a clienților săi, fără să formuleze previziuni sau concluzii în legătură cu o persoană. În acest caz, scopul nu este de a evalua caracteristici individuale și, prin urmare, acțiunea nu constituie o creare de profil.

Definiția din RGPD este inspirată din definiția creării de profiluri prevăzută în Recomandarea CM/Rec(2010)13 a Consiliului Europei[[2]](#footnote-3) (denumită în continuare „recomandarea”), însă nu este identică cu aceasta, întrucât recomandarea *exclude* prelucrarea care nu include inferența. Cu toate acestea, recomandarea explică în mod util faptul că procesul de creare de profiluri poate implica trei etape distincte:

* colectarea datelor;
* analiza automată pentru identificarea corelațiilor;
* aplicarea corelației unei persoane pentru a identifica unele caracteristici ale comportamentului prezent sau viitor.

Operatorii care efectuează operațiuni de creare de profiluri vor trebui să se asigure că îndeplinesc cerințele RGPD în ceea ce privește toate etapele de mai sus.

În general, crearea de profiluri înseamnă colectarea de informații despre o persoană (sau un grup de persoane) și evaluarea caracteristicilor sau a tiparelor de comportament ale acesteia pentru a o încadra într-o anumită categorie sau într-un anumit grup, în special pentru a analiza și/sau pentru a formula previziuni, de exemplu, cu privire la:

* capacitatea de a îndeplini o sarcină;
* interese sau
* comportamentul probabil.

**Exemplu**

Un broker de date colectează informații din diferite surse publice și private, fie în numele clienților săi, fie în scopuri proprii. Brokerul de date compilează datele pentru a elabora profiluri ale persoanelor și a le încadra în segmente. Acesta vinde respectivele informații întreprinderilor care doresc să își direcționeze mai bine bunurile și serviciile. Brokerul de date creează profiluri prin încadrarea unei persoane într-o anumită categorie în funcție de interesele acesteia.

Existența sau nu a unui proces decizional automatizat, astfel cum este definit la articolul 22 alineatul (1), va depinde de împrejurări.

## Procesul decizional automatizat

Procesul decizional automatizat are un domeniu de aplicare diferit și poate să se suprapună parțial cu crearea de profiluri, ori să rezulte din aceasta. Procesul decizional exclusiv automatizat este capacitatea de a lua decizii prin mijloace tehnologice, fără implicarea umană. Deciziile automatizate se pot baza pe orice tip de date, de exemplu:

* date furnizate în mod direct de persoanele în cauză (cum ar fi răspunsurile la un chestionar);
* date observate în legătură cu persoane (cum ar fi datele despre locație colectate prin intermediul unei aplicații);
* date derivate sau obținute prin inferență, cum ar fi un profil deja creat al persoanei (de exemplu, un punctaj de bonitate).

Deciziile automatizate se pot lua cu sau fără crearea de profiluri; crearea de profiluri se poate efectua fără luarea unor decizii automatizate. Cu toate acestea, crearea de profiluri și procesul decizional automatizat nu sunt în mod necesar activități separate. O acțiune care a început ca un simplu proces decizional automatizat ar putea să devină una bazată pe crearea de profiluri, în funcție de modul în care sunt utilizate datele.

**Exemplu**

Aplicarea de amenzi pentru depășirea limitei de viteză exclusiv pe baza dovezilor furnizate de radare constituie un proces decizional automatizat care nu implică în mod necesar crearea de profiluri.

Totuși, acest proces decizional ar deveni unul bazat pe crearea de profiluri dacă obiceiurile de condus ale persoanei respective ar fi monitorizate în timp și, de exemplu, valoarea amenzii impuse ar fi rezultatul unei evaluări care implică și alți factori, cum ar fi faptul că depășirea vitezei este o infracțiune repetată sau că șoferul a comis recent și alte încălcări ale normelor de circulație.

Deciziile care nu sunt exclusiv automatizate ar putea să includă, de asemenea, crearea de profiluri. De exemplu, înainte de acordarea unui împrumut ipotecar, o bancă poate să țină seama de punctajul de bonitate al debitorului, însă, înainte de luarea oricărei decizii cu privire la persoana în cauză, există și o intervenție umană pertinentă.

## Cum abordează RGPD conceptele

Crearea de profiluri poate fi utilizată în trei moduri:

(i) activitatea generală de creare de profiluri;

(ii) luarea deciziilor pe baza creării de profiluri și

(iii) procesul decizional *exclusiv* automatizat, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă [articolul 22 alineatul (1)].

Diferența dintre punctele (ii) și (iii) este ilustrată cel mai bine de următoarele două exemple în care o persoană solicită online un împrumut:

* o persoană decide dacă aprobă împrumutul pe baza unui profil realizat prin mijloace exclusiv automatizate (ii);
* un algoritm decide dacă se aprobă împrumutul, iar decizia este transmisă în mod automat persoanei în cauză, fără o evaluare prealabilă și pertinentă de către o ființă umană (iii).

Operatorii pot crea profiluri și pot recurge la un proces decizional automatizat atâta timp cât pot respecta toate principiile și au un temei juridic pentru prelucrare. Se aplică garanții și restricții suplimentare în cazul procesului decizional exclusiv automatizat, inclusiv crearea de profiluri, definit la articolul 22 alineatul (1).

Capitolul III din prezentele orientări explică dispozițiile RGPD pentru *toate* activitățile de creare de profiluri și procesele decizionale individuale automatizate. Sunt incluse procesele decizionale care *nu* sunt exclusiv automatizate.

Capitolul IV din prezentele orientări explică dispozițiile specifice care se aplică *doar* procesului decizional individual exclusiv automatizat, inclusiv crearea de profiluri[[3]](#footnote-4). Acest tip de prelucrare face obiectul unei interdicții generale, cu scopul de a se ține seama de riscurile potențiale pentru drepturile și libertățile persoanelor.

# Dispoziții generale privind crearea de profiluri și procesul decizional automatizat

Această prezentare generală a dispozițiilor se aplică tuturor activităților de creare de profiluri și proceselor decizionale automatizate. Dacă prelucrarea se încadrează în definiția prevăzută la articolul 22 alineatul (1), se aplică dispozițiile specifice suplimentare prezentate în capitolul IV.

## Principiile protecției datelor

Principiile sunt relevante pentru toate activitățile de creare de profiluri și procesele decizionale automatizate care implică date cu caracter personal[[4]](#footnote-5). Pentru a contribui la asigurarea conformității, operatorii trebuie să țină seama de următoarele aspecte-cheie:

### Articolul 5 alineatul (1) litera (a) - Legal, echitabil și transparent

Transparența prelucrării[[5]](#footnote-6) constituie o cerință fundamentală a RGPD.

Procesul creării de profiluri este adesea invizibil pentru persoana vizată. Acesta funcționează prin crearea de date derivate sau obținute prin inferență despre persoane - date cu caracter personal „noi” care nu au fost furnizate în mod direct chiar de către persoanele vizate. Persoanele au niveluri diferite de înțelegere și pentru unele poate fi dificil să înțeleagă tehnicile complexe utilizate în crearea de profiluri și în procesele decizionale automatizate.

În temeiul articolului 12 alineatul (1), operatorul trebuie să prezinte persoanelor vizate informații concise, transparente, inteligibile și ușor accesibile despre prelucrarea datelor lor cu caracter personal[[6]](#footnote-7).

În cazul datelor colectate în mod direct de la persoana vizată, aceste informații trebuie furnizate la momentul colectării (articolul 13); în cazul datelor obținute în mod indirect, informațiile trebuie furnizate în termenele prevăzute la articolul 14 alineatul (3).

**Exemplu**

Unii asigurători oferă rate și servicii de asigurare pe baza conduitei de condus a unei persoane. Printre elementele luate în considerare în aceste cazuri s-ar putea număra distanța parcursă, timpul petrecut în trafic și traseul efectuat, precum și previziuni pe baza altor date colectate de senzorii instalați într-un vehicul (inteligent). Datele colectate sunt utilizate pentru crearea de profiluri în vederea identificării conduitei neadecvate de condus (cum ar fi accelerarea rapidă, frânarea bruscă și excesul de viteză). Aceste informații pot fi corelate cu alte surse (de exemplu, prognoza meteo, date despre trafic, tipul de drum) pentru a înțelege mai bine conduita conducătorului auto.

Operatorul trebuie să se asigure că are un temei juridic pentru acest tip de prelucrare. De asemenea, operatorul trebuie să furnizeze persoanei vizate informații despre datele colectate și, dacă este cazul, despre existența procesului decizional automatizat prevăzut la articolul 22 alineatele (1) și (4), despre logica utilizată, precum și despre importanța și consecințele preconizate ale unei astfel de prelucrări.

Cerințele specifice privind informațiile și accesul la datele cu caracter personal sunt analizate în capitolele III (secțiunea D) și IV (secțiunea E).

Prelucrarea trebuie să fie, de asemenea, echitabilă și transparentă.

Crearea de profiluri poate fi inechitabilă și poate să genereze discriminări, de exemplu, prin refuzarea accesului persoanelor la oportunități de angajare, creditare sau asigurare ori prin direcționarea către acestea a unor produse financiare excesiv de riscante sau de costisitoare. Exemplul următor, care nu ar îndeplini cerințele prevăzute la articolul 5 alineatul (1) litera (a), ilustrează modul în care crearea inechitabilă de profiluri poate conduce la situația în care unor consumatori li se propun oferte mai puțin atractive decât altora.

**Exemplu**

Un broker de date vindesocietăților financiare profiluri ale consumatorilor, fără permisiunea acestora sau fără ca aceștia să aibă cunoștință despre datele subiacente. Profilurile îi încadrează pe consumatori în categorii [cu denumiri cum ar fi „Din mediul rural și care se descurcă cu greu” (*Rural and Barely Making It*), „Persoane aparținând minorităților etnice care trăiesc în orașe de categoria a doua și care se confruntă cu dificultăți” (*Ethnic Second-City Strugglers*), „Început greu: părinte unic tânăr susținător al familiei monoparentale” *(Tough Start: Young Single Parents*)] sau le acordă un „punctaj”, axându-se pe vulnerabilitatea financiară a consumatorilor. Societățile financiare oferă acestor consumatori credite până la plata salariului și alte servicii financiare „netradiționale” (credite cu costuri ridicate și alte produse riscante financiar).[[7]](#footnote-8)

### Articolul 5 alineatul (1) litera (b) - Prelucrarea ulterioară și limitări legate de scop

Crearea de profiluri poate presupune utilizarea unor date cu caracter personal care au fost colectate inițial în alt scop.

**Exemplu**

Unele aplicații mobile furnizează servicii de localizare care îi permit utilizatorului să găsească în apropiere restaurante care oferă reduceri. Însă datele colectate sunt utilizate și pentru a constitui un profil al persoanei vizate în scopuri de marketing - pentru a identifica preferințele sale culinare sau stilul său de viață în general. Persoana vizată se așteaptă ca datele sale să fie utilizate pentru a găsi restaurante, nu pentru a primi reclame pentru livrarea de pizza doar pentru că aplicația a identificat că ajunge târziu acasă. Este posibil ca această utilizare ulterioară a datelor de localizare să nu fie compatibilă cu scopurile în care acestea au fost colectate la început și, astfel, este posibil să fie necesar consimțământul persoanei în cauză.[[8]](#footnote-9)

Stabilirea faptului că această prelucrare suplimentară este compatibilă sau nu cu scopurile inițiale în care au fost colectate datele va depinde de o serie de factori[[9]](#footnote-10), inclusiv de informațiile pe care operatorul le-a furnizat inițial persoanei vizate. Acești factori sunt reflectați în RGPD[[10]](#footnote-11) și sunt prezentați pe scurt în continuare:

* relația dintre scopurile în care datele au fost colectate și scopurile prelucrării ulterioare;
* contextul în care au fost colectate datele și așteptările rezonabile ale persoanelor vizate în ceea ce privește utilizarea ulterioară a acestora;
* natura datelor;
* impactul prelucrării ulterioare asupra persoanelor vizate și
* garanțiile aplicate de către operator pentru a asigura prelucrarea echitabilă și pentru a preveni orice impact nejustificat asupra persoanelor vizate.

### Articolul 5 alineatul (1) litera (c) - Reducerea la minimum a datelor

Oportunitățile de afaceri generate de crearea de profiluri, costurile de stocare mai mici și capacitatea de a prelucra volume mari de informații pot încuraja organizațiile să colecteze mai multe date cu caracter personal decât au de fapt nevoie, în eventualitatea în care respectivele date s-ar dovedi utile în viitor. Operatorii trebuie să se asigure că respectă principiul reducerii la minimum a datelor, precum și cerințele principiilor privind limitările legate de scop și de stocare.

Operatorii trebuie să poată explica și justifica în mod clar necesitatea de a colecta și de a deține date cu caracter personal sau de a avea în vedere utilizarea de date agregate, anonimizate sau (atunci când acest lucru asigură o protecție suficientă) pseudonimizate pentru crearea de profiluri.

### Articolul 5 alineatul (1) litera (d) - Exactitatea

Operatorii trebuie să aibă în vedere exactitatea în toate etapele creării de profiluri, în mod expres atunci când:

* colectează date;
* analizează date;
* constituie un profil pentru o persoană sau
* aplică un profil pentru a lua o decizie care afectează persoana în cauză.

Dacă datele utilizate în cadrul unui proces decizional automatizat sau al unui proces de creare a unui profil sunt inexacte, orice decizie sau profil care va rezulta în urma acestuia va fi eronat. Este posibil ca deciziile să fie luate pe baza unor date învechite sau a interpretării incorecte a datelor externe. Inexactitățile pot conduce la formularea unor previziuni sau declarații necorespunzătoare, de exemplu, cu privire la riscul în materie de sănătate, credit sau asigurare pe care îl prezintă o persoană.

Chiar dacă datele brute sunt înregistrate cu exactitate, este posibil ca setul de date să nu fie pe deplin reprezentativ sau ca analiza să fie afectată de distorsiuni ascunse.

Operatorii trebuie să introducă măsuri solide pentru a verifica și a asigura în mod permanent faptul că datele reutilizate sau obținute în mod indirect sunt exacte și de actualitate. Aceasta consolidează importanța furnizării unor informații clare despre datele cu caracter personal care sunt prelucrate, astfel încât persoana vizată să poată corecta orice inexactități și să amelioreze calitatea datelor.

### Articolul 5 alineatul (1) litera (e) - Limitări legate de stocare

Algoritmii de învățare automatizată sunt proiectați să prelucreze volume mari de informații și să realizeze corelații care permit organizațiilor să constituie profiluri foarte cuprinzătoare și intime ale persoanelor. Chiar dacă pot exista avantaje în ceea ce privește reținerea datelor în cazul creării de profiluri, întrucât vor exista mai multe date din care algoritmul învață, operatorii trebuie să respecte principiul reducerii la minimum a datelor atunci când colectează date cu caracter personal și să se asigure că rețin respectivele date cu caracter personal doar atât cât este necesar pentru scopurile în care acestea sunt prelucrate și proporțional cu scopurile în cauză.

Politica operatorului în materie de reținere a datelor trebuie să ia în considerare drepturile și libertățile persoanelor în concordanță cu cerințele articolului 5 alineatul (1) litera (e).

Operatorul trebui să se asigure, de asemenea, că datele rămân de actualitate pe perioada reținerii pentru a reduce riscul de inexactitate.[[11]](#footnote-12)

## Temeiuri juridice ale prelucrării

Procesul decizional automatizat definit la articolul 22 alineatul (1) este permis doar dacă se aplică una dintre excepțiile descrise în capitolul IV (secțiunile C și D). Următoarele temeiuri juridice ale prelucrării sunt relevante în cazul tuturor celorlalte procese decizionale individuale automatizate și activități de creare de profiluri.

### Articolul 6 alineatul (1) litera (a) – Consimțământul

Consimțământul ca temei al prelucrării este abordat, la nivel general, în Orientările GL29 privind consimțământul[[12]](#footnote-13). Consimțământul explicit constituie una dintre excepțiile de la interdicția privind procesul decizional automatizat și crearea de profiluri, definită la articolul 22 alineatul (1).

Crearea de profiluri poate fi opacă. Deseori, aceasta se bazează pe date care sunt derivate sau obținute prin inferență din alte date, mai degrabă decât pe date furnizate direct de persoana vizată.

Operatorii care intenționează să recurgă la consimțământ ca temei pentru crearea de profiluri vor trebui să arate că persoanele vizate înțeleg exact ceea ce consimt și să rețină că acordarea consimțământului nu constituie întotdeauna un temei adecvat pentru prelucrare.[[13]](#footnote-14) În toate cazurile, persoanele vizate trebuie să aibă suficiente informații relevante despre utilizarea și consecințele preconizate ale prelucrării pentru a se asigura faptul că orice consimțământ dat reprezintă o alegere în cunoștință de cauză.

### Articolul 6 alineatul (1) litera (b) - Necesară pentru executarea unui contract

Este posibil ca operatorii să dorească să recurgă la procese de creare de profiluri și la procese decizionale automatizate deoarece acestea:

* ar putea permite o mai mare consecvență sau echitate în cadrul procesului decizional (de exemplu, prin reducerea posibilității de eroare umană, de discriminare și de abuz de putere);
* reduc riscul clienților de a fi în incapacitate de plată a bunurilor sau serviciilor (de exemplu, utilizând sistemul de referințe pentru credite) sau
* le permit să emită decizii într-un termen mai scurt și să îmbunătățească eficiența.

Independent de cele menționate mai sus, doar respectivele considerații nu sunt suficiente pentru a arăta că acest tip de prelucrare este *necesar* în temeiul articolului 6 alineatul (1) litera (b) pentru executarea unui contract. Astfel cum se descrie în Avizul GL29 privind interesul legitim[[14]](#footnote-15), necesitatea trebuie să fie interpretată în mod restrâns.

Exemplul de mai jos prezintă o situație în care crearea unui profil *nu* ar îndeplini condițiile articolului 6 alineatul (1) litera (b) ca temei al prelucrării.

**Exemplu**

Un utilizator cumpără articole de la un comerciant cu amănuntul online. Pentru a executa contractul, comerciantul cu amănuntul trebuie să prelucreze informațiile de pe cardul de credit al utilizatorului pentru efectuarea plății și adresa utilizatorului pentru livrarea bunurilor. Executarea contractului nu depinde de constituirea unui profil al gusturilor și al alegerilor de stil de viață ale utilizatorului pe baza vizitelor sale pe site-ul web. Chiar dacă crearea de profiluri este menționată în mod expres în secțiunea din contract scrisă cu caractere mici, doar acest fapt nu atrage după sine „necesitatea” creării de profiluri pentru executarea contractului.

### Articolul 6 alineatul (1) litera (c) - Necesară în vederea îndeplinirii unei obligații legale

Este posibil ca, în unele cazuri, să existe obligația legală[[15]](#footnote-16) de a crea profiluri - de exemplu, în legătură cu prevenirea fraudelor sau spălarea banilor. Avizul GL29 privind interesele legitime[[16]](#footnote-17) prezintă informații utile despre acest temei al prelucrării, inclusiv garanțiile care trebuie aplicate.

### Articolul 6 alineatul (1) litera (d) - Necesară pentru a proteja interesele vitale

Această dispoziție se referă la situații în care prelucrarea este necesară în scopul protejării unui interes esențial pentru viața persoanei vizate sau pentru viața unei alte persoane fizice.

Anumite tipuri de prelucrare pot servi unor motive de interes public importante, precum și intereselor vitale ale persoanei vizate. Printre astfel de exemple se pot număra crearea de profiluri necesare pentru dezvoltarea de modele care să prevadă răspândirea unor boli care pun în pericol viața sau în situații de urgență în scop umanitar. Totuși, în aceste cazuri și în principiu, operatorul se poate baza doar pe motivele de interes vital, dacă nu există un alt temei juridic pentru prelucrare.[[17]](#footnote-18) Dacă prelucrarea implică date cu caracter personal dintr-o categorie specială, operatorul trebuie, de asemenea, să se asigure că aceasta îndeplinește cerințele articolului 9 alineatul (2) litera (c).

### Articolul 6 alineatul (1) litera (e) – Necesară pentru îndeplinirea unei sarcini care servește unui interes public sau care rezultă din exercitarea autorității publice

Articolul 6 alineatul (1) litera (e) ar putea constitui un temei adecvat pentru crearea de profiluri în sectorul public în anumite împrejurări. Sarcina sau funcția trebuie să aibă un temei clar în legislație.

### Articolul 6 alineatul (1) litera (f) – Necesară în scopul intereselor legitime[[18]](#footnote-19) urmărite de operator sau de o parte terță

Crearea de profiluri este permisă dacă este necesară în scopul intereselor legitime[[19]](#footnote-20) urmărite de operator sau de o parte terță. Cu toate acestea, articolul 6 alineatul (1) litera (f) nu se aplică automat doar pentru că operatorul sau o parte terță are un interes legitim. Operatorul trebuie să efectueze un exercițiu comparativ pentru a evalua dacă interesele sau drepturile și libertățile fundamentale ale persoanei vizate prevalează asupra intereselor sale.

Următoarele elemente sunt în mod special relevante:

* nivelul de detaliu al profilului (o persoană vizată pentru care s-a creat un profil care se încadrează într-o categorie generală, cum ar fi „persoane interesate de literatura engleză”, sau care este segmentată și direcționată la un nivel detaliat);
* exhaustivitatea profilului (dacă profilul descrie doar un mic aspect legat de persoana vizată sau conturează o imagine mai cuprinzătoare);
* impactul creării de profiluri (efectele asupra persoanelor vizate) și
* garanțiile menite să asigure echitatea, nediscriminarea și exactitatea în crearea de profiluri.

Cu toate că avizul GL29 referitor la interesele legitime[[20]](#footnote-21) se întemeiază pe articolul 7 din Directiva 95/46/CE privind protecția datelor (denumită în continuare „directiva”), acesta conține exemple care sunt încă utile și relevante pentru operatorii care creează profiluri. Acesta sugerează și faptul că ar fi dificil pentru operatori să justifice utilizarea intereselor legitime ca temei juridic pentru practici intruzive de creare de profiluri și de urmărire în scopuri de marketing sau publicitate, de exemplu, cele care implică urmărirea persoanelor pe mai multe site-uri web și la nivel de locații, dispozitive, servicii sau brokeraj de date.

Operatorul trebuie să aibă în vedere, de asemenea, utilizarea viitoare sau combinarea profilurilor atunci când evaluează validitatea prelucrării în temeiul articolului 6 alineatul (1) litera (f).

## Articolul 9 – Categorii speciale de date

Operatorii pot prelucra date cu caracter personal din categorii speciale doar dacă pot îndeplini una dintre condițiile prevăzute la articolul 9 alineatul (2), precum și o condiție prevăzută la articolul 6. Aici sunt incluse datele din categorii speciale derivate sau obținute prin inferență din crearea de profiluri.

Crearea de profiluri poate genera date încadrate în categorii speciale prin inferența unor date care, în sine, nu constituie categorii speciale, dar care devin astfel de date atunci când sunt combinate cu alte date. De exemplu, este posibil să se deducă starea de sănătate a unei persoane din evidențele privind produsele alimentare pe care aceasta le cumpără, combinate cu date referitoare la calitatea și conținutul energetic al produselor alimentare.

Este posibil să se identifice corelații care să furnizeze indicii despre starea de sănătate, convingerile politice, convingerile religioase sau orientarea sexuală a persoanelor, astfel cum demonstrează următorul exemplu:

**Exemplu**

În cadrul unui studiu[[21]](#footnote-22), aprecierile de pe Facebook au fost combinate cu informații colectate în urma unui sondaj restrâns și s-a constatat că cercetătorii au prevăzut cu precizie orientarea sexuală a unui utilizator masculin, în 88 % din cazuri, originea etnică a unui utilizator în 95 % din cazuri și dacă un utilizator este creștin sau musulman în 82 % din cazuri.

Dacă, în urma creării unui profil, se obțin prin inferență preferințe și caracteristici sensibile, operatorul trebuie să se asigure că:

* prelucrarea nu este incompatibilă cu scopul inițial;
* a identificat un temei juridic pentru prelucrarea datelor încadrate în categorii speciale și
* informează persoana vizată despre prelucrare.

Procesul decizional automatizat, astfel cum este definit la articolul 22 alineatul (1), care se bazează pe categorii speciale de date, este prezentat în capitolul IV (secțiunea D).

## Drepturile persoanei vizate[[22]](#footnote-23)

RGPD introduce drepturi consolidate pentru persoanele vizate și creează noi obligații pentru operatori.

În contextul creării de profiluri, aceste drepturi oferă suficiente motive pentru o posibilă acționare în judecată a operatorului care creează profilul și a operatorului care ia o decizie automatizată în legătură cu o persoană vizată (cu sau fără intervenție umană), dacă aceste entități nu sunt aceleași.

**Exemplu**

Un broker de date creează profiluri pe baza datelor cu caracter personal. În concordanță cu obligațiile care îi revin în temeiul articolelor 13 și 14, brokerul de date trebuie să informeze persoana în cauză despre prelucrare, inclusiv dacă intenționează să transmită profilul oricărei alte organizații. Brokerul de date trebuie, de asemenea, să prezinte separat informații detaliate despre dreptul la opoziție prevăzut la articolul 21 alineatul (1).

Brokerul de date transmite profilul unei alte întreprinderi. Această întreprindere utilizează profilul pentru a trimite persoanei în cauză mesaje în scopul marketingului direct.

Întreprinderea trebuie să informeze persoana în cauză [articolul 14 alineatul (1) litera (c)] în legătură cu scopurile utilizării acestui profil și cu sursele din care a obținut informațiile [articolul 14 alineatul (2) litera (f)]. De asemenea, întreprinderea trebuie să informeze persoana vizată despre dreptul său de a se opune prelucrării, inclusiv creării de profiluri, în scopul marketingului direct [articolul 21 alineatul (2)].

Brokerul de date și întreprinderea trebuie să acorde persoanei vizate dreptul de a accesa informațiile utilizate (articolul 15) în vederea corectării oricăror informații eronate (articolul 16) și, în anumite împrejurări, de a șterge profilul sau datele cu caracter personal utilizate pentru crearea acestuia (articolul 17). De asemenea, persoana vizată trebuie să primească informații despre profilul său, de exemplu, despre încadrarea sa în „segmente” sau „categorii”[[23]](#footnote-24).

În cazul în care întreprinderea utilizează profilul în cadrul unui proces decizional exclusiv automatizat, având efecte juridice care privesc persoana vizată sau o afectează în mod similar într-o măsură semnificativă, întreprinderea este operatorul care intră sub incidența dispozițiilor prevăzute la articolul 22. (Aceasta nu îl exclude pe brokerul de date din sfera de aplicare a articolului 22, dacă prelucrarea se încadrează în pragul relevant.)

### Articolele 13 și 14 - Dreptul de a fi informat

Dat fiind principiul fundamental al transparenței care stă la baza RGPD, operatorii trebuie să se asigure că explică clar și simplu persoanelor modul în care funcționează crearea de profiluri și procesul decizional automatizat.

În special, în cazul în care prelucrarea implică un proces decizional bazat pe crearea de profiluri (indiferent dacă acesta intră sub incidența articolului 22), atunci faptul că prelucrarea se efectuează atât în scopul (a) creării de profiluri, cât și în scopul (b) luării unei decizii pe baza profilului generat trebuie adus în mod clar la cunoștința persoanei vizate.[[24]](#footnote-25)

Considerentul 60 prevede că furnizarea de informații despre crearea de profiluri face parte din obligațiile operatorului privind transparența în temeiul articolului 5 alineatul (1) litera (a). Persoana vizată are dreptul de *a fi informată* de către operator în legătură cu și, în anumite împrejurări, dreptul de *a se opune* „creării de profiluri”, *indiferent* dacă este vorba sau nu despre un proces decizional individual exclusiv automatizat pe baza creării unui profil.

Îndrumări suplimentare cu caracter general în materie de transparență sunt disponibile în Orientările GL29 privind transparența în temeiul RGPD[[25]](#footnote-26).

### Articolul 15 – Dreptul de acces

Articolul 15 acordă persoanei vizate dreptul de a obține detalii despre orice date cu caracter personal utilizate pentru crearea de profiluri, inclusiv despre categoriile de date utilizate pentru a constitui un profil.

În plus față de informațiile generale despre prelucrare, în temeiul articolului 15 alineatul (3), operatorul are obligația de a pune la dispoziție datele utilizate ca date de intrare pentru crearea profilului, precum și de a asigura accesul la informațiile despre profil și la detaliile despre segmentele în care a fost încadrată persoana vizată.

Aceasta diferă de dreptul la portabilitatea datelor prevăzut la articolul 20, în cazul căruia operatorul trebuie să comunice doar datele furnizate de persoana vizată sau observate de către operator, nu și profilul în sine.[[26]](#footnote-27)

Considerentul 63 asigură o anumită protecție pentru operatorii care sunt preocupați de divulgarea secretelor comerciale sau de drepturile de proprietate intelectuală, ceea ce poate fi deosebit de relevant în legătură cu crearea de profiluri. Acesta prevede că dreptul de acces „nu ar trebui să aducă atingere drepturilor sau libertăților altora, inclusiv secretului comercial sau proprietății intelectuale și, în special, drepturilor de autor care asigură protecția programelor software”. Cu toate acestea, operatorii nu pot recurge la protecția secretelor lor comerciale ca scuză pentru a refuza accesul sau pentru a nu furniza informații persoanei vizate.

Considerentul 63 prevede, de asemenea, că „dacă acest lucru este posibil, operatorul de date ar trebui să poată furniza acces de la distanță la un sistem sigur, care să ofere persoanei vizate acces direct la datele sale cu caracter personal.”

### Articolul 16 - Dreptul la rectificare, articolul 17 - dreptul la ștergerea datelor și articolul 18 - dreptul la restricționarea prelucrării

Crearea de profiluri poate implica un element de predicție, ceea ce sporește riscul de inexactitate. Datele de intrare pot fi inexacte sau irelevante, ori scoase din context. Este posibil ca algoritmul utilizat la identificarea corelațiilor să conțină erori.

Dreptul la rectificare prevăzut la articolul 16 ar putea fi aplicat în cazul în care, de exemplu, o persoană este încadrată într-o categorie care furnizează indicii cu privire la capacitatea sa de a îndeplini o sarcină, iar profilul respectiv este bazat pe informații incorecte. Este posibil ca persoanele să dorească să conteste exactitatea datelor utilizate și orice clasificare sau încadrare a acestora în categorii.

Drepturile la rectificare și ștergere[[27]](#footnote-28) se aplică atât „datelor de intrare cu caracter personal” (datele cu caracter personal utilizate pentru crearea profilului), cât și „datelor de ieșire” (profilul în sine sau „punctajul” atribuit persoanei în cauză).

Articolul 16 prevede, de asemenea, dreptul persoanei vizate de a completa datele cu caracter personal cu informații suplimentare.

**Exemplu**

Sistemul informatic al unui cabinet medical local de chirurgie încadrează o persoană într-un grup care prezintă cea mai mare probabilitate de a dezvolta boli cardiace. Acest „profil” nu este în mod necesar inexact, chiar dacă persoana în cauză nu are niciodată o afecțiune cardiacă.

Profilul enunță doar faptul că aceasta prezintă *cea mai mare probabilitate* de a dezvolta astfel de boli. Din punct de vedere statistic, acest lucru poate fi faptic corect.

Totuși, persoana vizată are dreptul, ținând cont de scopul prelucrării, de a furniza o declarație suplimentară. În scenariul de mai sus, aceasta ar putea fi bazată, de exemplu, pe un sistem informatic medical (și model statistic) mai avansat de factorizare a datelor suplimentare și de realizare a unor examinări mai detaliate decât cel din cadrul cabinetului medical local de chirurgie cu capacități mai limitate.

Dreptul de a restricționa prelucrarea (articolul 18) se va aplica în orice etapă a procesului de creare a unui profil.

### Articolul 21 – Dreptul la opoziție

Operatorul trebuie să aducă la cunoștința persoanei vizate *în mod explicit* detalii despre dreptul la opoziție în temeiul articolului 21 alineatele (1) și (2) și să prezinte acest drept în mod clar și separat de alte informații [articolul 21 alineatul (4)].

În temeiul articolului 21 alineatul (1), persoana vizată se poate opune prelucrării (inclusiv creării de profiluri) din motive legate de situația particulară în care se află. Operatorilor li se impune în mod expres obligația de a prevedea acest drept în toate cazurile în care prelucrarea se întemeiază pe articolul 6 alineatul (1) litera (e) sau (f).

După ce persoana vizată își exercită acest drept, operatorul trebuie să întrerupă[[28]](#footnote-29) (sau să evite să lanseze) procesul de creare a unui profil, cu excepția cazului în care poate demonstra că are motive legitime și imperioase care prevalează asupra intereselor, drepturilor și libertăților persoanei vizate. De asemenea, este posibil ca operatorul să trebuiască să șteargă datele cu caracter personal relevante[[29]](#footnote-30).

RGPD nu furnizează nicio explicație cu privire la ceea ce ar fi considerate a fi motive legitime și imperioase[[30]](#footnote-31). Este posibil, de exemplu, ca procesul de creare de profiluri să fie benefic pentru societate în ansamblu (sau pentru comunitatea mai largă), nu doar pentru interesele comerciale ale operatorului, cum ar fi crearea de profiluri în scopul formulării de previziuni privind răspândirea bolilor contagioase.

Operatorul ar trebui:

* să aibă în vedere importanța creării de profiluri pentru obiectivul său specific;
* să aibă în vedere impactul creării de profiluri asupra intereselor, drepturilor și libertăților persoanei vizate - acesta trebuie să fie limitat la minimul necesar pentru îndeplinirea obiectivului și
* să efectueze un exercițiu comparativ.

Trebuie să se efectueze un exercițiu comparativ între interesele concurente ale operatorului și temeiul pentru formularea de obiecțiuni de către persoana vizată (care poate fi din motive personale, sociale sau profesionale). Spre deosebire de Directiva 95/46/CE, sarcina probei pentru demonstrarea motivelor legitime și imperioase revine operatorului, mai degrabă decât persoanei vizate.

Reiese clar din formularea articolului 21 că testul comparativ este diferit de cel identificat la articolul 6 alineatul (1) litera (f). Cu alte cuvinte, nu este suficient ca un operator doar să demonstreze că analiza sa anterioară privind interesul legitim a fost corectă. Acest test comparativ impune ca interesul legitim să fie *imperios*, implicând un prag mai ridicat pentru a prevala asupra obiecțiunilor.

**Articolul 21 alineatul (2)** acordă un drept *necondiționat* persoanei vizate de a se opune prelucrării datelor sale cu caracter personal în scopul marketingului direct, inclusiv creării de profiluri, în măsura în care aceasta este legată de un astfel de marketing direct[[31]](#footnote-32). Acesta lucru înseamnă că nu este necesar să se compare interesele; operatorul trebuie să respecte dorințele persoanei, fără să pună la îndoială motivele opoziției acesteia. Considerentul 70 furnizează un context suplimentar pentru dreptul la opoziție și prevede că acesta poate fi exercitat în orice moment și în mod gratuit.

# Dispoziții specifice privind procesul decizional exclusiv automatizat, astfel cum este definit la articolul 22

Articolul 22 alineatul (1) prevede:

|  |
| --- |
| Persoana vizată are dreptul de a nu face obiectul unei decizii *bazate exclusiv* pe prelucrarea automată, inclusiv crearea de profiluri, care produce *efecte juridice* care privesc persoana vizată sau *o afectează în mod similar într-o măsură semnificativă*. |

Termenul „dreptul” din dispoziție nu înseamnă că articolul 22 alineatul (1) se aplică doar atunci când este invocat în mod activ de persoana vizată. Articolul 22 alineatul (1) stabilește o interdicție generală privind procesul decizional bazat exclusiv pe prelucrarea automată. Această interdicție se aplică indiferent dacă persoana vizată întreprinde sau nu o acțiune cu privire la prelucrarea datelor sale cu caracter personal.

Pe scurt, articolul 22 prevede următoarele:

(i) ca regulă, există o interdicție generală privind procesul decizional individual complet automatizat, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă;

(ii) există excepții de la regulă;

(iii) în cazul în care se aplică una dintre aceste excepții, trebuie să existe măsuri pentru a garanta drepturile, libertățile și interesele legitime ale persoanei vizate[[32]](#footnote-33).

Această interpretare consolidează ideea conform căreia persoana vizată are control asupra datelor sale cu caracter personal, ceea ce este în concordanță cu principiile fundamentale ale RGPD. Interpretarea articolului 22 ca fiind o interdicție, mai degrabă decât un drept care să fie invocat, înseamnă că persoanele sunt automat protejate împotriva posibilelor efecte pe care le poate avea acest tip de prelucrare. Formularea articolului sugerează faptul că aceasta este intenția și este susținută de considerentul 71 care prevede:

Cu toate acestea, luarea de decizii pe baza unei astfel de prelucrări, inclusiv crearea de profiluri, **ar trebui permisă** în cazul în care este autorizată în mod expres în dreptul Uniunii sau în dreptul intern […] sau în cazul în care este necesară pentru încheierea sau executarea unui contract […] sau în cazul în care persoana vizată și-a dat în mod explicit consimțământul.

Aceasta implică faptul că prelucrarea prevăzută la articolul 22 alineatul (1) nu este permisă în general.[[33]](#footnote-34)

Cu toate acestea, interdicția de la articolul 22 alineatul (1) se aplică *doar* în circumstanțe specifice, atunci când o decizie bazată exclusiv pe prelucrarea automată, inclusiv crearea de profiluri, are un efect juridic care privește persoana vizată sau o afectează în mod similar într-o măsură semnificativă, astfel se explică în detaliu în orientări. Chiar și în aceste cazuri, există excepții definite care permit efectuarea unei astfel de prelucrări.

Printre măsurile de protecție necesare, care sunt analizate în detaliu mai jos, se numără dreptul de a fi informat (prevăzut la articolele 13 și 14 - în mod expres, informații pertinente privind logica utilizată și privind importanța și consecințele preconizate ale unei astfel de prelucrări pentru persoana vizată) și garanții, cum ar fi dreptul de a obține intervenția umană și dreptul de a contesta decizia [prevăzut la articolul 22 alineatul (3)].

În cazul oricărei prelucrări care ar putea avea ca rezultat un risc ridicat pentru persoanele vizate, operatorul are obligația de a efectua o [evaluare a impactului asupra protecției datelor („EIPD”).[[34]](#footnote-35)](#_Data_protection_impact) Pe lângă faptul că abordează orice alte riscuri aferente prelucrării, o EIPD poate fi deosebit de utilă pentru operatorii care nu sunt siguri dacă activitățile lor propuse vor intra sub incidența definiției de la articolul 22 alineatul (1) și, dacă o excepție identificată permite efectuarea acestora, ce măsuri de protecție trebuie să fie aplicate.

## „Decizia bazată exclusiv pe prelucrarea automată”

Articolul 22 alineatul (1) se referă la decizii „bazate exclusiv” pe prelucrarea automată. Aceasta înseamnă că nu există nicio implicare umană în procesul decizional.

**Exemplu**

Un proces automat are ca rezultat ceea ce este, de fapt, o recomandare cu privire la o persoană vizată. Dacă o ființă umană examinează și ține cont de alți factori în luarea deciziei finale, decizia respectivă nu ar fi „bazată exclusiv” pe prelucrarea automată.

Operatorul nu poate evita dispozițiile articolului 22 prin contrafacerea implicării umane. De exemplu, dacă cineva aplică în mod regulat unor persoane profiluri generate în mod automat fără nicio influență efectivă asupra rezultatului, aceasta ar fi în continuare o decizie bazată exclusiv pe prelucrarea automată.

Pentru a exista cu adevărat o implicare umană, operatorul trebuie să se asigure că orice control al deciziei este pertinent, mai degrabă decât un simplu gest simbolic. Controlul trebuie să fie efectuat de o persoană care are autoritatea și competența de a modifica decizia. În cadrul analizei, aceasta trebuie să țină seama de toate datele relevante.

În cadrul EIPD, operatorul trebuie să identifice și să înregistreze gradul de implicare umană în procesul decizional și etapa în care are loc aceasta.

## Efecte „juridice” sau „care afectează în mod similar într-o măsură semnificativă”

RGPD recunoaște faptul că procesul decizional automatizat, inclusiv crearea de profiluri, poate avea consecințe importante pentru persoane. RGPD nu definește termenii „juridic” sau „care afectează în mod similar într-o măsură semnificativă”, însă din formulare reiese în mod clar că numai efectele cu un impact semnificativ vor intra sub incidența articolului 22.

**„Decizie care produce efecte juridice”**

Un efect juridic presupune ca decizia, care se bazează pe prelucrarea exclusiv automatizată, să afecteze drepturile legale ale unei persoane, cum ar fi libertatea de asociere cu alte persoane, de a vota în cadrul unor alegeri sau de a introduce o acțiune în instanță. De asemenea, un efect juridic poate fi ceva care afectează statutul juridic al unei persoane sau drepturile acesteia în cadrul unui contract. Printre exemplele de acest tip de efect se numără deciziile automatizate despre o persoană care au drept rezultat:

* rezilierea unui contract;
* acordarea sau refuzarea dreptului la anumite prestații sociale acordate prin lege, cum ar fi alocații pentru copii sau prestații pentru locuințe;
* refuzul intrării pe teritoriul unei țări sau refuzul cetățeniei.

**„Afectează în mod similar într-o măsură semnificativă persoana vizată”**

Chiar dacă un proces decizional nu are un efect asupra drepturilor juridice ale persoanelor, acesta ar putea totuși să intre sub incidența articolului 22 dacă produce un efect care este echivalent sau care afectează în mod similar într-o măsură semnificativă persoana vizată.

Cu alte cuvinte, chiar și în cazul în care nu există nicio modificare în ceea ce privește drepturile sau obligațiile sale juridice, persoana vizată ar putea totuși să fie afectată într-o măsură suficientă pentru a fi necesare protecțiile prevăzute de această dispoziție. RGPD introduce sintagma „în mod similar” (care nu există la articolul 15 din Directiva 95/46/CE) în sintagma „afectează într-o măsură semnificativă”. Prin urmare, pragul de *semnificație* trebuie să fie similar cu cel al unei decizii care produce un efect juridic.

Considerentul 71 prevede următoarele exemple tipice: „refuzul automat al unei cereri de credit online” sau „practicile de recrutare pe cale electronică, fără intervenție umană”.

Pentru ca prelucrarea datelor să afecteze în mod semnificativ pe cineva, efectele prelucrării trebuie să fie suficient de puternice sau de importante pentru a merita atenție. Cu alte cuvinte, decizia trebuie să aibă potențialul:

* de a afecta într-o măsură semnificativă împrejurările, comportamentul sau alegerile persoanelor în cauză;
* de a avea un impact prelungit sau permanent asupra persoanei vizate sau
* la limita extremă, de a determina excluderea sau discriminarea persoanelor.

Este dificil să se stabilească exact ce ar fi considerat suficient de *semnificativ* pentru a atinge pragul, deși următoarele decizii ar putea intra în această categorie:

* + decizii care afectează situația financiară a unei persoane, cum ar fi eligibilitatea acesteia pentru a contracta un credit;
  + decizii care afectează accesul unei persoane la serviciile de sănătate;
  + decizii care refuză unei persoane o oportunitate de angajare sau care o dezavantajează grav;
  + decizii care afectează accesul unei persoane la educație, de exemplu, în cazul admiterii la universitate.

Astfel ajungem și la chestiunea publicității online, care apelează din ce în ce mai mult la instrumente automate și implică un proces decizional individual exclusiv automatizat. Pe lângă respectarea dispozițiilor generale ale RGPD, care sunt abordate în capitolul III, pot fi relevante, de asemenea, dispozițiile Regulamentului privind viața privată și comunicațiile electronice. În plus, copiii au nevoie de o protecție sporită, astfel cum se va arăta mai jos, în capitolul V.

În multe cazuri tipice, decizia de a prezenta anunțuri publicitare direcționate în funcție de profilurile create nu va avea un efect care afectează în mod similar într-o măsură semnificativă persoanele, de exemplu un anunț privind o lichidare de stoc într-un magazin de modă online destinat publicului larg pe baza unui simplu profil demografic: „femei din regiunea orașului Bruxelles, cu vârste cuprinse între 25 și 35 de ani, care ar putea fi interesate de modă și de anumite articole de îmbrăcăminte”.

Totuși, este posibil să se întâmple acest lucru, în funcție de caracteristicile specifice ale cazului, inclusiv:

* gradul de intruziune a procesului de creare a unui profil, inclusiv urmărirea persoanelor pe diferite site-uri web și la nivel de diferite dispozitive și servicii;
* așteptările și dorințele persoanelor în cauză;
* modul în care este transmis anunțul sau
* utilizarea cunoștințelor despre vulnerabilitățile respectivelor persoane vizate.

O prelucrare care ar putea să aibă în general un impact redus asupra persoanelor poate avea, în fapt, un efect semnificativ pentru anumite grupuri sociale, cum ar fi grupurile minoritare sau adulții vulnerabili. De exemplu, o persoană despre care se știe că se confruntă cu dificultăți financiare sau care este susceptibilă să se confrunte cu astfel de dificultăți, care primește în mod regulat anunțuri publicitare pentru credite cu dobândă mare, poate să accepte aceste oferte și să se îndatoreze și mai mult.

Procesul decizional automatizat care determină o aplicare diferențiată a prețurilor în funcție de datele cu caracter personal sau de caracteristicile personale ar putea avea, de asemenea, un efect semnificativ dacă, de exemplu, prețuri foarte ridicate privează efectiv o persoană de anumite bunuri sau servicii.

Efecte care afectează în mod similar într-o măsură semnificativă ar putea fi declanșate și de acțiunile altor persoane decât cea la care se referă decizia automatizată. Un exemplu în acest sens este prezentat mai jos.

**Exemplu**

În mod ipotetic, o întreprindere care emite carduri de credit ar putea reduce limita cardului de credit al unui client nu pe baza istoricului de rambursare al acestuia, ci pe baza criteriilor de creditare netradiționale, cum ar fi o analiză a altor clienți care locuiesc în aceeași zonă și care fac cumpărături la aceleași magazine.

Acest lucru ar putea însemna că cineva este privat de oportunități pe baza acțiunilor altor persoane.

Într-un context diferit, utilizarea acestor tipuri de caracteristici ar putea avea avantajul extinderii creditului pentru persoanele care nu au un istoric de credit convențional și care ar fi fost, în alte condiții, respinși.

## Excepții de la interdicție

Articolul 22 alineatul (1) prevede o interdicție generală privind procesul decizional individual exclusiv automatizat care produce efecte juridice care privesc persoana vizată sau o afectează în mod similar într-o măsură semnificativă.

Aceasta înseamnă că operatorul nu trebuie să efectueze prelucrarea descrisă la articolul 22 alineatul (1) decât dacă se aplică una dintre următoarele excepții prevăzute la articolul 22 alineatul (2) - în cazul în care decizia este:

(a) necesară pentru executarea sau încheierea unui contract;

(b) autorizată prin dreptul Uniunii sau dreptul intern care se aplică operatorului și care prevede, de asemenea, măsuri corespunzătoare pentru protejarea drepturilor, libertăților și intereselor legitime ale persoanei vizate sau

(c) are la bază consimțământul explicit al persoanei vizate.

În cazul în care procesul decizional implică categorii speciale de date definite la articolul 9 alineatul (1), operatorul trebuie să se asigure, de asemenea, că pot fi îndeplinite cerințele articolului 22 alineatul (4).

### Executarea unui contract

Operatorii pot dori să utilizeze procese decizionale exclusiv automatizate în scopuri contractuale, deoarece cred că aceasta este cea mai adecvată cale de realizare a obiectivului. Intervenția umană de rutină poate să nu fie uneori fezabilă din punct de vedere practic sau să fie imposibilă din cauza volumului mare de date care sunt prelucrate.

Operatorul trebuie să poată demonstra că acest tip de prelucrare este necesar, ținând cont de faptul că este posibil sau nu să se adopte o metodă mai puțin intruzivă din punctul de vedere al vieții private[[35]](#footnote-36). Dacă există alte mijloace eficace și mai puțin intruzive pentru realizarea aceluiași obiectiv, atunci aceasta nu ar fi „necesară”.

Procesul decizional automatizat descris la articolul 22 alineatul (1) poate fi necesar și pentru prelucrarea precontractuală.

**Exemplu**

O întreprindere publică un anunț pentru ocuparea unui post vacant. Întrucât foarte multe persoane își doresc să lucreze în cadrul respectivei întreprinderi, aceasta primește zeci de mii de candidaturi. Dat fiind volumul excepțional de mare de candidaturi, este posibil ca întreprinderea să considere că nu este posibil din punct vedere practic să identifice candidații potriviți fără a utiliza mai întâi mijloace complet automatizate pentru a elimina candidaturile irelevante. În acest caz, procesul decizional automatizat poate fi necesar pentru a întocmi o listă scurtă de posibili candidați, cu intenția de a încheia un contract cu o persoană vizată.

Capitolul III (secțiunea B) oferă mai multe informații privind contractele ca temei juridic al prelucrării.

### Autorizată prin dreptul Uniunii sau dreptul intern al statului membru

Procesul decizional automatizat, inclusiv crearea de profiluri, ar putea fi efectuat în temeiul articolului 22 alineatul (2) litera (b), dacă dreptul Uniunii sau dreptul intern al statului membru a autorizat utilizarea acestuia. Legislația relevantă trebuie să prevadă, de asemenea, măsuri corespunzătoare pentru protejarea drepturilor, libertăților și intereselor legitime ale persoanei vizate.

Considerentul 71 prevede că acesta ar putea include utilizarea procesului decizional automatizat definit la articolul 22 alineatul (1) pentru a monitoriza și a preveni frauda și evaziunea fiscală sau pentru a asigura securitatea și fiabilitatea unui serviciu oferit de operator.

### Consimțământul explicit

Articolul 22 prevede obligația consimțământului *explicit*. Prelucrarea care intră sub incidența definiției de la articolul 22 alineatul (1) prezintă riscuri semnificative pentru protecția datelor și, prin urmare, se consideră că este adecvat un nivel ridicat de control individual asupra datelor cu caracter personal.

„Consimțământul explicit” nu este definit în RGPD. Orientările GL29 privind consimțământul[[36]](#footnote-37) oferă îndrumări cu privire la modul în care acesta ar trebui să fie interpretat.

Capitolul III (secțiunea B) oferă mai multe informații despre consimțământ în general.

## Categorii speciale de date cu caracter personal - articolul 22 alineatul (4)

Un proces decizional automatizat [descris la articolul 22 alineatul (1)] care vizează categorii speciale de date cu caracter personal este permis doar în următoarele condiții cumulative [articolul 22 alineatul (4)]:

* există o derogare aplicabilă în temeiul articolului 22 alineatul (2) și
* se aplică articolul 9 alineatul (2) litera (a) sau (g).

Articolul 9 alineatul (2) litera (a) - consimțământul explicit al persoanei vizate sau

Articolul 9 alineatul (2) litera (g) - prelucrarea este necesară din motive de interes public major, în baza dreptului Uniunii sau a dreptului intern, care este proporțional cu obiectivul urmărit, respectă esența dreptului la protecția datelor și prevede măsuri corespunzătoare și specifice pentru protejarea drepturilor fundamentale și a intereselor persoanei vizate.

În ambele cazuri de mai sus, operatorul trebuie să instituie măsuri corespunzătoare pentru a proteja drepturile, libertățile și interesele legitime ale persoanei vizate.

## Drepturile persoanei vizate[[37]](#footnote-38)

### Articolul 13 alineatul (2) litera (f) și articolul 14 alineatul (2) litera (g) - Dreptul de a fi informat

Date fiind posibilele riscuri și încălcări generate de crearea de profiluri prevăzută la articolul 22 în ceea ce privește drepturile persoanelor vizate, operatorii de date trebuie să acorde o atenție specială obligațiilor care le revin în materie de transparență.

Articolul 13 alineatul (2) litera (f) și articolul 14 alineatul (2) litera (g) prevăd obligația operatorilor de a prezenta informații specifice și ușor accesibile despre procesul decizional automatizat, care este bazat exclusiv pe prelucrarea automată, inclusiv crearea de profiluri, care produce efecte juridice ce privesc persoana vizată sau o afectează în mod similar într-o măsură semnificativă.[[38]](#footnote-39)

Dacă operatorul ia decizii automatizate, în sensul articolului 22 alineatul (1), acesta trebuie:

* să aducă la cunoștința persoanei vizate faptul că practică acest tip de activitate;
* să ofere informații pertinente despre logica utilizată și
* să explice importanța și consecințele preconizate ale prelucrării.

Furnizarea acestor informații va ajuta, de asemenea, operatorii să se asigure că îndeplinesc o parte din garanțiile obligatorii prevăzute la articolul 22 alineatul (3) și în considerentul 71.

Chiar dacă procesul decizional automatizat și crearea de profiluri nu se încadrează în definiția prevăzută la articolul 22 alineatul (1), furnizarea informațiilor de mai sus constituie o bună practică. În orice caz, operatorul trebuie să furnizeze suficiente informații persoanei vizate pentru a se asigura echitatea prelucrării[[39]](#footnote-40) și să îndeplinească toate celelalte cerințe privind informarea prevăzute la articolele 13 și 14.

**Informații pertinente despre „logica utilizată”**

Extinderea și complexitatea învățării automate poate face dificilă înțelegerea modului în care funcționează un proces decizional automatizat sau o creare de profiluri.

Operatorul trebuie să găsească modalități simple prin care să informeze persoana vizată despre raționamentul pe care se întemeiază sau despre criteriile care au stat la baza luării deciziei. RGPD prevede obligația operatorului de a furniza informații pertinente despre logica utilizată, nu în mod necesar de a oferi o explicație complexă a algoritmilor utilizați sau de a prezenta întregul algoritm.[[40]](#footnote-41) Cu toate acestea, informațiile furnizate trebuie să fie suficient de cuprinzătoare pentru ca persoana vizată să înțeleagă motivele care au stat la baza deciziei.

|  |
| --- |
| **Exemplu**  Un operator utilizează punctajul de bonitate pentru a evalua și a respinge cererea de credit a unei persoane. Este posibil ca punctajul să fi fost acordat de o agenție de informații privind creditele sau să fi fost calculat direct pe baza informațiilor deținute de operator.    Indiferent de sursă [iar informațiile despre sursă trebuie să fie furnizate persoanei vizate în temeiul articolului 14 alineatul (2) litera (f), în cazul în care datele cu caracter personal nu au fost obținute de la persoana vizată], dacă operatorul se bazează pe acest punctaj, el trebuie să poată explica persoanei vizate punctajul și raționamentul.  Operatorul explică faptul că acest proces îl ajută să ia decizii de creditare echitabile și responsabile. Acesta prezintă detalii despre caracteristicile principale avute în vedere atunci când a luat decizia, sursa respectivelor informații și relevanța. Printre acestea se pot număra, de exemplu:   * informațiile furnizate de persoana vizată în cerere; * informații despre situația anterioară a contului, inclusiv despre orice întârzieri de plată și * informații din evidențele publice oficiale, cum at fi informații din cazierul fiscal și din evidențele privind insolvența.   Operatorul include, de asemenea, informații pentru a aduce la cunoștința persoanei vizate faptul că metodele de evaluare a bonității utilizate sunt testate în mod regulat pentru a se asigura că acestea rămân echitabile, eficace și nedistorsionate.  Operatorul furnizează persoanei vizate detalii de contact pentru ca aceasta să solicite reexaminarea oricărei decizii de refuz în conformitate cu dispozițiile articolului 22 alineatul (3). |

**„Importanță” și „consecințe preconizate”**

Acest termen sugerează că informațiile trebuie să fie furnizate în legătură cu o prelucrare prevăzută sau viitoare și cu modul în care procesul decizional automatizat ar putea afecta persoana vizată[[41]](#footnote-42). Pentru ca aceste informații să fie pertinente și inteligibile, este necesar să se prezinte exemple reale și concrete ale tipului de efecte posibile.

Într-un context digital, operatorii ar putea să utilizeze instrumente suplimentare menite să contribuie la exemplificarea unor astfel de efecte.

**Exemplu**

O societate de asigurări utilizează un proces decizional automatizat pentru a fixa prime de asigurare pentru vehicule pe baza monitorizării conduitei de condus a clienților. Pentru a ilustra importanța și consecințele preconizate ale prelucrării, aceasta explică faptul că o conducere periculoasă poate avea drept rezultat prime de asigurare mai mari și pune la dispoziție o aplicație care compară conducători auto fictivi, printre care se numără și unul cu obiceiuri periculoase de condus, cum ar fi accelerarea rapidă și frânarea în ultimul moment.

Respectiva societate utilizează grafice pentru a da sfaturi cu privire la modul de îmbunătățire a acestor obiceiuri și, în consecință, la modul de reducere a primelor de asigurare.

Operatorii pot utiliza tehnici vizuale similare pentru a explica modul în care a fost luată o decizie anterioară.

### Articolul 15 alineatul (1) litera (h) - Dreptul de acces

Articolul 15 alineatul (1) litera (h) acordă persoanelor vizate dreptul de a avea aceleași informații despre procesul decizional exclusiv automatizat, inclusiv crearea de profiluri, astfel cum se prevede la articolul 13 alineatul (2) litera (f) și la articolul 14 alineatul (2) litera (g), și anume:

* existența procesului decizional automatizat, inclusiv crearea de profiluri;
* informații pertinente despre „logica utilizată” și
* importanța și consecințele preconizate ale unei astfel de prelucrări pentru persoana vizată.

Operatorul ar fi trebuit să furnizeze deja aceste informații persoanei vizate în conformitate cu obligațiile sale prevăzute la articolul 13[[42]](#footnote-43).

Articolul 15 alineatul (1) litera (h) prevede că operatorul trebuie să furnizeze persoanei vizate informații despre *consecințele preconizate* ale prelucrării, mai degrabă decât o explicație a unei *anumite* decizii. Considerentul 63 clarifică acest lucru, precizând că fiecare persoană vizată ar trebui să aibă dreptul de acces pentru a „i se comunica” informații despre prelucrarea automată a datelor, inclusiv logica utilizată, și *cel puțin*, în cazul în care se bazează pe crearea de profiluri, consecințele unei astfel de prelucrări.

Prin exercitarea drepturilor sale prevăzute la articolul 15, persoana vizată poate fi informată despre o decizie care o privește, inclusiv una bazată pe crearea de profiluri.

Operatorul trebuie să furnizeze persoanei vizate informații generale (în special cu privire la factorii luați în considerare în procesul decizional și la ponderea acestora la nivel agregat) care sunt utile pentru aceasta și în vederea contestării deciziei.

## Stabilirea unor garanții adecvate

Dacă temeiul prelucrării este articolul 22 alineatul (2) litera (a) sau (c), articolul 22 alineatul (3) prevede obligația operatorilor de a pune în aplicare măsuri corespunzătoare pentru a proteja drepturile, libertățile și interesele legitime ale persoanelor vizate. În temeiul articolului 22 alineatul (2) litera (b), dreptul intern al statului membru sau dreptul Uniunii care autorizează prelucrarea trebuie, de asemenea, să includă măsuri de protecție adecvate.

Aceste măsuri trebuie să includă cel puțin o modalitate care să permită persoanei vizate să obțină intervenția umană, să își exprime punctul de vedere și să conteste decizia.

Intervenția umană constituie un element-cheie. Orice examinare trebuie să fie efectuată de o persoană care are autoritatea și capacitatea corespunzătoare de a modifica decizia. Examinatorul trebuie să efectueze o analiză amănunțită a tuturor datelor relevante, inclusiv a oricăror informații suplimentare furnizate de persoana vizată.

Considerentul 71 evidențiază faptul că, *în orice caz*, garanțiile adecvate ar trebui să includă, de asemenea:

|  |
| --- |
| […] o informare specifică a persoanei vizate și dreptul […] de a primi o explicație privind decizia luată în urma unei astfel de evaluări, precum și dreptul de a contesta decizia. |

Operatorul trebuie să pună la dispoziția persoanei vizate o modalitate simplă de exercitare a acestor drepturi.

Acest fapt evidențiază necesitatea de a asigura transparența cu privire la prelucrare. Persoana vizată va putea să conteste o decizie sau să își exprime punctul de vedere doar dacă înțelege pe deplin modul în care aceasta a fost luată și pe ce bază. Cerințele privind transparența sunt analizate în capitolul IV (secțiunea E).

Erorile sau distorsiunile datelor colectate sau partajate ori o eroare sau o distorsiune în cadrul procesului decizional automatizat poate avea drept consecință:

* clasificări incorecte și
* evaluări bazate pe proiecții imprecise care
* au un impact negativ asupra persoanelor.

Operatorii trebuie să efectueze evaluări frecvente ale seturilor de date pe care le prelucrează pentru a identifica orice distorsiune și să dezvolte modalități de soluționare a eventualelor elemente prejudiciabile, inclusiv orice bazare excesivă pe corelații.

Sistemele care auditează algoritmi și analize regulate ale exactității și relevanței procesului decizional automatizat, inclusiv crearea de profiluri, sunt alte măsuri utile.

Operatorii trebuie să introducă proceduri și măsuri corespunzătoare pentru a preveni erorile, inexactitățile[[43]](#footnote-44) sau discriminarea pe baza datelor din categoriile speciale. Aceste măsuri trebuie să fie utilizate în mod ciclic, nu doar în etapa de proiectare, ci în permanență, deoarece crearea de profiluri este aplicată persoanelor. Rezultatul unor astfel de teste ar trebui să constituie baza pentru proiectarea sistemelor.

Mai multe exemple de garanții adecvate se găsesc în secțiunea [Recomandări](#_Recommendations).

# Copiii și crearea de profiluri

RGPD introduce obligații suplimentare pentru operatorii de date atunci când prelucrează date cu caracter personal ale copiilor.

Articolul 22 ca atare nu face nicio distincție în ceea ce privește prelucrarea care vizează adulții sau copiii. Cu toate acestea, considerentul 71 prevede că procesul decizional exclusiv automatizat, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă, nu ar trebui să fie aplicat în cazul copiilor.[[44]](#footnote-45) Dat fiind faptul că formularea în cauză nu este reflectată în articolul în sine, GL29 nu consideră că aceasta reprezintă o interdicție absolută privind un astfel de tip de prelucrare în ceea ce privește copiii. Totuși, în lumina acestui considerent, GL29 recomandă ca regulă ca operatorii să nuinvoce excepțiile prevăzute la articolul 22 alineatul (2) pentru a justifica prelucrarea.

Cu toate acestea, pot să existe circumstanțe în care este necesar ca operatorii să efectueze un proces decizional exclusiv automatizat, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă în legătură cu copiii, de exemplu pentru a le proteja bunăstarea. În acest caz, prelucrarea poate fi efectuată în temeiul excepțiilor prevăzute la articolul 22 alineatul (2) literele (a), (b) sau (c), după caz.

În cazurile respective trebuie să existe garanții adecvate, astfel cum se prevede la articolul 22 alineatul (2) litera (b) și la articolul 22 alineatul (3) și, prin urmare, acestea trebuie să fie corespunzătoare pentru copii. Operatorul trebuie să se asigure că aceste garanții sunt eficace în protejarea drepturilor, libertăților și intereselor legitime ale copiilor ale căror date le prelucrează.

Nevoia unei protecții speciale a copiilor este reflectată în considerentul 38, care prevede:

Copiii au nevoie de o protecție specifică a datelor lor cu caracter personal, întrucât pot fi mai puțin conștienți de riscurile, consecințele, garanțiile în cauză și drepturile lor în ceea ce privește prelucrarea datelor cu caracter personal. Această protecție specifică trebuie să se aplice în special utilizării datelor cu caracter personal ale copiilor în scopuri *de marketing sau pentru crearea de profiluri de personalitate sau de utilizator și la colectarea datelor cu caracter personal privind copiii în momentul utilizării serviciilor oferite direct copiilor.*

Articolul 22 nu îi împiedică pe operatori să ia decizii exclusiv automatizate cu privire la copii dacă deciziile nu vor produce un efect juridic care îl privește pe copil sau care îl afectează în mod similar într-o măsură semnificativă. Cu toate acestea, procesul decizional exclusiv automatizat care influențează alegerile și comportamentul unui copil ar putea produce un efect juridic care îl privește pe copil sau care îl afectează în mod similar într-o măsură semnificativă în funcție de natura alegerilor și a comportamentelor în cauză.

Întrucât copiii reprezintă un grup social mai vulnerabil, organizațiile trebuie, în general, să se abțină de la crearea de profiluri ale acestora în scopuri de marketing.[[45]](#footnote-46) Copiii pot fi în mod special impresionabili în mediul online și influențați mai ușor de publicitatea comportamentală. De exemplu, în jocurile online, crearea de profiluri poate fi utilizată pentru a-i viza pe jucătorii care, conform algoritmului, sunt mai susceptibili să cheltuie bani pe joc, precum și pentru a le trimite mai multe anunțuri personalizate. Vârsta și maturitatea copilului pot afecta capacitatea sa de a înțelege motivația care stă la baza unui astfel de tip de marketing sau consecințele acestuia.[[46]](#footnote-47)

Articolul 40 alineatul (2) litera (g) se referă în mod explicit la elaborarea unor coduri de conduită care să includă garanții pentru copii; de asemenea, este posibil să se dezvolte codurile existente[[47]](#footnote-48).

# Evaluările impactului asupra protecției datelor (EIPD) și responsabilul cu protecția datelor (RPD)

Responsabilitatea este un domeniu important și o cerință explicită în temeiul RGPD[[48]](#footnote-49).

Ca instrument-cheie privind responsabilitatea, o EIPD permite operatorului să evalueze riscurile implicate în procesul decizional automatizat, inclusiv crearea de profiluri. Este o modalitate de a arăta că s-au instituit măsuri corespunzătoare pentru abordarea acestor riscuri și de a demonstra conformitatea cu RGPD.

Articolul 35 alineatul (3) litera (a) evidențiază necesitatea operatorului de a efectua o EIPD în cazul:

*unei* *evaluări sistematice și cuprinzătoare* a aspectelor personale referitoare la persoane fizice, *care se bazează pe* prelucrarea automată, *inclusiv* crearea de profiluri, și care stă la baza unor decizii care produc efecte juridice privind persoana fizică sau care o afectează în mod similar într-o măsură semnificativă.

Articolul 35 alineatul (3) litera (a) se referă la evaluări care includ crearea de profiluri și luarea de decizii „bazate” pe prelucrarea automată, mai degrabă decât pe prelucrarea „exclusiv” automată. Înțelegem că aceasta înseamnă că articolul 35 alineatul (3) litera (a) se va aplica în cazul unui proces decizional, inclusiv crearea de profiluri, care produce efecte juridice ce privesc persoana vizată sau o afectează în mod similar într-o măsură semnificativă și care *nu* este complet automatizat, precum și în cazul procesului decizional exclusiv automatizat definit la articolul 22 alineatul (1).

Dacă operatorul are în vedere un „model” în cadrul căruia ia decizii *exclusiv* automatizate care au *un impact ridicat* asupra persoanelor pe baza *profilurilor* realizate despre acestea și *nu se poate* baza pe consimțământul persoanelor în cauză, pe un contract cu respectivele persoane sau pe o lege care autorizează acest lucru, operatorul nu trebuie să-l pună în aplicare.

Totuși, operatorul poate să aibă în vedere un „model” de proces decizional bazat pe crearea de profiluri prin sporirea în mod semnificativ a nivelului intervenției umane, astfel încât modelul *să nu mai fie un proces decizional complet automatizat*, deși prelucrarea ar putea să prezinte în continuare riscuri pentru drepturile și libertățile fundamentale ale persoanelor. În acest caz, operatorul trebuie să se asigure că poate să abordeze aceste riscuri și să îndeplinească cerințele prezentate în capitolul III din prezentele orientări.

O EIPD poate fi, de asemenea, un mijloc util pentru operator în vederea identificării măsurilor pe care le va introduce cu scopul de a aborda riscurile legate de protecția datelor pe care le implică prelucrarea. Printre aceste măsuri[[49]](#footnote-50) s-ar putea număra:

* informarea persoanei vizate despre existența unui proces decizional automatizat și logica utilizată în cadrul acestuia;
* explicarea importanței și a consecințelor preconizate ale prelucrării pentru persoana vizată;
* punerea la dispoziția persoanei vizate a mijloacelor de contestare a deciziei și
* acordarea posibilității persoanei vizate de a-și exprima punctul de vedere.

Alte activități de creare de profiluri pot să justifice efectuarea unei EIPD, în funcție de specificul cazului. Operatorii pot să consulte orientările GL29 privind EIPD[[50]](#footnote-51) care furnizează mai multe informații și care contribuie la stabilirea necesității de a efectua o EIPD.

O cerință suplimentară privind responsabilitatea este desemnarea unui RPD în cazul în care crearea de profiluri și/sau procesul decizional automatizat constituie o activitate principală a operatorului și necesită o monitorizare periodică și sistematică a persoanelor vizate pe scară largă [articolul 37 alineatul (1) litera (b)][[51]](#footnote-52).

# ANEXA 1 - Recomandări de bune practici

Următoarele recomandări de bune practici vor ajuta operatorii de date să îndeplinească cerințele dispozițiilor RGPD privind crearea de profiluri și procesul decizional automatizat.[[52]](#footnote-53)

|  |  |  |
| --- | --- | --- |
| **Articol** | **Aspect** | **Recomandare** |
| 5 alineatul (1) litera (a), 12, 13 și 14 | Dreptul la informare | Operatorii trebuie să consulte Orientările GL29 privind transparența (WP260) pentru cerințele generale în materie de transparență.  În plus față de cerințele generale, atunci când operatorul prelucrează date, în sensul articolului 22, acesta trebuie să furnizeze informații pertinente despre logica utilizată.  În loc să ofere o explicație matematică complexă a modului de funcționare a algoritmilor sau a procesului de învățare automată, operatorul trebuie să aibă în vedere utilizarea unor modalități clare și cuprinzătoare pentru a furniza informații persoanei vizate, de exemplu:   * categoriile de date care au fost sau vor fi utilizate în crearea de profiluri sau în procesul decizional; * de ce sunt considerate pertinente aceste categorii; * cum este constituit orice profil în procesul decizional automatizat, inclusiv orice statistici utilizate în analiză; * de ce este relevant acest profil pentru procesul decizional automatizat și * cum este utilizat acesta în vederea adoptării unei decizii care privește persoana vizată.   Astfel de informații vor fi, în general, mai relevante pentru persoana vizată și vor contribui la transparența prelucrării.  Operatorii pot avea în vedere tehnici de vizualizare și interactive pentru a spori transparența algoritmică[[53]](#footnote-54). |
| 6 alineatul (1) litera (a) | Consimțământul ca temei al prelucrării | Dacă operatorii recurg la consimțământ ca temei al prelucrării, aceștia trebuie să consulte Orientările GL29 privind consimțământul (WP259). |
| 15 | Dreptul de acces | Operatorii pot avea în vedere punerea în aplicare a unui mecanism care să permită persoanelor vizate să își verifice profilul, inclusiv detalii despre informațiile și sursele utilizate pentru elaborarea acestuia. |
| 16 | Dreptul la rectificare | Operatorii care acordă persoanelor vizate acces la profilul lor în legătură cu drepturile lor prevăzute la articolul 15 trebuie să le ofere acestora posibilitatea de a actualiza sau de a modifica orice inexactități ale datelor sau ale profilului. De asemenea, această măsură poate contribui la îndeplinirea de către operatori a obligațiilor care le revin în temeiul articolului 5 alineatul (1) litera (d).  Operatorii ar putea avea în vedere să introducă instrumente online de gestionare a preferințelor, cum ar fi un tablou de bord privind confidențialitatea. Acest lucru oferă persoanelor vizate posibilitatea de a gestiona ceea ce se întâmplă cu informațiile lor în cadrul a diferite servicii - permițându-le să modifice setări, să își actualizeze detaliile personale și să își revizuiască sau să își editeze profilul pentru a corecta orice inexactități. |
| 21 alineatele (1) și (2) | Dreptul la opoziție | Dreptul la opoziție prevăzut la articolul 21 alineatele (1) și (2) trebuie să fie adus la cunoștința persoanei vizate în mod explicit și prezentat în mod clar și separat de alte informații [articolul 21 alineatul (4)].  Operatorii trebuie să se asigure că acest drept este afișat în mod vizibil pe site-ul lor web sau în orice documente relevante, nu ascuns în cadrul altor termeni și condiții. |
| 22 și considerentul 71 | Garanții adecvate | Lista următoare, deși nu este completă, oferă operatorilor unele sugestii de bune practici pe care să le aibă în vedere atunci când iau decizii exclusiv automatizate, inclusiv crearea de profiluri [definite la articolul 22 alineatul (1)]:   * verificări regulate menite să asigure calitatea sistemelor lor pentru a garanta că persoanele sunt tratate în mod echitabil și nu sunt discriminate pe baza categoriilor speciale de date cu caracter personal sau în alt mod; * auditarea-testarea algoritmică a algoritmilor utilizați și elaborați de sistemele de învățare automată pentru a dovedi că aceștia funcționează efectiv în mod corespunzător și nu generează rezultate discriminatorii, eronate sau nejustificate; * în cazul auditării independente de către o „parte terță” (în cazul în care procesul decizional bazat pe crearea de profiluri are un impact ridicat asupra persoanelor), punerea la dispoziția auditorului a tuturor informațiilor necesare despre modul de funcționare a algoritmului sau a sistemului de învățare automată; * obținerea de asigurări contractuale cu privire la algoritmii părților terțe care să ateste efectuarea de audituri și testări și conformitatea algoritmului cu standardele convenite; * măsuri specifice pentru reducerea la minimum a datelor în vederea includerii unor perioade de reținere clare pentru profiluri și pentru orice date cu caracter personal utilizate la crearea sau aplicarea de profiluri; * utilizarea de tehnici de anonimizare sau pseudonimizare în contextul creării de profiluri; * modalități care să permită persoanei vizate să își exprime punctul de vedere și să conteste decizia și * un mecanism de intervenție umană în cazuri definite, de exemplu furnizarea unui link către o procedură de contestare atunci când decizia automată este transmisă persoanei vizate, cu termene convenite pentru examinare și un punct de contact desemnat pentru orice întrebări.   Operatorii pot avea în vedere și opțiuni cum ar fi:   * mecanisme de certificare pentru operațiunile de prelucrare; * coduri de conduită pentru procese de auditare care implică învățarea automată; * comisii de examinare etică însărcinate să evalueze posibilele daune și beneficii pentru societate ale anumitor aplicații în materie de creare de profiluri. |

# ANEXA 2 – Dispoziții-cheie ale RGPD

## Dispozițiile-cheie ale RGPD care se referă la activitatea generală de creare de profiluri și la procesul decizional automatizat

|  |  |  |
| --- | --- | --- |
| **Articol** | **Considerent** | **Observații** |
| **3 alineatul (2) litera (b)** | **24** | Monitorizarea comportamentului persoanelor vizate în măsura în care acesta se manifestă în cadrul Uniunii.  **Considerentul 24**  „[…] urmărite pe internet […] utilizare ulterioară a unor tehnici de prelucrare a datelor cu caracter personal care constau în crearea unui profil al unei persoane fizice, *în special în scopul de a lua decizii* cu privire la aceasta sau de a analiza sau de a face previziuni referitoare la preferințele personale, comportamentele și atitudinile acesteia”. |
| **4 punctul4** | **30** | **Articolul 4 punctul 4 -** definiția creării de profiluri |
| **Considerentul 30**  „identificatorii online [...] cum ar fi adresele IP, identificatorii cookie sau alți identificatori precum etichetele de identificare prin frecvențe radio [...] pot lăsa urme care, în special atunci când sunt combinate cu identificatori unici și alte informații primite de servere, *pot fi utilizate pentru crearea de profiluri ale persoanelor fizice și pentru identificarea lor*.” |
| **5 și 6** | **72** | **Considerentul 72**:  „Crearea de profiluri este supusă normelor prezentului regulament care reglementează prelucrarea datelor cu caracter personal, precum temeiurile juridice ale prelucrării **(articolul 6)** sau principiile de protecție a datelor **(articolul 5)**.” |
| **8** | **38** | Utilizarea datelor cu caracter personal ale copiilor pentru crearea de profiluri.  **Considerentul 38:**  „Copiii au nevoie de o protecție specifică [...] în special utilizării datelor cu caracter personal ale copiilor în scopuri de [...] pentru crearea de profiluri de personalitate sau de utilizator.” |
| **13 și 14** | **60** | Dreptul de a fi informat.  **Considerentul 60**:  „În plus, persoana vizată *ar trebui informată cu privire la crearea de profiluri, precum și la consecințele acesteia*.” |
| **15** | **63** | Dreptul de acces.  **Considerentul 63:**  „[...] dreptul de a cunoaște și de a i se comunica [...] scopurile în care sunt prelucrate datele, [...] și, *cel puțin*, în cazul în care se bazează pe crearea de profiluri, consecințele unei astfel de prelucrări”. |
| **21 alineatele (1), (2) și (3)** | **70** | Dreptul de a se opune creării de profiluri.  **Considerentul 70**  „[...] dreptul de a se opune unei astfel de prelucrări, inclusiv creării de profiluri în măsura în care aceasta are legătură cu marketingul direct”. |
| **23** | **73** | **Considerentul 73:**  „Dreptul Uniunii sau dreptul intern poate impune restricții în privința unor principii specifice, în privința [...]. a dreptului la opoziție, a deciziilor bazate pe crearea de profiluri, [...] în măsura în care acest lucru este necesar și proporțional într-o societate democratică [...]” pentru a proteja obiective specifice de interes public general. |
| **35 alineatul (3) litera (a)** | **91** | O EIPD se impune în cazul „unei evaluări sistematice și cuprinzătoare a aspectelor personale referitoare la persoane fizice, care *se bazează* pe prelucrarea automată, inclusiv crearea de profiluri, și care stă la baza unor decizii care produc efecte juridice privind persoana fizică sau care o afectează în mod similar într-o măsură semnificativă”. **Această dispoziție include procesul decizional, inclusiv crearea de profiluri, care nu este exclusiv automatizat.** |

## Dispoziții-cheie ale RGPD care se referă la procesul decizional automatizat definit la articolul 22

|  |  |  |
| --- | --- | --- |
| **Articol** | **Considerent** | **Observații** |
| **13 alineatul (2) litera (f)** și **14 alineatul (2) litera (g)** | **61** | Dreptul de a fi informat în legătură cu:   * existența procesului decizional automatizat în temeiul **articolului 22 alineatele (1)** și **(4);** * informații pertinente despre „logica utilizată”; * importanța și consecințele preconizate ale unei astfel de prelucrări. |
| **15 litera (h)** |  | Drepturi specifice de acces la informații despre existența procesului decizional exclusiv automatizat, inclusiv crearea de profiluri. |
| **22 alineatul (1)** | **71** | Interdicția privind procesul decizional bazat exclusiv pe prelucrarea automată, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă.  În plus față de explicația furnizată în orientări, următoarele puncte extind raționamentul privind interpretarea articolului 22 ca o interdicție:   * Deși capitolul III se referă la drepturile persoanei vizate, dispozițiile de la articolele 12-22 nu se referă exclusiv la exercitarea *activă* a drepturilor. Unele dintre drepturi sunt *pasive*; nu toate se referă toate la situații în care persoana vizată întreprinde o acțiune, și anume introduce o cerere, depune o plângere sau formulează o solicitare de un anumit tip. Articolele 15-18 și articolele 20-21 se referă la persoana vizată care își exercită în mod activ drepturile, însă articolele 13 și 14 se referă la obligații pe care operatorul datelor trebuie să le respecte fără nicio implicare activă din partea persoanei vizate. Așadar, includerea articolului 22 în capitolul respectiv nu înseamnă, în sine, că este un drept de opoziție. * Articolul 12 alineatul (2) se referă la exercitarea drepturilor persoanei vizate în temeiul articolelor 15-22; însă acest lucru nu înseamnă că articolul 22 alineatul (1) în sine trebuie interpretat ca un drept. La articolul 22 *există* un drept activ, însă acesta face parte din garanțiile care trebuie să fie aplicate în cazurile în care se permite procesul decizional automatizat [articolul 22 alineatul (2) literele (a-c)] - dreptul de a obține intervenția umană, de a-și exprima punctul de vedere și de a contesta decizia. Acesta se aplică doar în cazurile respective, deoarece efectuarea prelucrării descrise la articolul 22 alineatul (1) în baza altor temeiuri este interzisă. * Articolul 22 este prevăzut într-o secțiune a RGPD intitulată „Dreptul de opoziție **și** procesul decizional automatizat”, ceea ce implică faptul că articolul 22 *nu* este un drept de opoziție, așa cum este articolul 21. Acest lucru este subliniat și mai mult de faptul că la articolul 22 lipsește o obligație de informare explicită echivalentă, așa cum se prevede la articolul 21 alineatul (4). * Dacă articolul 22 ar trebui să fie interpretat ca un drept de opoziție, excepția de la articolul 22 alineatul (2) litera (c) nu ar avea prea mult sens. Excepția prevede că procesul decizional automatizat poate totuși să aibă loc dacă persoana vizată și-a dat consimțământul în mod explicit (a se vedea mai jos). Acest lucru ar fi contradictoriu, întrucât o persoană vizată nu se poate opune prelucrării și nu își poate da consimțământul cu privire la respectiva prelucrare. * O obiecție ar însemna că trebuie să existe o intervenție umană. Excepțiile de la articolul 22 alineatul (2) literele (a) și (c) prevalează asupra regulii principale de la articolul 22 alineatul (1), însă numai atât timp cât intervenția umană este disponibilă pentru persoana vizată, astfel cum se prevede la articolul 22 alineatul (3). Întrucât persoana vizată (prin contestare) a solicitat deja o intervenție umană, articolul 22 alineatul (2) literele (a) și (c) ar fi automat eludat în fiecare caz, ceea ce l-ar face să fie lipsit de sens în practică.   **Considerentul 71**:  „O astfel de prelucrare include „crearea de profiluri”, care constă în orice formă de prelucrare automată a datelor cu caracter personal prin evaluarea aspectelor personale referitoare la o persoană fizică, în special în vederea analizării sau preconizării anumitor aspecte privind randamentul la locul de muncă al persoanei vizate, situația economică, starea de sănătate, preferințele sau interesele personale, fiabilitatea sau comportamentul, locația sau deplasările [...]”. „*O astfel de măsură nu ar trebui să se refere la un copil.*” |
| **22 alineatul (2) literele (a-c)** | **71** | **Articolul 22 alineatul (2)** ridică interdicția pentru prelucrare pe baza **(a)** executării sau încheierii unui contract, **(b)** a dreptului Uniunii sau a dreptului intern sau **(c)** a consimțământului explicit.  **Considerentul 71** prevede un context suplimentar pentru articolul **22 alineatul (2) litera (b)** și enunță faptul că prelucrarea descrisă la **articolul 22 alineatul (1):**  „ar trebui permisă în cazul în care este autorizată în mod expres în dreptul Uniunii sau în dreptul intern care se aplică operatorului, inclusiv în scopul monitorizării și prevenirii fraudei și a evaziunii fiscale, desfășurate în conformitate cu reglementările, standardele și recomandările instituțiilor Uniunii sau ale organismelor naționale de supraveghere, și în scopul asigurării securității și fiabilității unui serviciu oferit de operator [...].” |
| **22 alineatul (3)** | **71** | **Articolul 22** **alineatul (3) și considerentul 71** prevăd, de asemenea, că, chiar și în cazurile menționate la **articolul 22 alineatul (2) literele (a)** și **(c),** prelucrarea trebuie să facă obiectul unor garanții adecvate.  **Considerentul 71:**  „[...] care ar trebui să includă o informare specifică a persoanei vizate și dreptul acesteia de a obține intervenție umană, de a-și exprima punctul de vedere, de a primi o explicație privind decizia luată în urma unei astfel de evaluări, precum și dreptul de a contesta decizia. O astfel de măsură nu ar trebui să se refere la un copil.” |
| **23** | **73** | **Considerentul 73:**  „Dreptul Uniunii sau dreptul intern poate impune restricții în privința unor principii specifice, în privința [...] dreptului la opoziție, a deciziilor bazate pe crearea de profiluri, [...] în măsura în care acest lucru este necesar și proporțional într-o societate democratică .[...]” pentru a proteja obiective specifice de interes public general. |
| **35 alineatul (3) litera (a)** | **91** | Cerința de efectuare a unei EIPD. |
| **47 alineatul (2) litera (e)** |  | Regulile corporatiste obligatorii menționate la **articolul 47 alineatul (1)** trebuie să prevadă cel puțin „[…] dreptul de a nu face obiectul unor decizii bazate exclusiv pe prelucrarea automată, inclusiv crearea de profiluri, în conformitate cu **articolul 22** [...]” |

# ANEXA 3 - Referințe suplimentare

Prezentele orientări țin cont de următoarele:

* [Documentul consultativ al GL29 privind elemente esențiale ale unei definiții și o dispoziție privind crearea de profiluri în cadrul Regulamentului UE privind protecția datelor cu caracter personal, adoptat la 13 mai 2013](http://ec.europa.eu/justice/data-protection/article-29/documentation/other-document/files/2013/20130513_advice-paper-on-profiling_en.pdf);
* [Avizul 2/2010 al GL29 privind publicitatea comportamentală online, WP171](http://ec.europa.eu/justice/data-protection/article-29/documentation/opinion-recommendation/files/2010/wp171_en.pdf);
* [Avizul 3/2013 al GL29 privind limitarea legată de scop, WP 203](http://ec.europa.eu/justice/data-protection/article-29/documentation/opinion-recommendation/files/2013/wp203_en.pdf);
* [Avizul 6/2014 al GL29 privind noțiunea de interese legitime ale operatorului în temeiul articolului 7 din Directiva 95/46/CE GL29, WP217](http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf)
* [Declarația GL29 privind rolul unei abordări bazate pe risc în cadrele juridice în materie de protecție a datelor, WP218;](http://ec.europa.eu/justice/data-protection/article-29/documentation/opinion-recommendation/files/2014/wp218_en.pdf)
* [Avizul 8/2014 al GL29 privind evoluțiile recente ale internetului obiectelor, WP223](http://ec.europa.eu/justice/data-protection/article-29/documentation/opinion-recommendation/files/2014/wp223_en.pdf);
* Orientările GL29 privind responsabilii cu protecția datelor (RPD), WP243;
* [Orientările GL29 privind identificarea autorității de supraveghere principale a operatorului sau a persoanei împuternicite de către operator,WP244;](http://ec.europa.eu/newsroom/document.cfm?doc_id=44102)
* [Orientările GL29 privind consimțământul,WP259](http://ec.europa.eu/newsroom/just/document.cfm?doc_id=48849);
* [Orientările GL29 privind transparența, WP260](http://ec.europa.eu/newsroom/just/document.cfm?doc_id=48850);
* [Consiliul Europei.](https://www.coe.int/t/dghl/standardsetting/cdcj/CDCJ%20Recommendations/CMRec(2010)13E_Profiling.pdf) [Recomandarea CM/Rec(2010)13 privind protecția persoanelor față de prelucrarea automatizată a datelor cu caracter personal în contextul creării unor tipologii pe baza unor criterii specifice („profiling”)](https://www.coe.int/t/dghl/standardsetting/cdcj/CDCJ%20Recommendations/CMRec(2010)13E_Profiling.pdf);
* [Consiliul Europei. *Guidelines on the protection of individuals with regard to the processing of personal data in a world of Big Data*, ianuarie 2017](https://rm.coe.int/CoERMPublicCommonSearchServices/DisplayDCTMContent?documentId=09000016806ebe7a)
* [Information Commissioner’s Office – *Big data, artificial intelligence, machine learning and data protection,* versiunea 2.0, martie 2017](https://ico.org.uk/for-organisations/guide-to-data-protection/big-data/)
* [Office of the Australian Commissioner- *Consultation draft: Guide to big data and the Australian Privacy Principles,* mai 2016](https://www.oaic.gov.au/engage-with-us/consultations/guide-to-big-data-and-the-australian-privacy-principles/consultation-draft-guide-to-big-data-and-the-australian-privacy-principles)
* [Avizul 7/2015 al Autorității Europene pentru Protecția Datelor – Abordarea provocărilor generate de volumele mari de date, 19 noiembrie 2015](https://edps.europa.eu/sites/edp/files/publication/15-11-19_big_data_en.pdf)
* [Datatilsynet – B*ig Data – privacy principles under pressure*, septembrie 2013](https://www.datatilsynet.no/globalassets/global/04_planer_rapporter/big-data-engelsk-web.pdf)
* Consiliul Europei. Convenția pentru protejarea persoanelor față de prelucrarea automatizată a datelor cu caracter personal - [Proiect de raport justificativ privind versiunea actualizată a Convenției nr. 108 a Consiliului Europei](https://rm.coe.int/CoERMPublicCommonSearchServices/DisplayDCTMContent?documentId=09000016806b6ec2), august 2016
* [Datatilsynet – *The Great Data Race – How commercial utilisation of personal data challenges privacy*. raport, noiembrie 2015](https://www.datatilsynet.no/globalassets/global/04_analyser_utredninger/2015/engelsk-kommersialisering-november-2015.pdf)
* [Autoritatea Europeană pentru Protecția Datelor – *Assessing the necessity of measures that limit* the *fundamental right to the protection of personal data*: *A Toolkit*](https://edps.europa.eu/sites/edp/files/publication/17-04-11_necessity_toolkit_en_0.pdf)
* Comitetul comun al autorităților europene de supraveghere. *Joint Committee Discussion Paper on the use of Big Data by financial institutions* 2016-86. [https://www.esma.europa.eu/sites/default/files/library/jc-2016-86\_discussion\_paper\_big\_data.pdf.](https://www.esma.europa.eu/sites/default/files/library/jc-2016-86_discussion_paper_big_data.pdf.%20Document%20consultat%20la%207%20aprilie%202017.)

Commission de la protection de la vie privée. *Big Data Rapport* <https://www.privacycommission.be/sites/privacycommission/files/documents/Big%20Data%20voor%20MindMap%2022-02-17%20fr.pdf>.

Senatul Statelor Unite, Comisia pentru Comerț, Știință și Transport. *A Review of the Data Broker Industry:* *Collection, Use, and Sale of Consumer Data for Marketing Purposes, Staff Report for Chairman Rockefeller*, 18 decembrie 2013. <https://www.commerce.senate.gov/public/_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-data-broker-industry.pdf>

Lilian Edwards & Michael Veale. *Slave to the Algorithm?* *Why a ‘Right to an Explanation’ is probably not the remedy you are looking for.* Document de cercetare, postat la 24 mai 2017. https://papers.ssrn.com/sol3/papers.cfm?abstract\_id=2972855

* NYTimes.com. *Showing the Algorithms behind New York City Services*. <https://mobile.nytimes.com/2017/08/24/nyregion/showing-the-algorithms-behind-new-york-city-services.html?referer=https://t.co/6uUVVjOIXx?amp=1>. Document consultat la 24 august 2017.
* Consiliul Europei. Recomandarea CM/REC(2018)x a Comitetului de Miniștri adresată statelor membre cu privire la orientările pentru promovarea, protejarea și exercitarea drepturilor copilului în mediul digital (proiect revizuit, 25 iulie 2017). [https://www.coe.int/en/web/children/-/call-for-consultation-guidelines-for-member-states-to-promote-protect-and-fulfil-children-s-rights-in-the-digital-environment?inheritRedirect=true&redirect=%2Fen%2Fweb%2Fchildren](https://www.coe.int/en/web/children/-/call-for-consultation-guidelines-for-member-states-to-promote-protect-and-fulfil-children-s-rights-in-the-digital-environment?inheritRedirect=true&redirect=/en/web/children) . Document consultat la 31 august 2017.
* Unicef. *Privacy, protection of personal information and reputation rights*. Seria documentelor de dezbatere: *Children’s Rights and Business in a Digital World*. <https://www.unicef.org/csr/files/UNICEF_CRB_Digital_World_Series_PRIVACY.pdf>. Document consultat la 31 august 2017.
* Camera Lorzilor. *Growing up with the internet.* *Select Committee on Communications, 2nd Report of Sessions 2016 – 17.* <https://publications.parliament.uk/pa/ld201617/ldselect/ldcomuni/130/13002.htm>. Document consultat la 31 august 2017.
* Sandra Wachter, Brent Mittelstadt și Luciano Floridi. *Why a right to explanation of automated decision-making does not exist in the General Data Protection Regulation*, 28 decembrie 2016. <https://www.turing.ac.uk/research_projects/data-ethics-group-deg/> . Document consultat la 13 decembrie 2017.
* Sandra Wachter, Brent Mittelstadt și Chris Russell. *Counterfactual explanations Without Opening the Black Box: Automated Decisions and the GDPR*, 6 octombrie 2017. https://papers.ssrn.com/sol3/papers.cfm?abstract\_id=3063289.Document consultat la 13 decembrie 2017.
* Guvernul australian. *Better Practice Guide, Automated Assistance in Administrative Decision-Making.* *Six steps methodology*, plus sinteza secțiunii privind punctele listei de verificare, 7 februarie 2007. <https://www.oaic.gov.au/images/documents/migrated/migrated/betterpracticeguide.pdf>. Document consultat la 9 ianuarie 2018.

1. Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE. Crearea de profiluri și procesul decizional individual automatizat intră, de asemenea, sub incidența Directivei (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date. Chiar dacă prezentele orientări vizează crearea de profiluri și procesul decizional individual automatizat în temeiul RGPD, acestea sunt relevante și în ceea ce privește cele două aspecte prevăzute în Directiva 2016/680, în legătură cu dispozițiile lor similare. Analiza caracteristicilor specifice ale creării de profiluri și ale procesului decizional individual automatizat menționate în Directiva 2016/680 nu este inclusă în prezentele orientări, întrucât îndrumări în acest sens sunt prevăzute în Avizul WP258 referitor la unele aspecte-cheie ale Directivei (UE) 2016/680 privind protecția datelor în materie de asigurare a respectării legii, adoptat la 29 noiembrie 2017 de Grupul de lucru „Articolul 29”. Acest aviz se referă la procesul decizional individual automatizat și la crearea de profiluri în contextul prelucrării datelor în scopul asigurării respectării legii, prezentate la paginile 11-14, și este disponibil la adresa: <http://ec.europa.eu/newsroom/article29/item-detail.cfm?item_id=610178>http://ec.europa.eu/newsroom/article29/item-detail.cfm?item\_id=610178 [↑](#footnote-ref-2)
2. Consiliul Europei. Protecția persoanelor față de prelucrarea automatizată a datelor cu caracter personal în contextul creării unor tipologii pe baza unor criterii specifice („profiling”). Recomandarea CM/Rec(2010)13 și expunerea de motive. Consiliul Europei, 23 noiembrie 2010. <https://www.coe.int/t/dghl/standardsetting/cdcj/CDCJ%20Recommendations/CMRec(2010)13E_Profiling.pdf>. Document consultat la 24 aprilie 2017. [↑](#footnote-ref-3)
3. Astfel cum este definit la articolul 22 alineatul (1) din RGPD. [↑](#footnote-ref-4)
4. Considerentul 72 din RGPD - „Crearea de profiluri este supusă normelor prezentului regulament care reglementează prelucrarea datelor cu caracter personal, precum temeiurile juridice ale prelucrării sau principiile de protecție a datelor.” [↑](#footnote-ref-5)
5. „Orientările privind transparența ale Grupului de lucru pentru protecția datelor instituit în temeiul articolului 29” abordează transparența într-un mod mai detaliat; a se vedea „Orientările privind transparența în temeiul Regulamentului 2016/679 (wp260rev.01)”, 11 aprilie 2018 http://ec.europa.eu/newsroom/article29/item-detail.cfm?item\_id=622227 [↑](#footnote-ref-6)
6. Documentul *Consultation draft: Guide to big data and the Australian Privacy Principles*, elaborat de *Office of the Australian Information Commissioner* în mai 2016, prevede următoarele: „Declarațiile de confidențialitate trebuie să comunice practicile de gestionare a informațiilor clar și simplu, însă totodată într-un mod cuprinzător și cu un grad suficient de specificitate pentru a fi pertinente. *Însăși tehnologia care permite o colectare sporită a informațiilor cu caracter personal prezintă, de asemenea, oportunitatea unor declarații de confidențialitate mai dinamice, structurate pe mai multe niveluri și centrate pe utilizator.”* <https://www.oaic.gov.au/engage-with-us/consultations/guide-to-big-data-and-the-australian-privacy-principles/consultation-draft-guide-to-big-data-and-the-australian-privacy-principles>. Document consultat la 24 aprilie 2017. [↑](#footnote-ref-7)
7. Acest exemplu este preluat din: Senatul Statelor Unite, Comisia pentru Comerț, Știință și Transport. *A Review of the Data Broker Industry:* *Collection, Use, and Sale of Consumer Data for Marketing Purposes, Staff Report for Chairman Rockefeller*, 18 decembrie 2013. <https://www.commerce.senate.gov/public/_cache/files/0d2b3642-6221-4888-a631-08f2f255b577/AE5D72CBE7F44F5BFC846BECE22C875B.12.18.13-senate-commerce-committee-report-on-data-broker-industry.pdf>. A se vedea, în special, pagina ii din rezumat și pagina 12 din corpul documentului. Document consultat la 21 iulie 2017. [↑](#footnote-ref-8)
8. Trebuie remarcat faptul că se pot aplica și dispozițiile viitorului Regulament privind viața privată și comunicațiile electronice. [↑](#footnote-ref-9)
9. Evidențiați de Grupul de lucru pentru protecția datelor instituit în temeiul articolului 29 în Avizul 3/2013 privind limitarea legată de scop, 2 aprilie 2013. <http://ec.europa.eu/justice/data-protection/article-29/documentation/opinion-recommendation/files/2013/wp203_en.pdf>. Document consultat la 24 aprilie 2017. [↑](#footnote-ref-10)
10. Articolul 6 alineatul (4) din RGPD. [↑](#footnote-ref-11)
11. Autoritatea Norvegiană pentru Protecția Datelor, raportul *The Great Data Race –* *How commercial utilisation of personal data challenges privacy*, noiembrie 2015. Datatilsynet <https://www.datatilsynet.no/English/Publications/The-Great-Data-Race/> Document consultat la 24 aprilie 2017. [↑](#footnote-ref-12)
12. Grupul de lucru pentru protecția datelor instituit în temeiul articolului 29. Orientări privind consimțământul în temeiul Regulamentului 2016/679, WP259, 28 noiembrie 2017, http://ec.europa.eu/newsroom/just/document.cfm?doc\_id=48849.Document consultat la 18 decembrie 2017. [↑](#footnote-ref-13)
13. *Ibidem*. [↑](#footnote-ref-14)
14. Avizul 6/2014 privind noțiunea de interese legitime ale operatorului în temeiul articolului 7 din Directiva 95/46/CE. Comisia Europeană, 9 aprilie 2014. <http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf>. Document consultat la 24 aprilie 2017. [↑](#footnote-ref-15)
15. Considerentele 41 și 45 din RGPD. [↑](#footnote-ref-16)
16. Grupul de lucru pentru protecția datelor instituit în temeiul articolului 29. Avizul 6/2014 privind noțiunea de interese legitime ale operatorului în temeiul articolului 7 din Directiva 95/46/CE. Comisia Europeană, pagina 19, 9 aprilie 2014. <http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf>. Document consultat la 24 aprilie 2017. [↑](#footnote-ref-17)
17. Considerentul 46 din RGPD. [↑](#footnote-ref-18)
18. Interesele legitime enunțate la considerentul 47 din RGPD includ prelucrarea în scopuri de marketing direct și prelucrarea strict necesară în scopuri de prevenire a fraudelor. [↑](#footnote-ref-19)
19. „Interesul legitim” al operatorului nu poate să confere un caracter legal creării de profiluri dacă prelucrarea se încadrează definiția de la articolul 22 alineatul (1). [↑](#footnote-ref-20)
20. Grupul de lucru pentru protecția datelor instituit în temeiul articolului 29. Avizul 6/2014 privind noțiunea de interese legitime ale operatorului în temeiul articolului 7 din Directiva 95/46/CE. Comisia Europeană, 9 aprilie 2014, pagina 47, exemplele de la paginile 59 și 60 <http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf>. Document consultat la 24 aprilie 2017. [↑](#footnote-ref-21)
21. Michael Kosinski, David Stilwell și Thore Graepel. *Private traits and attributes are predictable from digital records of human behaviour*. *Proceedings of the National Academy of Sciences of the United States of America*, <http://www.pnas.org/content/110/15/5802.full.pdf>. Document consultat la 29 martie 2017. [↑](#footnote-ref-22)
22. Prezenta secțiune este relevantă atât pentru crearea de profiluri, cât și pentru procesul decizional automatizat. Trebuie remarcat faptul că, în cazul procesului decizional automatizat prevăzut la articolul 22 există, de asemenea, cerințe suplimentare, astfel cum sunt prezentate în capitolul IV. [↑](#footnote-ref-23)
23. Autoritatea Norvegiană pentru Protecția Datelor, raportul *The Great Data Race -How commercial utilisation of personal data challenges privacy*, noiembrie 2015. <https://www.datatilsynet.no/English/Publications/The-Great-Data-Race/>. Document consultat la 24 aprilie 2017. [↑](#footnote-ref-24)
24. Articolul 13 alineatul (1) litera (c) și articolul 14 alineatul (1) litera (c) din RGPD. Articolul 13 alineatul (2) litera (f) și articolul 14 alineatul (2) litera (g) prevăd obligația operatorului de a informa persoana vizată despre existența procesului decizional automatizat, inclusiv crearea de profiluri, astfel cum este descris la articolul 22 alineatele (1) și (4). Acest aspect este explicat mai detaliat în capitolul IV. [↑](#footnote-ref-25)
25. Grupul de lucru pentru protecția datelor instituit în temeiul articolului 29. Orientări privind transparența în temeiul Regulamentului 2016/679 WP260, 28 noiembrie 2017 http://ec.europa.eu/newsroom/just/document.cfm?doc\_id=48850. Document consultat la 18 decembrie 2017. [↑](#footnote-ref-26)
26. Orientările GL29 privind dreptul la portabilitatea datelor, WP242, pagina 9, http://ec.europa.eu/newsroom/document.cfm?doc\_id=45685.Document consultat la 8 ianuarie 2018. [↑](#footnote-ref-27)
27. Articolul 17 din RGPD. [↑](#footnote-ref-28)
28. Articolul 18 alineatul (1) litera (d) din RGPD. [↑](#footnote-ref-29)
29. Articolul 17 alineatul (1) litera (c) din RGPD. [↑](#footnote-ref-30)
30. A se vedea explicația privind caracterul legitim, Avizul 6/2014 al Grupului de lucru pentru protecția datelor instituit în temeiul articolului 29 privind noțiunea de interese legitime ale operatorului în temeiul articolului 7 din Directiva 95/46/CE, 9 aprilie 2014, paginile 24-26 <http://ec.europa.eu/justice/data-protection/article-29/documentation/opinion-recommendation/files/2014/wp217_en.pdf>. Document consultat la 24 aprilie 2017. [↑](#footnote-ref-31)
31. În concordanță cu articolul 12 alineatul (2), operatorii care colectează date cu caracter personal de la persoane fizice pentru a le utiliza în scopuri de marketing direct trebuie ca, la momentul colectării, să aibă în vedere să pună la dispoziția persoanelor vizate o modalitate ușoară pentru a preciza că nu doresc ca datele lor cu caracter personal să fie utilizate în scopuri de marketing direct, mai degrabă decât să le solicite acestora să își exercite ulterior dreptul la opoziție. [↑](#footnote-ref-32)
32. Considerentul 71 prevede că o astfel de prelucrare ar trebui „să facă obiectul unor garanții corespunzătoare, care ar trebui să includă o informare specifică a persoanei vizate și dreptul acesteia de a obține intervenție umană, de a-și exprima punctul de vedere, de a primi o explicație privind decizia luată în urma unei astfel de evaluări, precum și dreptul de a contesta decizia.” [↑](#footnote-ref-33)
33. Comentarii suplimentare cu privire la interpretarea articolului 22 ca fiind o interdicție se găsesc în anexa 2. [↑](#footnote-ref-34)
34. Grupul de lucru pentru protecția datelor instituit în temeiul articolului 29. Orientări privind evaluarea impactului asupra protecției datelor (EIPD) și pentru a stabili dacă prelucrarea este „susceptibilă să genereze un risc ridicat” în sensul Regulamentului 2016/679. 4 aprilie 2017. Comisia Europeană. http://ec.europa.eu/newsroom/document.cfm?doc\_id=44137. Document consultat la 24 aprilie 2017. [↑](#footnote-ref-35)
35. Buttarelli, Giovanni. *Assessing the necessity of measures that limit the fundamental right to the protection of personal data.* *A Toolkit* - Autoritatea Europeană pentru Protecția Datelor, 11 aprilie 2017, <https://edps.europa.eu/sites/edp/files/publication/17-04-11_necessity_toolkit_en_0.pdf>. Document consultat la 24 aprilie 2017. [↑](#footnote-ref-36)
36. Grupul de lucru pentru protecția datelor instituit în temeiul articolului 29. Orientări privind consimțământul în temeiul Regulamentului 2016/679 WP259. 28 noiembrie 2017, http://ec.europa.eu/newsroom/just/document.cfm?doc\_id=48849.Document consultat la 18 decembrie 2017. [↑](#footnote-ref-37)
37. Articolul 12 din RGPD prevede modalitățile aplicabile pentru exercitarea drepturilor persoanei vizate. [↑](#footnote-ref-38)
38. Prevăzute la articolul 22 alineatele (1) și (4). Orientările GL privind transparența cuprind cerințele generale de informare prevăzute la articolele 13 și 14. [↑](#footnote-ref-39)
39. Considerentul 60 din RGPD prevede următoarele: „Operatorul ar trebui să furnizeze persoanei vizate orice informații suplimentare necesare pentru a asigura o prelucrare echitabilă și transparentă, ținând seama de circumstanțele specifice și de contextul în care sunt prelucrate datele cu caracter personal. În plus, persoana vizată ar trebui informată cu privire la crearea de profiluri, precum și la consecințele acesteia.” [↑](#footnote-ref-40)
40. Complexitatea nu este o scuză pentru a nu furniza informații persoanei vizate. Considerentul 58 prevede că principiul transparenței „este important în special în situații în care datorită multitudinii actorilor și a complexității, din punct de vedere tehnologic, a practicii, este dificil ca persoana vizată să știe și să înțeleagă dacă datele cu caracter personal care o privesc sunt colectate, de către cine și în ce scop, cum este cazul publicității online”. [↑](#footnote-ref-41)
41. Consiliul Europei. Punctul 75 din Proiectul de raport explicativ privind versiunea modernizată a Convenției nr. 108 a CoE:„Persoanele vizate trebuie să aibă dreptul de a li se aduce la cunoștință raționamentul care stă la baza prelucrării datelor lor, inclusiv consecințele unui astfel de raționament și concluziile care rezultă din acesta, în special în cazurile care implică utilizarea algoritmilor pentru procesul decizional automatizat, inclusiv crearea de profiluri. De exemplu, în cazul evaluării bonității, persoanele vizate trebuie să aibă dreptul de a li se aduce la cunoștință logica pe care se întemeiază prelucrarea datelor lor și care are ca rezultat luarea unei decizii pozitive sau negative, nu doar informații despre decizia în sine. Fără o înțelegere a acestor elemente nu ar putea exista o exercitare efectivă a altor garanții esențiale, cum ar fi dreptul la opoziție și dreptul de a depune o plângere la o autoritate competentă.” <https://rm.coe.int/CoERMPublicCommonSearchServices/DisplayDCTMContent?documentId=09000016806b6ec2>. Document consultat la 24 aprilie 2017. [↑](#footnote-ref-42)
42. Articolul 12 alineatul (3) din RGPD clarifică termenele pentru furnizarea acestor informații. [↑](#footnote-ref-43)
43. Considerentul 71 din RGPD prevede următoarele:

    |  |
    | --- |
    | „Pentru a asigura o prelucrare echitabilă și transparentă în ceea ce privește persoana vizată, având în vedere circumstanțele specifice și contextul în care sunt prelucrate datele cu caracter personal, operatorul ar trebui să utilizeze proceduri matematice sau statistice adecvate pentru crearea de profiluri, să implementeze măsuri tehnice și organizatorice adecvate pentru a asigura în special faptul că factorii care duc la inexactități ale datelor cu caracter personal sunt corectați și că riscul de erori este redus la minimum […].” |

    [↑](#footnote-ref-44)
44. Considerentul 71 – „O astfel de măsură nu ar trebui să se refere la un copil”. [↑](#footnote-ref-45)
45. Avizul 2/2013 al GL29 privind aplicațiile instalate pe dispozitivele inteligente (WP202), adoptat la 27 februarie 2013, specifică în secțiunea 3.10 care îi vizează în mod specific pe copii, la pagina 26, că „operatorii de date ar trebui să nu prelucreze, în mod direct sau indirect, datele copiilor în scopuri de publicitate comportamentală, întrucât acest lucru nu ar intra în sfera de înțelegere a unui copil și ar depăși, așadar, limitele unei prelucrări legale”. [↑](#footnote-ref-46)
46. În urma unui studiu al UE privind [impactul marketingului prin intermediul mijloacelor de comunicare sociale, al jocurilor online și al aplicațiilor pentru telefoanele mobile asupra comportamentului copiilor](http://ec.europa.eu/consumers/consumer_evidence/behavioural_research/impact_media_marketing_study/index_en.htm) s-a constatat că practicile de marketing au efecte clare asupra comportamentului copiilor. Acest studiu s-a efectuat pe copii cu vârste cuprinse între 6 și 12 ani. [↑](#footnote-ref-47)
47. Un exemplu de cod de conduită care abordează marketingul pentru copii este Codul de conduită al Federației asociațiilor europene de marketing direct (FEDMA), expunerea de motive, disponibil la adresa: <http://www.oecd.org/sti/ieconomy/2091875.pdf>. Document consultat la 15 mai 2017. A se vedea, în special: „6.2 Agenții de marketing care vizează copiii sau pentru care copiii ar putea constitui un segment al publicului lor nu ar trebui să exploateze credulitatea, fidelitatea, vulnerabilitatea sau lipsa de experiență a copiilor; 6.8.5 Agenții de marketing nu ar trebui să condiționeze accesul unui copil la un site web de colectarea de informații cu caracter personal detaliate. Îndeosebi, nu ar trebui să se utilizeze stimulente speciale, cum ar oferte de premii și jocuri pentru a-i atrage pe copii să divulge informații cu caracter personal detaliate.” [↑](#footnote-ref-48)
48. Astfel cum este prevăzută la articolul 5 alineatul (2) din RGPD. [↑](#footnote-ref-49)
49. Care reflectă cerințele prevăzute la articolul 13 alineatul (2) litera (f), la articolul 14 alineatul (2) litera (g) și la articolul 22 alineatul (3). [↑](#footnote-ref-50)
50. Grupul de lucru pentru protecția datelor instituit în temeiul articolului 29. Orientări privind evaluarea impactului asupra protecției datelor (EIPD) și pentru a stabili dacă prelucrarea este „susceptibilă să genereze un risc ridicat” în sensul Regulamentului 2016/679. 4 aprilie 2017. http://ec.europa.eu/newsroom/document.cfm?doc\_id=44137. Document consultat la 24 aprilie 2017. [↑](#footnote-ref-51)
51. Grupul de lucru pentru protecția datelor instituit în temeiul articolului 29. Orientări privind responsabilul cu protecția datelor („RPD”). 5 aprilie 2017; http://ec.europa.eu/newsroom/article29/item-detail.cfm?item\_id=612048. Document consultat la 22 ianuarie 2018. [↑](#footnote-ref-52)
52. Este necesar, de asemenea, ca operatorii să se asigure că au instituit proceduri solide pentru a-și putea îndeplini obligațiile care le revin în temeiul articolelor 15-22 în termenele prevăzute de RGPD. [↑](#footnote-ref-53)
53. *Information Commissioner’s Office* – *Big data, artificial intelligence, machine learning and data protection*, versiunea 2.0, 3/2017. Pagina 87, punctul 194, martie 2017. <https://ico.org.uk/media/for-organisations/documents/2013559/big-data-ai-ml-and-data-protection.pdf>. Document consultat la 24 aprilie 2017. [↑](#footnote-ref-54)